
Od istoga pisca izažle su u 
hrvatskoj priredbi slijedeće knjige: 


Samopouzdanje vodi k pobjedi. 

Na osnovi stručnjačkoga mišljenja, obnašlo je 
povjereništvo za prosvjetu i vjere u Zagrebu 
gornju knjigu preporučiti svojim otpisom od 
20. siječnja 1919. br, 36.376/1918. za na- 
bavljanje knjižnicama srednjih i pučkih škola. 


\7nllPI 1 HCnioll Na osnovi stručnjačkoga mišljenja 
V UljCl I UoJJJfc/ll# obnašlo je povjereništvo za prosvjetu 

i vjere u Zagrebu knjigu »Volja i uspjeh« preporučiti svojim 
otpisom od 7. Vili. 1919. br. 25.659 za nabavljenje knjižnicama 
srednjih i pučkih škola. Ova knjiga upotrebljava se u mnogim 
zemljama kao školska knjiga. Štampa pozdravila ju je kao naj¬ 
bolju svoje vrsti. Engleska kraljica Viktorija kao i mnogi pred¬ 
sjednici Sjedinjenih država amerikanskih izrazili su se pohvalno 
o njoj. Aleksandar Rossi, znameniti uzgojitelj, predložio je u tali¬ 
janskom parlamentu, da se čitanje ove knjige uvede kao obvezatno 
u škole, jer da je izvrsno sredstvo za civilizaciju i naredak naroda. 
Od slavenskih naroda prvi su je preveli Česi. Sada je imamo i mi. 

Koristimo se njome! 


Upotrijebi darovitost svoju. 

Sadržaj ove knjige pokazujfe srce svakoga čovjeka 
kao riznicu blaga, koju treba samo da otkrije i 
iskoristi na sreču svoju kao i bližnjega svoga. 


Vedrina duše — snaga života. 

Žalosnoga tješi, klonuloga bodri, tužnoga obraduje: svaki je 
zadovoljniji, kad je pročita. Vrijedna je, da se njome upoznamo. 

Izašla jc evo iz; štampe 11a hrvatskom jeziku peta knjiga veli¬ 
koga američkoga pisca Mardena. I ako bi mi razmjerno slaba proda 
tih knjiga morala kadšto oduzeti srčanost, to se i opet usuđujem 
pružiti svome milome narodu novu knjigu ove vrsti. U tome me 
hrabre izjave pojedinaca, oduševljenih lijepim mislima, koje su 
crplf iz djela Mardenovih. 

Pada mi na um svećenik, koji mi govoraše: »Gospođo, iz 
Vaših knjiga uzimam mnogu rečenicu za svoje eksorte i preda¬ 
vanja.« Spominjem se i obrtnika, koji mi je kazao: »Gospođo, kroz 
godinu dana nosio sam neprestano uza se po koju od Vaših knjiga. 
Kadgod bi se osjetio malodušnim, pročitao sam po koji redak iz njih 
i malodušnosti bi nestalo.« U ušima mi zuje riječi mlade kolegice, 
koja mi je priznala, da je samo čitanje mojih.knjiga uzrokom, da se 
je unatoč nepovoljnih prilika odlučila za više nauke. »Uvjerena 
sam«, nastavljaše ona, »da ću uspjeti, budem li se držala lijepih 
nauka, koje sam čitala u njima.« Jedna pak gospođa kazala mi je: 
»Kadgod se spremam na počinak, mećem ispod jastuka jednu od 
Vaših knjiga. Iz nje čitam nekoliko redaka prije nego zaspim, a 
kada se probudim prvo mi je, da zavirim u nju.« 

Ove i slične izjave nukaju me, te odlučili da izdam i ove go¬ 
dine jednu knjigu, da tako prema svojim slabim silama prineseni 1 
ja nešto k tisućgodišnjoj proslavi svoje mile dovimovine. 

Dao Bog, da bude primljena onom ljubavlju, kojom je i ja 
predajem javnosti! 


Lijepoj našoj domovini 
za tisućljetni rođendan 


posvećuje 

Prevoditeljica 




Oisuelješnom rođendanu, 

Okoj godine ove svanu 
SUtaka kćerka, sinak vrit\ 

Gdf (Jebi, svojoi majci hrli. 

QDomovino, GJ/la/ko draga, 
(G)fkrivajuć jJvoja blaga 
GGEeli da Ui časl iskaže 
Gdjubav svoju da dokaže 

GJ /a skromnom knjigom ovom 
GGEodajem se žaru novom 
Gćijepe misli da proširim 
Ol dom svaki da zavirim. 

GGkle bil šako Odojka draga, 
Odcijepila duši blaga 
Olsrećila narod svoj, 

Q)a on bude ures Jooj ! 

g. q. 

Probuđen je čovječje nutrinje. 

U nekoj dječjoj priči spominje se jelen, koji je živio zatočen 
u ogradi, a život u otvorenoj šumi nije ni poznavao. Ovim svojini 
načinom života je bio sasvim zadovoljan. Tada ga jedne noći nago¬ 
vori neko psetance, da preskoči ogradu, te mu pokaže u lijepoj šumi 
i na livadama druge jelene, koji uživahu slobodu. U prvi mali zato¬ 
čeni jelen ne pomisli, da bi i on mogao živjeti takvim životom, zato 
se povrati u svoju ogradu. No kada isporedi tjesnoću sa maločas 
viđenim prostorom i slobodom, strese rogovima i potrči u slobodu, 
koja mu je bila tako blizu. Sada postade ono, za što je po prirodi 
bio određen: jaka, ponosna i-slobodna životinja u slobodnoj prirodi. 
Tek sada je upoznao, zašto je stvoren. Bez toga izleta ne bi se 
možda nikada probudilo što je drijemalo u njemu. Njegova prvo¬ 
bitna jakost nije se time povećala, već je samo postao svijestan, 
da ju imade. Od sada se tek zaželio, da ovu jakost iskoristi. 

Kako u ovome jelenu tako i u svakom pravom čovjeku ima 
jakosti, ponosa i slobode. Treba samo probuditi ova svojstva, 
Treba svladati zapreke, kojih još dosada nijesmo svladali. Nijedan 
se čovjek ne će zadovoljiti da živi. običnim životom, čim pozna, d i 
je božanskoga podrijetla. Tada mu poraste snaga, o kojoj prije ni 
slutio nije, da je u njemu. Od sada će uvijek težiti na nešto više. 

Tko je jednom spoznao, da je pravda i istina, koja je u njemu, 
božanskoga izvora, da je u neprestanoj vezi sa Svemogućim, taj 
osjeća, kako božanska jakost struji njegovim bićem. Takav čovjek 
nikad ne će posumnjati o mogućnostima, koje su u njemu. Znade, 
da njegov zemaljski život potječe od Boga i stoji pod- Njegovom 
zaštitom. 

Svako otkriće novih darova i novih sposobnosti u nama jest 
pobuda za nove težnje i nova djela. 

Iskustvo pokazuje, da je mnogi čovjek postigao više, nego je 
i sam slutio. To nas uči, da u svakom čovjeku, pa imao on i te 
kakvi uspjeh, drijemaju još mnoge neotkrivene mogućnosti., Čovjek, 

Probudjenje čovječje nutrinje 


kakav možeš da budeš, a ne kakav jesi, od najveće je važnosti za 
tebe. Ne iskoristiti sakriveno blago bila bi velika šteta. Da si 
trgovac, nikada ne bi ostavio, da ti velika svota gotova novca leži 
bez koristi u pretincu. Znaš, da u sebi nosiš blago. Zašto ga ne 
ukamatiš? Zašto se bez koristi mučiš, kada ti toliko blago stoji na 
raspolaganje ? 

Pokušaj da izvadiš iz sebe što se više može! Znaš, da to 
dosada činio nisi. Svijestan si, da imaš sposobnosti. Osjećaš ih u 
sebi. Slutiš, kako ti neki nutarnji glas govori, da se u tebi krije 
mnogo veći čovjek, nego se dosele pokazao. Zašto ga ne probudiš? 
Možda je ovo neiskorišćeno sakriveno ispod naslage dvojbe, nedo¬ 
statna pouzdanja u se, bojažljivosti, straha, brige, nesigurnosti, 
mržnje, ljubomora, osvete, zavisti, sebičnosti. Sve se to dade od¬ 
straniti i izravnati pravilnim mišljenjem. 

Kako se često dogodilo, da su se ljudi, koje su držali nespo¬ 
sobnima, iznenada promijenili, te postali ljudi odvažili, šta više vođe 
i dobrotvori drugih. Nešto je njihov duh potreslo i oni su izašli tz 
tame na vidjelo, podigli se iz nizine u visinu i postali velikani. Da' 
to nije bila kakva knjiga, predavanje ili Božje rasvjetljenje? Nešto 
je djelovalo 11a njih toliko, da se sami vidješe u pravome svjetlu. 

Obraćenje Savla u velikoga apostola Pavla najjasniji je 
primjer, što može učiniti božanska milost i svjetlost. 

Koliko bi promjena nastalo u čovječanstvu, kad bi to bo- 
žansko svjetlo djelovalo 11a sve one, koji lutaju stramputicom — sve 
nevaljalce, nesposobne, pale, očajne, bojažljive," na putu krjepostT 
zaostale! Kad bi ova božanska iskra, koja zapaljuje novo svjetlo u 
srcu čovječjem poživinčerie stvorove načinila ljudima, nevaljalce, 
pijanice i zločince dobrim građanima, jednim bi mahom nestalo sa 
zemlje "nevolje i očaja. 

Tko u sebi otkrije barem nešto od božanske slike i prilike, po 
kojoj smo stvoreni; kome postaje jasno, zašto nas je Bog stvorio, 
taj ne će mirovati nastojeći da postane što sličniji svome uzorit 
Bogu predobrome. U tome nastojanju ne će nikada uspjeti onaj, ko 
ne će da promijeni život prost, nizak i puten. 

Svijet ima pravo da traži od onoga, koji je barem djelomice 
postao svijestan, da je stvoren od Boga i za Boga, da bude jak, da 
svoje dužnosti vrši bolje od drugih, da mu bude stalo, da se poko¬ 
rava zakonu Božjemu više od onoga, koji do toga uvjerenja nije 

jošte došao. Svijetu su mnogo potrebniji ljudi, koji su podobni dru¬ 
gima uliti oduševljenje, od velikih zakonodavaca, Ijekara i državnika. 

Tko je u sebi spoznao jakost i sposobnosti svoje, bilo bi mu 
nemoguće zadovoljiti se polovičnim životom, kojim je dosada živio. 
Taj bi se svom snagom otimao običnom životu, kojim je do ovoga 
otkrića došao. 

Možda si. odrastao u okolnostima, koje su tvojim sposobnos¬ 
tima smetale da se razviju. Odjedared je nešto bacilo novo svjetlo 
na tvoju pravu narav. Onda si tek vidio, da ni jesi ono bojažljivo 
stvorenje, za kakvo. si. se i sam držao. Dogodilo se nešto, što je 
probudilo u tebi drijemajućegajava. 

Svima je poznato, da za posljednjih stotinu godina nije prona¬ 
đeno ni jedno novo svojstvo, nijedno novo počelo u kemiji, niti se 
jedan fizički zakon promijenio. Pa ipak, koja su čudesa otkrili uče¬ 
njaci i izumitelji iz davno već postojećih zakona. 

Newton poznavao je ista počela, njemu su stajali na raspo¬ 
laganje isti kemički i fizički zakoni, kojima Edison danas radi, pa 
ipak je Edison izumio sto puta više od Newtona. 

Čovječja je narav danas ista, koja je bila i prije stotinu godina, 
pa ipak koliko je toga otkriveno danas, o čemu ljudi prije sto go¬ 
dina nijesu imali ni pojma. Kako li su se razvile čovječje sposob¬ 
nosti! Nezadovoljstvo s onim, što smo postigli, pokazuje, da još 
nijesmo otkrili sva unutarnja vrela. Doklegod nas ono, što smo 
učinili, ne zadovolji, imamo svjedočanstvo, da je u nama jošte više 
toga, što valja otkriti. 

Slutimo, da postoji u životu neka uzvišena ljepota, do koje još 
nijesmo doprli, jer jošte zadovoljni nijesmo. Slutimo, da će tek 
otkriće ove ljepote zadovoljiti našu nutarnju težnju, te ugasiti našu 
duševnu žeđ. 

Veće, uzvišenije, krasuije biće, u koje bismo se, kako slutimo 
; znamo, morali razviti, ne stoji u onome sitnome biću, koje smo 
sada. Ovo sadašnje biće moramo osloboditi i iskoristiti. Nijedan 
čovjek ne može biti zadovoljan, dokle ga god uznemiruje onaj dio 
božanskoga uzora, koji nam je usađen u duši i koji gledamo u časo¬ 
vima oduševljenja. Ono, što smo već u sebi otkrili, pokazuje, da u 
nama postoji još mnogo veća i uzvišenija cjelina, koju još otkriti 
moramo. To je svrha našega.života. Na zemlji smo zato, da se što 
više približimo uzoru Boga-čovjeka. 

Znademo, da smo slika i prilika Božja. Ovu sliku i priliku 
valja iznijeti na površinu — na vidjelo. Zamijetili smo tek jedan 
dio onoga, što nam nagoviješta moguću cijelost. Da duhom ne klo¬ 
nemo, daruje nam Providnost velikane. Na taj način pokazuje nam. 
koje se mogućnosti kriju u čovjeku. Tako nas učvršćuje u nasto¬ 
janju, da postanemo što sličniji svome najuzvišenijem idealu — 
Bogu. 

Treba da nastojimo, kako ćemo sebe proizvesti uzorna, ne¬ 
sebična, Kristu slična čovjeka, čovjeka, koji je svijestan, da je po¬ 
tekao od Boga i da se ima opet vratiti k Bogu. 


Pazi na se! 


Malo imade ljudi, o kojima se može kazati, da su jaki. Takovi 
su samo oni, kojima polazi za rukom sve, što poduzmu; koji svom 
snagom nastoje oko zadatka života; kojima je u svako doba moguće 
da proizvedu najbolje bez nepotrebna rasipanja snage i koji iskoriste 
svaku zgodu uvjereni, da će im zaista poći za rukom. 

Hoćemo li se uzdržati na visini svoje radinosti i u svako vri¬ 
jeme ravnati svojim sposobnostima po volji, moramo ne samo raz¬ 
borito živjeti već i razborito poštivati sami sebe. 

Netko je jednom kazao, da onaj, koji se zlim životom sam po- 
nizuje, huli Boga, jer je Bog stvorio čovjeka na svoju sliku i priliku, 
a o svršetku stvaranja kaže se: »I pogleda Bog sve, što je stvorio 
i vidje, da je dobro.« 

Malo imade ljudi, koji na pravi način poštuju sami sebe. Oni 
ne cijene dosta mogućnosti, koje su im u srce usađene. Odatle do¬ 
lazi, da staza njihova života nije dosta uzvišena ni dosta dugačka. 

Ne možemo dohvatiti visine, za koju nas je Bog stvorio, ako 
mislimo bez prestanka na svoju slaboću i pogrješke, mislimo li, da 
smo od svojih pređa naslijedili neizlječivu slabost, držimo li, da 
nijesmo ni za što osobito stvoreni ni određeni, pretjerujemo li naše 
nedostatke i pogrješke. U tome slučaju dogodit će nam se, da ćemo 
na ovu nisku i nesavršenu sliku o sebi tako dugo misliti, dok joj i 
zbilja slični postanemo. Ako neprestano 'mislimo o slabosti svojoj, 
postat ćemo slabi jer »Čovjek je takav, kako o sebi misli«. 

Želiš li, da od 1 tebe postane dobro što, tvoje misli ne smiju biti 
nikada ni manje, ni niže od ideala, za kojim težiš. Misli, da si dobar, 
zdrav, lijep, plemenit. Ne dopusti, da ti štogod manjka, već drži, 
da posjeduješ sva svojstva, koja želiš da imaš. 

Bori se protiv toga, da bi u sebi gledao ono, što te ponizuje. 
Gledaj se u pravoj slici. Onoj, koju je Bog gledao, kada te je stvarao, 
a ne onoj, koju je tvoje neznanje, tvoja nepovoljna okolina, tvoje 
bolesne misli i tvoj zao život prouzrokovao. Mnijenje, koje imađeš 
o sebi, mnogo je važnije od onoga, što dragi o tebi misle. 

Hoćemo li iz sebe crpsti najbolje, hoćemo li učiniti najviše, 
što nam je moguće, to moramo ne samo posvetiti veliku pažnju 
svojim mislima nego i svonje tijelu. Da postignemo mnogo, valja 
nam razborito njegovati i tijelo, te nastojati da ga razvijemo do 
najveće snage i ljepote. 

Mnogi ljudi, koji drugima ne bi -nikada ništa učinili na žao, 
zanemaruju sebe. Ne misle za svoje zdravlje, za svoje tijelo, ne 
štede snagu. Dobri su sluge za druge, a rđa vi gospodari za se. 

Učiniti drugima što više dobra lijepa je crta značaja — no 
istu dužnost imademo i prema samima sebi. Jednako je zlo, ako 
ovu dužnost zanemariš spram sebe, kao da si je zanemario spram 
drugih. Sveta je dužnost svakoga čovjeka, da tijelo i dušu svoju 
drži u najboljem stanju. Inače ne će moći zadatak, koji mu je 
određen od Boga, potpuno izvršiti. Istrošiti ili uništiti se vlastitom 
krivnjom, velik je grijeh. U tome slučaju ne ćemo moći ispuniti 
životnoga zadatka, ni svladati poteškoća, koje iznenada banu. 

Mnogo ima ljudi, koji su snabdjeveni osobitim sposobnostima, 
pa ipak ne načine ništa osobito. Razočaraju mnoge, koji ih poznadu. 
Uzrok je tome, što ne nastoje da se uzdrže u pravom duševnom i 
tjelesnom raspoloženju. 

Ima ljudi, koji uvijek ostaju na onom stepenu naobrazbe, na 
kojem su bili, kad svršiše školu. Nijesu ni malo napredovali. Sta 
više, neki su od njih i nazadovali. Ovi ljudi obično ne shvaćaju, 
zašto ne napreduju, ali tko ih poznaje, odmah vidi, da sebe zane¬ 
maruju i u duševnom i u tjelesnom pogledu, da neuredno žive i da 
imadu običaje, koji ih ponizuju. 

Svuda susrećemo ljiide, kojima manjka životna snaga, radi¬ 
nost, oduševljenje i polet. Oni se nikada ne raduju svome poslu, 
nego ga vrše mekauički i to samo zato, jer ga moraju vršiti. 

Svaki industrijalac nastoji, da što manjom snagom i troškom, 
što manjim trenjem i trošenjem strojeva proizvede što više. No 
mnogi, koji razborito i korisno umije da raspolaže uloškom prema 
dobitku, koji želi postići u poslu, nema ni pojma o razboritom i šte¬ 
dljivom poslu, kada se radi o njegovoj vlastitoj snazi. 

Mnogi su ljudi u neprestanoj borbi sami sa sobom. Oni su 
svoji najveći dušmani. Od svojih sposobnosti očekuju mnogo, ali 
da bi se potrudili ove sposobnosti upotrijebiti i usavršiti, ne pada 
im na um. Ili suviše ugađaju tijelu, ili ga sasvim odnemaruju. Ne 


Pazi na se. 


iO 



zna se, šta je gore. Malo ih je, koji svome tijelu posvećuju toliko 
pomnje, koliko je posvećuju skupu stroju ili kojemu drugom posjedu, 
od koga očekuju koristi. 

Mislimo, na priliku, samo na probavne organe, o kojima sa¬ 
svim ovisi poslovanje tijela. Koliko ih ima, koji s ovim dijelom tijela 
postupaju tako, da može svoj zadatak, kako treba, ispuniti? .leđni 
jedu mnogo više, nego im tijelo treba, dok se drugi hrane nepro- 
bavnom hranom, tako da želudac i crijeva troše mnogo više snage, 
nego je zaista potrebno za urednu probavu. Ako k tome dolazi još 
i otrov alkohola, tada neka se ne čude, što ne mogu pravo raditi. 
Onda upotrebljavaju kojekakva dražila, da odstrane debljinu, koje 
su se svojom glupošću domogli. Drugi pako ne paze dosta, da 
mijenjaju hranu. Tako su nekoji dijelovi premalo hranjeni, dočim 
su drugi i suviše ishranjeni. Ova nejednakost prouzrokuje neured¬ 
nosti u tijelu te izazivlje neke želje, koje su često uzrokom pijanstvu 
i drugom neredu. Zato se događa, da ljudi kadšto zadovoljavaju 
nejasno izražene potrebe stvarima, koje su protivne onome, što bi 
im zaista bilo od koristi. 

U ljudskom tijelu ima samo dvanaest vrsti različnog staničja, 
a njihove potrebe veoma su jednostavne. Hrana, koja se sastoji 
samo od mlijeka i jaja, sadržaje hranu potrebnu za svih dvanaest 
staničja. Naravno, izmjenjivanje je u hrani bezuvjetno poželjno, a 
mijenjati je treba prema zvanju i radu pojedinca. No kakva je 
zbrka u hranjenju prema onoj jednostavnosti, koja je zaista potrebna! 

Kad bismo onome, što naše tijelo zaista treba, posvetili istu 
pornnju, koju posvećujemo biljkama u vrtu, te kada bi onome, što 
smo jasno upoznali kao potrebno za našu prehranu, dodali jošte 
dosta vode, zraka i sunca, ne bismo se trebali tužiti na lošu probavu, 
pokvaren želudac i glavobolju. Hranimo li se razborito i živimo li 
jednostavno, ne će nam nikad trebati lijekovi. No život, kojim mnogi 
žive, zločin je protiv prirode. 

Za čudo je i to, kako su neki ljudi sitničavo štedljivi, a oper 
im je štedljivost prava rasipnost. Nijedan razborit radnik ne će 
raditi oruđem, koje nije kako treba. Zamislimo brijača,' koji bi 
hotio obavljati svoj zanat tupom britvom ili stolara, koji bi radio 
nenabrušenom pilom, blanjom ili turpijom. Dobro kaže naša poslo¬ 
vica: »Bez alata ne ima zanata«. Razumije se bez dobra alata. 

U životu sve zavisi o tvojoj sposobnosti. Samo onoliko, koliko 
radiš za svijet, vrijedi tvoje vrijeme i snaga. Oni su ti oruđe za 
uspjeh i zato ih ne smiješ uludo rasipati. 

Štogod radiš, razborito troši svoju snagu. Dokle je god imades, 
bogat si i bez novaca. Što vrijedi novac onome, koji je bezumno 
rasuo svoju snagu? Zlato i drago kamenje, kuća i zemljište ništa 
su bez toga blaga. 

Od kakve ti koristi sve sposobnosti, ako ih ne možeš isko¬ 
ristiti? Od kakve ti koristi snaga, ako je sitničava, kriva štedljivost 
slabi? Vrlo je žalosno po onoga, tko ne može iskoristiti lijepu zgodu, 
jer nema snage, koju je potratio raspojasanim životom. 

Hoćeš li da postigneš štogod valjano, moraš da se oslobodiš 
svega, što ti slabi snagu i što ti oduzima energiju. Ukloni od sebe 
sve, što te smeta, da iskoristiš sve mogućnosti napretka. Pitaj se 
kod svega, što radiš, da li to vodi rješenju životnoga zadatka, jača 
li ti snagu i čini li te sposobnim da učiniš iz sebe najbolje što možeš- 

Mnogo energije prolazi i u tome, ako si neprestano zabrinut, 
cjepidlaka i kritičar, ako se neprestano baviš malenkostima, koje 
ničemu ne vode. Takav život čini te razdraživim i nesposobnim za 
bolje što. Razmisli, na što si jučer potrošio svoju energiju, koliko 
je otišlo na malenkosti i na zle navike? Možda ti je nastup ljutosti 
ili strasti oduzeo više energije nego si taj dan trebao za sav posao? 

Dosta ima ljudi, koji dobro paze, da svoj glasovir uzdrže u pot¬ 
punom redu, a ipak ne trude se, da sebi, kako treba, udovolje. Oni 
bi htjeli, da odsviraju svirku života na neudešenom glazbalu, pa se 
jošte čude, ako dođe nesređenost kao posljedica toga postupka. 

Cilj života neka ti bude da svoju snagu uzdržiš što dulje na. 
potpunoj visini i da sačuvaš energiju svoga duha i zdravlje tijela 
takovom, da budeš podoban iskoristiti što bolje svaku zgodu. Mnogi 
ne misle, kako je divan ustroj našega tijela. U njemu treba da pre¬ 
biva Božanstvo. Viktor Hugo je kazao: »Bio kako mu drago malen, 
uvijek osjećam Boga u sebi. Čovjek je stvoren na sliku Božju, a to 
je velika čast za čovjeka.« 

Na žalost mnogi ne osjećaju Boga u sebi i zato ne znaju, koja 
je snaga i mogućnost u njima. Zaboravljaju svoj božanski zadatak 
i žive životinjskim životom, mjesto da naobraze svoje božanske 
darove. Gmižu po zemlji, mjesto da se dignu nebu pod oblake. 



Opominji sam sebe! 

»I Riječ tijelom postade i prebiva među nama«. Koliko ljudi 
ovu rečenicu sv. Pisma shvaćaju kako treba? Kako ih malo misli 
na to, da su i naše riječi pune života i da udišu život! Sve naše biće 
odsjev je naših riječi. Riječi udešavaju prema sebi izraz našega lica. 
Sve, što mislimo i govorimo, odrazuje se u našem licu, u svemu 
našem biću, dapače u našemu dobrom ili slabom zdravlju. Svaka 
je riječ, koju izgovaramo, nerazoriva snaga. Ona utvrđuje misao, 
osjećaj, uzbuđenje, poriv, koji nikada ne prestaju pokazivati svoje 
djelovanje. Sam Isus je priznao, da -su riječi snaga. »Nebo i zemlja 
proći će, ali moje riječi ne će proći«. 

U cijelom sv. Pismu pripisuje se velika moć riječi. »Riječ 
bijaše kod Boga i Bog bijaše Riječ«. Tajinstvena moć leži u izgo¬ 
vorenoj riječi. Ona djeluje toliko na našu nutrinju, da postaje djelom. 
Velika je snaga u zavjetu, u tvrdoj odluci, koju podupire nastojanje, 
da željeno postignemo. Svaka riječ, koju izgovaramo, svaka izra¬ 
žena misao ima veliku moć. Njome proizvodimo dobro ili zlo. Ne 
smijemo zaboraviti, da po onome, što našim riječima izrazujemo, 
dobivaju riječi vrijednost. Riječi određuju sadržinu i snagu izra¬ 
ženoga. Riječ upotrebljavamo, da njome izrazimo uslužnost ili pri¬ 
jateljstvo. Takva riječ izazivlje odgovarajući osjećaj u onome, kome 
je upravljena. Riječju možemo isto tako izraziti ljubomor i zavist. 
U tome slučaju možemo pobuditi njome iste osjećaje u drugoj osobi. 
Poznato je, da se i prema psu možemo izraziti tako, da osjeti ljubav 
ili mržnju, ljutitost ili prezir. Riječima otkrivamo zlovolju, ogor¬ 
čenost, porugu i grdnju. Riječima izazivljemo ljutitost, koja ubija 
ali i ljubav, divljenje, sučuvstVo i prijateljstvo. Sve zavisi o tome, 
što se za riječima krije. Raspoloženje duha daje riječi pravo zna¬ 
čenje. Naše su riječi glasnici života i smrti nama i drugima. 

Riječi su uzrok običaja, koji su uvedeni. Riječ, u savezu sa 
mišlju, stvorila je ono, što je čovjek postigao. Sve, što postoji, po¬ 
teklo je iz Božjih misli, a Bog govori preko čovjeka. U riječi je 
snaga, koja se samom mišlju ne može ostvariti. Izrečena riječ dje- 

luje mnogo više na duh. Svakome je poznato, koliko je jače djelo¬ 
vanje, kad propovjednika ili govornika čujemo, od onoga, kada 
njegov govor samo čitamo. Dugo se još sjećamo žive riječi, dok 
smo ono, što smo vidjeli naštampano, već odavna zaboravili. 

Možemo govoriti sami sebi od prilike, kao da govorimo djetetu, 
Iskustvo nam potvrđuje, da takav govor ne ostaje bez posljedica. 
Neprestano zapovijedamo svojoj nutrinji. 1 o obično činimo samo 
duhu. Besvijesno sami sebe svjetujemo, stavljamo sebi prijedloge 
i gledamo da na neki način djelujemo sami na se. 

Obraćamo li se glasno na naš duh, opominjući sami sebe, opazit 
ćemo, da ćemo na taj način znatno djelovati 11a svoje navike, na¬ 
mjere, naš život. Mogućnost, da tako djelujemo sami na se, neogra¬ 
ničena je. Postojano opominjući sami sebe, mnogi su ljudi uništili, 
što je bilo štetno za njihov značaj, sreću i mir. Podvostručili su svoje 
samopouzdanje, pojačali svoju snagu, da, gotovo su se prepoiodili. 
Poznavao sam čovjeka, koji se je tako, opominjući sam sebe, sasvim 
promijenio. Tko ga danas vidi, ne bi vjerovao, kako je pred malo 
godina bio bojažljiv i izvanredno osjetljiv čovjek. Porumenio bi od 
stida, čim bi se tkogod pitanjem obratio k njemu ili svratio pozor¬ 
nost na njega. Izbjegavao je nepoznate, gdje je god mogao. Još pred 
pet godina nitko ga ne bi mogao skloniti, da stavi kakav pi ijedlog, 
ili da objasni štogod na kakvom sastanku. Izgledalo je, kao da će 
se onesvijestiti, kad je na javnom mjestu čuo svoje ime. Ne samo 
da nije imao samopouzdanja, nego ga mučila i misao, da je varalica. 
I ako izvanredno pošten i ozbiljan, do krajnosti radin čovjek, do¬ 
brostiv prema svakome nije se mogao otresti misli, da nešto nije 
s njime u redu i da će ga jedan dan raskrinkati i pokazati u pra¬ 
vome svjetlu. 

Ove lude utvare zadavale su mu paklene muke godine i go¬ 
dine. Ta slabost bila je uzrok, da svoje sposobnosti, za koje je do¬ 
puštao, da ih ima, nije mogao ispoljiti. Izgledalo je, kao da je rođen 
za neuspjeh. Kad je već gotovo očajavao, đopane mu jednoč ruku 
knjiga, koja ga uputi, kakova čudesa proizvodi opominjanje sama 
sebe na glas izrečenim riječima. Odmah započne raditi po uputama, 
koje mu je podala knjiga. Iza kratka vremena uznapreduje znatno. 
Mnogima poznatima pade u oči promjena, koja se je zbila s njime. 
Opažalo se u njegovom držanju i vladanju. Sada je sposoban pred¬ 
sjedati skupštinama i kod toga ni malo se ne zbunjuje. 

Nema pogrješke i slabosti, koje ne bi nestalo glasnim oporni- 
njanjem samoga sebe. Šta više takvo opominjali je privodi u život 
svojstva, koja u nama drijemaju. Ova se samim mislima nikada ne 
bi probudila. Većina je ljudi samo napola budna i svojim sposob¬ 
nostima samo napola svijesna. Nama je svima potrebno, da budemo 
sasvim budni. U svakome od nas dosta ima puščanoga praha — 
i. j. dosta sposobnosti. Treba samo iskre, da taj prah zapali od¬ 
nosno te sposobnosti oživi. Ako si bojažljiv, bez srčanosti, te se 
bojiš neuspjeha ili siromaštva, to ćeš svoje samopouzdanje probuditi 
i ojačati neprestanim opominjanjem samoga sebe. U tome slučaju 
potrebno je, da često ponavljaš riječi: »Mogu, moram, hoću«. 

Ne zadovoljava li te tvoj uspjeh, ne postaje li tvoj značaj sve 
čvršći, tvoj posao sve uspješniji, tada te nešto sprečava, da ostvariš 
svoje misli. Nastoj, da pronađeš tu zapreku. Zaviri u svoju dušu i 
nastoj da imadeš jasan prijegled svojih ličnih sposobnosti i to jakih 
kao: i slabih. Skloni se u svoju sobicu ili na koje tiho mjestance, gdje 
možeš biti sam sa svojim Stvoriteljem. Ispituj samoga sebe. Stavljaj 
sebi glasna pitanja zovući se imenom n. pr.: 

»čuj, Ivane ili Mare, što je to s tobom? Zašto ne napreduješ 
brže? Nema li u tebe želje za napretkom? Nije li jošte probuđena? 
Zašto i tebi nije tako dobro kao drugima u istim okolnostima? Zašto 
živiš tako povučeno, da nitko za te ne zna? Drugi sa slabijom na¬ 
darenošću napreduju leteći. To nije bez razloga. Da nijesi možda 
suviše mlitav? Manjka li ti djelatnost ili ne iskorišćuješ li je do¬ 
statno? Imadeš li možda koju pogrješku ili slabost, koja ti ne da 
naprijed? To moraš da iskorijeniš, inače sav ti život osta bez 
uspjeha!« 

Napiši svojstva, koja su potrebna za jak, odlučan značaj, ali i 
ona, koja su im protivna. Ispituj se, kako stojiš prema ovima svoj¬ 
stvima. Izgovaraj ih glasno: vjera, srčanost, samopouzdanje, odu¬ 
ševljenje, ambicija, ustrajnost, sabranost, odlučnost, vedrina, radost 
života, temeljitost i t. d. Pitaj se, da li posjeduješ ova prekrasna 
svojstva, ili imadeš nagnuća ovim svojstvima protivna. 

Ne plaši se, da čvrsto pogledaš u oči svojim slabostima i da 
svoje pogrješke nazoveš pravim imenom. Izvuci ih na vidjelo, 
lipoznaj ih, a onda se bori protiv njih. 

Ne smiješ dopustiti, da budeš manje od onoga, za što te je Bog 
stvorio. Ne smiješ pokvariti svoj život pogrješkom, koja se dade 
svladati. 

Kad si na taj način upoznao svoja stvojstva, upitaj se opet 
glasno izgovarajući svoje ime: 

»Zašto si na svijetu?« Od koje si ti važnosti za svijet?' Šter 
ima svijetu da donese tvoj život? Od koje si ti važnosti za društvo, 
u kojemu živiš? Šta si ti? Na kakvu si mjestu? Je li ti jasno, da 
si na svijetu zato, da ispuniš izvjesnu zadaću? Da li tu zadaću vršiš 
ljudski, ustrpljivo, ustrajno, odlučno, bez prigovora ili nastojiš, da 
joj se izmakneš? Što imaš da dadeš svijetu? Jesi li kome, osim. 
samome sebi, od važnosti? Misliš li samo o svojoj koristi? Tražiš 
li slavu, novac, udobnost lih za sebe samoga? Želiš li postići cilj 
svoj tako, da oštetiš drugoga? Misliš li u budućnosti pomagati i 
dobro činiti i drugima, kada uznapreduješ, kad ti bude moguće? 
Snivaš li o velikom djelu, koje ćeš sutra učiniti? Vršiš li* zdušno- 
mala djela, koja si danas dužan učiniti? Poklanjaš li sama sebe 
drugima sokoleći ih, oduševljavajući ih? Pomažeš li im? Hoće ii 
društvo, u kojem živiš, mnogo osjetiti, kad te više ne bude? 

Pitaj sam sebe na taj način tako dugo, dok ne stvoriš sebi 
pravi sud, dok ne upoznaš tačno svoju snagu kao i svoju slabost. 
Tragaj otvorenim očima za onim, što te pometa u napredovanju, 
za slabostima, koje ti umaljuju vrijednost. Tada napadni snažno 
neprijatelje svoga napretka, svoje sreće. Dokaži, da si im pravi 
gospodar, da su nemoćni djelovati na tvoj život, tvoju sudbinu. 
Opaziš li, da nemaš pouzdanja u se, da neprestano staješ u pozadinu, 
da se ne usuđuješ primiti nikakve odgovornosti, da se svega plašiš,, 
što pobuđuje pozornost drugih, tada treba da govoriš sam sebi na 
ovaj način: 

»Ja sam dijete Božje, stvoren na priliku Božju. Ja sam dionik, 
svih božanskih svojstava. I u mene je božanska snaga. U mene je 
dosta snage, da činim ono, za čim žudim. Mogu učiniti sve, što hoću. 
»Sve mogu sa Bogom, koji me krijepi«, kaže sv. Pavao. Ne ću da 
obaljujem vrijednost onijeh darova, koje mi je Bog dao. Ja sam 
dijete svemogućega kralja. Ne ću da se plašim primiti odgovornost, 
koja mi u dio pada. U mene je dosta sposobnosti, da učinim, što 
želim. Nijesam manji od drugih, te imam pravo da kažem svoje 
mnijenje uvijek i svagdje.« 

Upravljajući takove opomene samome sebi, promijenit ćeš: 
doskora svoju narav i način života. 

Činit će ti se može biti smiješno da govoriš samome sebi, no 
brzo ćeš :se priviknuti i brzo ćeš osjetiti blagodat toga govora. 
Gledaj, da sebe opominjući sam sebe obadriš i uzvisiš, a ne da se 
poniziš. Gledaj, da imaš uzdanja u se, jer samopouzdanje silna je i 
stvarajuća moć. Vjeruj u Boga, vjeruj u sebe, i sve dobro, što čvrsto 
želiš, poći će ti za rukom, po riječima: »Neka ti bude, kako si vje¬ 
rovao«. 




Skupa štedljivost 

Neki bankovni Činovnik nosio je u Parizu ulicom vrećicu du¬ 
kata. Najednom ispade mu zlatnik od deset franaka. Otkotrljao se 
u gomilu kamenja, koja je bila kraj pločnika. Činovnik položi vre¬ 
ćicu na zemlju i požuri se da izvadi zlatnik iz gomile kamenja. Va¬ 
deći zlatnik, ukrade mu netko vrećicu s ostalim dukatima. 

Poznajem bogata čovjeka, koji je za svoje oskudne mladosti 
toliko privikao pretjeranoj štedljivosti, da se je sada nikako otresti 
ne može. Danas mu je od štete, jer mu se često događa,, da štedeći 
sitni novac izgubi vrijeme, za kojega bi mogao zaraditi krupni. 

Prava štedljivost nije što i bojažljivo škrtarenje. Ona se kadšto 
očituje u izdavanju većih svota. Naravno, ta se svota izdaje uvijek 
sa nakanom, da se još veća zaradi. Mudra štedljivost sastoji u isko- 
rišćivanju onoga, što posjedujemo u svrhu da ga povećamo. Takova 
štedljivost ima oslon u dalekovidnosti. 

Malo je ljudi, koji znadu, što je razumna štedljivost. 

Poznajem čovjeka, koji je promašio mnogo lijepih zgoda, da 
načini dobar posao. To mu se dogodilo samo zato, jer je štedio na 
odijelu i drugim sitnicama, koje bi mu donijele veliku korist. On 
misli, da kao trgovac može nositi izlizano odijelo. Nikada mu ne 
pada na um, da koju mušteriju ili tko bi to mogao postati, pozove 
na doručak ili da štogod za njega plati. Svuda ga drže sitničavim i 
tvrdicom i nitko se rado ne upušta s njime u posao. Ovog i čovjeka 
stoji skupo njegova škrtost. 

Mnogi ljudi škode krivo shvaćenom štedljivošću i svome 
zdravlju. No tko hoće raditi, ne smije stroj ložiti rđavim gorivom, 
jer je tobože dobro odviše skupo. Isto tako ne smijemo hraniti svoje 
tijelo i mozak nedostatnom hranom. Štedi radije na svemu drugom 
samo ne na jelu. Nosi, ako je zbilja od potrebe, radije izlizani kaput, 
a ne pokvari svoju sposobnost rđavom i nedostatnom hranom. Ta 
bi te štedljivost stajala vrlo skupo. 

Mudar seljak izabere najljepše klasje i najljepše zrnje za sjetvu. 
Dobro mu je zemljište preskupo, da bi ga zasijao rđavim sjemenom. 
Da li je, prema tome, mudro hraniti se ■ jevtinom' i rđavom hranom, 
koja ne može podati tijelu snage? 

Najbolji način da dobro uložimo novac jest brinuti se što bolje 
za zdravlje i nikada ne zakidati od onoga, što nam može pojačati 
tjelesnu snagu. Neka ti bude pravilo, da poslom i igrom potiošiš što 
manje snage. No to ne znači, da posao vršiš s lake ruke, nego samo, 
da nikada uludo ne prosipaš snagu. 

Tko na priliku daleko putuje naročito posla radi, najbolje će 
uraditi, uzme li noću vagon za spavanje i hrani li se uredno i krepko. 
Na taj način zaštedjet će vrijeme i snagu. Onome, tko na putu 
odviše štedi, lako će se desiti, da na željeno mjesto dođe slomljen 
i pokvarena želuca. Tada mu treba dan dva, da se opoiavi., zbog 
čega izgubi skupocjeno vrijeme. 

Nitko ne može svršiti važan posao, ako se ne pokaže u najbo¬ 
ljem zdravstvenom raspoloženju. Kod toga ne treba štedjeti novac, 
jer njega, potrebna udobnost i valjana hrana ako i stoje mnogo, ali 
korist, koju donose, mnogo je veća od novca, koji se za njih utroši. 

U prvom redu treba da smo zdravi. Sve dakle, što nas čini 
duševno i tjelesno zdravima i jačima, za to ne treba žaliti novca.. 

Koliko se ljudi tuže na glavobolju, koja nije ništa drugo nego 
posljedica prenapornoga rada. Mnogi imadu malu pogrješku na 
očima. Ova bi se lako mogla odstraniti ili olakšati dobrim naoča- 
lima. Zbog neumjesne škrtosti ili ne kupe naočale ili zbog nera¬ 
zumne štednje ne odu do ljekara, da im on propiše staklo, nego 
sami izaberu kod optika takovo, koje, mjesto d i im smanji glavobolju, 
još je i poveća. 

Imade i takovih ljudi, koji zbog neznatne štednje obiđu cijeli 
niz dućana. Oni ne misle, da tako izgube mnogo vremena, za kojega 
bi mnogo više mogli zaraditi od onoga, što su zaštedjeli. Cesto kupe 
lošu tkaninu, a i mnogo nepotrebnih stvari samo zato, što su jevtine. 
Poslovica kaže: »Tko jevtino kupi, skupo plaća«. Kad bi takovi 
kupci na koncu godine sračunali, što su nepotrebno jevtino kupili, 
vidjeli bi, da bi bili mnogo bolje prošli, da su kupili samo ono, što 
im je baš od nužde bilo. 

Neki opet kao uslijed bolešljiva nagnuća nakupuju kod raspro¬ 
daja razne stvari, koje nijesu nikako u skladu s pokućtvom, što^ga 

od prije imadu. Stan im izgleda kao skladište neukusnih predmeta. 
Nemaju uopće ni jednoga nova komada, a pri tome mora im stolar 
neprestano nešto popravljati. 

Kad kupujemo stvari za kuću, uvijek treba gledati na vrsnoću 
i trajnost predmeta. Inače bi, kupujući štošta, mogli izdati sav 
novac i pored toga ne nabaviti ništa čestito. 

Često zbog nerazumne štedljivosti izgubimo mnogo, da spa¬ 
simo malo. Na taj način slični smo gospođi, kojoj je nekoliko para 
palo u prašinu. Ona ih podigne, ali rukavicama, koje vrijede kud i 
kamo više. 

Prava štedljivost nije jednaka sitničavosti i škrtosti. Sastoji 
se u tome, da konačno više dobijemo od onoga, što smo uložili. 

Nije sve jevtino, što malo novaca stoji. Što li nam se sve do¬ 
goditi može, sagradimo li kuću što jevtinije. Kako li će nam se osve¬ 
titi ta jevtinoća! Vječni popravci, stanovi bez stanara, brzo propa¬ 
danje kuće, briga i uzrujanost domaćinu —- sve su to posljedice 
prvobitne jevtinoće. 

Isto je tako nerazborito uzeti kod posla jevtine radnike. Mnogi 
je posao postradao samo zato, jer ga nijesu obavljali prvorazredni 
radnici. Najskuplje radne sile zato su najjevtinije, jer najviše i naj¬ 
bolje rade. Najbolja roba zato je najjevtinija, jer najdulje traje. 

Koliko puta morala je propasti koja gostiona, jer je gostioničar 
imao jevtina kuhara i konobara. Osim toga, jer je kupovao jevtine 
živežne namirnice. Ponajviše je upravo razlika među jevtinim i 
najboljim preduzećem — trgovinom ili sličnim — uzrokom, da jedno 
propada, a drugo uspijeva. 

Ima ljudi, koji cijeli život ne izađu siromaštva. Nose odijelo 
od jevtinih tkanina, koje im nikada lijepo ne pristaju; stanuju u 
lošim stanovima, spavaju na prostoj posteljini, putuju, što mogu 
jevtinije. Nikada sebi ne priušte bolje što. Uslijed toga ni inače u 
poslu ne napreduju, nego ostaju uvijek na istom stepenu razvitka i 
imutka. 

Naravno, svaki ne može sve imati, što želi, ali nikada ne valja 
zaboraviti, da je udobnost vrijedna troška, jer nam čuva snagu, bez 
koje ne možemo postići ništa. I oveći trošak za nešto, što nas una¬ 
pređuje. što nam pomaže da načinimo dobar utisak, da stečemo 
promaknuće, tisuću puta bolje je uložen novac nego onaj, koji se 
mgće u štedionicu. 

1 danas treba misliti na to, da uspjeh nije uvijek samo stvar 
zasluge. Vanjština mnogo prinosi našemu napretku. Uredno odijelo 
i lijep stan često su pripomogle osobama, da su uspjele u svojim 
poduzećima. Želiš li napredovati, nastoj, da općiš sa osobama svoga 
zvanja, te gledaj, da se među njima istakneš. Sazna li se, da te osobe 
tvoga staleža poštuju i vole, to će biti za te od velike vrijednosti. 

Tko sebe ne njeguje kako valja, taj. ne će postići mnogo. Nje¬ 
gujemo li dušu i tijelo kako valja, bit ćemo radosni, zadovoljni i puni 
pouzdanja. 

Čelično zdravlje i krepko tijelo, koje može dosta raditi, a u 
nuždi i veći napor izdržati, vrijedi zlata. 

U životu ne smijemo da budemo sitničavi i tjesnogrudi. To 
ne odgovara visokome cilju, za koji smo stvoreni. To vrijeđa 
Stvoritelja, koji želi da budemo širokogrudi i velikodušni. I kod 
ljudi ne ćemo steći ugleda ni poštovanja, opaze li, da đrhćemo nad 
svakom parom. 

Nije dobar seljak, koji štedi na sjemenu, jer »kako čovjek sije, 
onako će i žeti«. 



Vladanje u porodici. 

Mnogima bi brzo propao posao — makar koji — kad bi se n 
radnji vladali kako se vladaju u vlastitoj porodici, te kad bi mušte¬ 
rije morale trpjeti izlive njihove zlovolje, koje mora podnositi nji¬ 
hova porodica bez prigovora. Nijedan dobar trgovac ne stavlja 
svojim ponašanjem na korcku napredovanje svoga posla. Općeći 
sa svojim mušterijama susteže svaku zlovolju već zbog svoje koristi. 
Kod kuće misli, da mu je slobodno ne sustezati se, te pustiti maha 
svojoj surovosti, nepristojnosti i zlovolji. Uvjeren jc, da će žena i 
djeca sakrivati pred drugima njegove mane. 

Ima na stotine ljudi, koji su izvanredno pristojni i učtivi izvan 
kuće, no kad se vrate kući, ostavljaju sva ta dobra svojstva u radnji. 
Kod kuće vladaju se bez obzira prema svim ukućanima. Ne misle, 
da bi i žena ili koje njihovo dijete moglo biti umorno i prenapetih 
živaca. Sav dan izvan kuće svladavali su se, a netom dođu kući, 
pokažu svoju zlovolju prema svakome pa i psetu ili mački. 

Nije li čudnovato, da toliki ljudi drže, da je kod kuće svlada¬ 
vanje suvišno, te da si čovjek kod kuće sve može dozvoliti, što si 
inače ne bi nigdje dozvolio? No jesmo li kadri uopće svladati se, 
zašto da zlorabimo upravo svoj dom? .Zašto da popustimo svakoj 
zlovolji upravo kod svoje kuće, koja bi nam itiorala biti najsvetija i 
najmirnija? 

Često se događa, da domaćin došavši kući i našavši prijatelje 
i znance u posjetu, vlada se pristojno, upravo kao u radnji. Popustit 
će i ženi, ustvrdi li ona nešto; ljubezan je i prema djeci i služinčadi. 
Bilo bi mu neugodno, kad bi posjetioci, ostavivši ga, govorili o 
njemu, kako se je neuljudno vladao. Za syoju porodicu zna, da ona 
toga ne bi govorila. Zato, kad se posjetioci udalje, kao da se vulkan 
otvorio, izbaci sve, što je od ljutine i zlovolje sav dan progutao. 
Cijelom kućom raširi nezadovoljstvo, pa se jošte tuži, da ga nitko 
ne ljubi. 

Nije dakako uvijek samo domaćin onaj, koji narušuje mir u 
kući. I domaćica i djeca misle kadšto, da je dom mjesto, gdje se 
! zlovolja nesmetano smije iskaliti i sve neugodno izreći najgorim 
izlazima. Čini im se posve prirodno, da se cijelo veće ili čak i više 
i dana dure zbog kakvegod trice. 

I sam bijah jednom svjedokom jedne obiteljske svađe, za koje 
i se razlila po kući bujica neugodnih riječi. Tada zazvoni kućno 
: zvonce i pojavi se posjet; Oluja popusti, čudnovati posvemašnji 
preokret nastupi u vladanju i glasu cijele porodice... 

Čudno je, da se mnogi članovi obitelji ponašaju tako, kao da 
nitko osim njih u kući nema prava, koja treba poštivati. Buče, 

I zvižde, prigovaraju i viču upravo onda, kad bi tko drugi htio čitati 
ili o čemu razmišljati. Samozataje ili obzira prema drugima nema. 
Šta više, u mnogim se porodicama posve zaboravljaju zakoni učti- 
vosti i lijepoga vladanja. Mladići pokazuju se u jutro napola obu¬ 
čeni, a djevojke sjedaju k stolu — osobito k doručku — neuređene 
i u prljavom odijelu. Dakako, za njih nije prisutan nitko — osim 
roditelja i braće! Očevi i braća izrazuju se često tako, kako se ne 
bi usudili, da je nazočan tko strani. U kratko, u mnogim kućama 
nema savladavanja. U njima svi misle, da smiju biti neuredni i. 
prosti, koliko im drago. 

Ovaj običaj prekomjerne slobode kod kuće velika je opasnost 
za svako dostojanstvo, naobrazbu i otmenost, kojom želimo, da 
stečemo poštovanje svijeta. On nas ponizuje, te djeluje štetno na 
naš značaj i način života. Ovako gubimo ne samo poštovanje sami 
, prema sebi nego i poštovanje drugih. 

Kako možeš očekivati, da će te tvoji namještenici ili tvoji uku¬ 
ćani poštivati, kad ti njih ne poštuješ, niti imaš prema njima kakvoga 
: obzira? 

čovjek se često oženi ljepušnom, svježom, veselom i nado¬ 
budnom djevojkom. Doskora se ona promijeni i to samo uslijed vla¬ 
danja svoga muža, koji je neprestano potiskuje u pozadinu, kori i 
zahtijeva od nje nemoguće. U tako neprijatnoj atmosferi izgubi 
sirota svu prirodnost i originalnost, te postaje ukočena, obična žena. 

Lako je tvrditi, da se svako može pozvati na svoja prava. No 
često je puta bojažljivost, nedostatak samostalnosti i strah pred 
svađom zapreka, da potišteni ne dođe do svojih prava. Gotovo je 
uvijek istina, da naobraženi ostaje uz prostaka kratkih rukava. 

Bezobrazna surovost ovdje nadvladava. Što je tko finiji, to je i 
osjetljiviji. Osjećaj za ono, što se pristoji, ostavlja žrtvu surovosti 
bez zaštite. Pored sve svoje odvratnosti za zlo, fini su ljudi gotovo 
nesposobni da se brane proti surovosti. 

Pristojnost treba da nam postane navika. Nemoguće je živjeti 
tako, da živimo pola dana kao naobraženi, a pola dana kao neotesani 
ljudi. Gore svojstvo ispoljit će se u tom slučaju upravo onda, kad 
nam ne će biti milo. Sve, što činimo od navike, činit ćemo i ondje, 
gdje ne će biti zgodno. To je kao i sa finim odijelom. Tko ga samo 
katkada oblači, ne osjeća se u njemu lagodno — a to opažaju i 
drugi. Zato nam mora otmeno ponašanje postati svojinom, tako da 
se uvijek i svagdje odmah opazi. 

Mnogi poslodavac, koji se prema otmenim i bogatim gospo¬ 
đama vlada najpristojnije, postupa sa svojim namještenicama bez 
obzira i surovo. Inače pravi vitez prema gospođama, ne misli, da 
su njegove tipkačice i namještenice također stvorovi Božji. Ove 
jadnice ne poznaju njegova viteštva. One su za njega samo službe- 
- niče. Možda su finijih osjećaja od svoga poslodavca, no on se ne 
obazire na to, već postupajući surovo i bezobzirno s njima, prelazi 
na dnevni red. 

Takav bi se poslodavac našao u silnoj neprilici, kad bi znao. 
da su otmene gospode njegova društva saznale, kako je surov i 
bezobziran prema svojim ženskim namještenicima. Otmene bi go¬ 
spođe jedva to shvatiti mogle. Čudnovato, da ne pomišlja, da bi 
njegovu sestru i ženu ista sudbina mogla stići. 

Potpunoga je prezira vrijedno koristiti se zavisnim položajem 
žene, koja se ne može braniti, ili ružno i surovo postupati s njome 
zato, jer je siromašna. 

Djevojka, koja se udaje za kojegod vrsti poslodavca, neka 
propita, kako dotični postupa sa svojim osobljem. Nije li dobar i 
prijazan prema slabima, bit će i kao suprug surov. U braku se 
upoznaje čovjek jasno kao zvijezda za tamne noći. Tu se otkrivaju 
sve pogrješke. 

Kojim pravom pokazuješ svojim podložnima svoju zlovolju? 
Zar su oni krivi, što ti nije prijalo jelo, što nijesi noćas dobro spavao 
ili što ti se inače štogod neugodno desilo? Zašto da oni trpe, jer ti 
nijesi zadovoljan? 

Ne zaboravi, da i oni imaju svoja sveta neosporiva čovječja, 
prava. Kako ne smiješ štapom, tako ni ne smiješ jezikom zlostaviti 
svoje podložne. Na dobar postupak imadu potčinjeni isto toliko 
prava kao i ti, a možda i više, jer su dobri. Često puta čovjek u 
otmenu odijelu i visoka položaja, koji sa svojim podložnima zlo 
postupa, ne vrijedi ni pola onoga, što vrijede oni, koji za nj rade. 



Dobro srce. 


Ima veoma stara priča o nekome kralju, koji je imao sina, 
kojega je neizmjerno ljubio. 

Sve, što je moglo pružiti bogatstvo i ljubav, imao je dječak. 
Nijedna mu želja ne osta neispunjena. Pa ipak taj sin ne bijaše 
sretan. S lica mu se čitalo uvijek neko nezadovoljstvo. Jednoč 
dođe kralju neki vrač, koji obeća, da će mu izliječiti sina od neza¬ 
dovoljstva i učiniti ga sretnim. Kralj mu reče: »Ako ti to pođe za 
rukom, možeš zaiskati od mene, štagod hoćeš.« 

Vrač odvede dječaka u osamljenu sobu, napiše nešto bijelim 
mastilom na komad artije i zapovijedi kraljeviću, da napisano drži 
nad svjetiljkom, kad bude tamno, i neka čeka, šta će se dogoditi. 

Vrač ode, a kraljević učini, što mu bi rečeno. Pred njime se 
ukažu ove riječi: »Učini svaki dan barem jednom čovjeku bilo ka¬ 
kovu radost«. Kraljević posluša taj savjet i doskora postade naj¬ 
sretniji čovjek u čitavom kraljevstvu. 

Nitko ne može biti potpuno sretan, ne traži li svoju sreću u 
tome, da drugoga usreći i drugome ugodi u čemu. Sačuvat ćemo, 
što imamo, samo, ako od sebe dajemo drugome. 

Radij u svakoj sekundi izlučuje na milijune svojih tjelešaca, 
pa ipak izgleda, kao da se nikad ne smanjuje. Tako je i sa dobro¬ 
činstvom. Što više od sebe dajemo, što više druge pomažemo i 
badrimo, ne samo što ne osjećamo smanjivanje našega duševnoga 
bogatstva, nego ono šta više raste. Što većma druge oživljujemo, 
to se više života i hrabrosti nama vraća. 

Pa ipak su čudnovati neki ljudi. Za lijepa svojstva drugih kao 
da su slijepi. Upravo su sretni, kad mogu kazati zlo štogod o dru¬ 
gima, kad ih mogu vrijeđati, mjesto da im dobro čine. 

Svi poznajemo ljude, kojima je pretresanje bližnjega postalo 
druga narav. Takovi nikada ne kazuju o drugima dobro osim ako 
je to njima u prilog. Ovi ljudi neprestano čine svoje ujedljive pri¬ 
mjedbe, naravno samo za leđima dotičnoga. Svakomu djelu pripisuju 

zlu nakanu,.ističu samo zle strane, javno govore, da je ovaj ili onaj 
sasvim drugačiji, nego se pričinja. 

Takove malene duše upravo boli, čuju li, da onoga — tko se 
s njima bilo u čemu natječe — hvale ili dobro o njemu govore. Da 
drugoga ponize ili osumnjiče, svojim ili tuđim dobrim opaskama 
smanje vrijednost, oni uvijek tim opaskama dodavaju »ali« ili »ako«. 

Ovaj običaj ponizivati druge, jest priznanje, vlastite slabosti 
ili nevrijednosti. To je priznanje, da smo tjesnogrudi, zavidni, 
jednom riječju, da nijesmo sređeni. Velika duša ne poznaje ni za¬ 
visti ni ljubomora. 

Tjesnogrudi vidi samo ono, što je nisko. Što je dobro, sma¬ 
njuje, a što je zlo, povećava. Velika pak duša nasuprot vidi na 
drugome samo dobro ili barem najviše dobra i velika. Gdje pak 
nađe pogrješaka, tamo ih »pokriva« prema vjerskoj nauci »plaštem 
ljubavi«. 

Ova pogrješka zavisti nalazi se na žalost najviše u nadarenih 
ljudi, koji su se istaknuli u svome zvanju. Umjetnici pokazuju je 
često, ali ni svećenici ni učitelji nijesu uvijek prosti od nje. 

Tko pak od sebe samoga rado i često drugima daje, taj će 
obilno žeti. Tko drugima rado dobro čini, začudit će se, kako će mu 
se duša obogatiti. Običaj činiti dobro drugima, bilo riječima, bilo 
djelom, rodi najobilnijim plodom. 

Dobro srce, srce slobodno, širokogrudo, pristupačno je blago, 
koje vrijedi više i od najvećega bogatstva. Tko ga ima, može učiniti 
više dobra nego najbogatiji čovjek bez njega. 

Nekoliko dobrostivih riječi, koje ulijevaju srčanost, imadu 
veliku moć u svijetu. Od koga imamo što, njega ljubimo i poštujemo. 
Toplo, vedro srce pravo je bogatstvo. Prijazno lice i dobra ćud 
najbolja je baština, kojom nas je Bog darovao. Kud se god vedar 
čovjek kreće, odsijeva radost, oblaci se raspršuju, a zabrinutima 
olakšava se teret. 

Ne razumijemo jedan drugome, i sudimo krivo jedan drugoga 
samo zato, jer malne uvijek mislimo samo na zla svojstva i po¬ 
grješke drugih. Među nama nastao bi pravi raj, kada bi bili podobni 
uvidjeti, da i u najnižem stvoru imade nešto božansko, da je i u 
otrcanoj škrtici sakriven čovjekoljub, a u prezrenoj kukavici junak, 
koji čeka samo zgodu, da se pokaže takav. 

Filip Brooks kaže: »Nitko nije upravo velik, ako ne osjeća, 
da ga je Bog nadario obiljem takođe zato, da njim čini dobro bliž¬ 
njemu.«' 

Promatramo li ljude, koji se natječu za blago i dobit, lako će 
se u nama roditi misao, da to nijesu po Bogu braća nego protivnici 
i zlotvori jedan drugome. 

Često gledamo s najvećom ravnodušnošću, kako drugi pro¬ 
pada. Ne pomažemo mu držeći, da to nije naša stvar, da se to nas 
i najmanje ne tiče. 

Najnečovječniji je onaj, koji je toliko ogrezao u škrtost, da je 
pohlepa za novcem zatomila u njemu sve najbolje osjećaje tako, da 
na svome bližnjemu ne vidi ništa dobro. 

Ne škrtari svojom srdačnošću, svojom pohvalom, svojom do¬ 
brotom! Podaj najbolje što imaš, svuda i svakome. Budi prijazan 
sa ljudima, govori dobro o njima i iskazuj im što više možeš dobra. 
Vidjet ćeš, kako će ti se grudi širiti, kako će ti se cijelo biće ople¬ 
meniti. 

Ne možeš li pomoći novcem, to možeš uvijek biti prijazan i 
obadriti drugoga. Više srdaca žudi za ljubavlju i samilošću nego 
za novcem. Ljubav i samilost uvijek možeš iskazati. 

Nekoga stranca, koji* je jedva natucao engleski, nagovori u 
new-yorškom perivoju prijazan gospodin. Opazio je, da toga stranca 
nešto tišti, pak mu je hotio pomoći. Stranac reče, da novaca ne 
treba, ali da se osjeća osamljen i da čezne samo za tim, da smije 
nekomu prijateljski stisnuti ruku. 

Otvoreno, srdačno i prijazno biće, imađe veliku prednost pred 
zatvorenim, mrkim i neprijaznim. Stoga nastoj, da budeš iskren. 
Ne žacaj se govoriti sa ljudma i pokazati se u najboljem svjetlu. Ne 
uvuci se kao puž u kućicu, nađeš li se slučajno s kime, kome te nijesu 
predstavili. 

Srdačno je vladanje ne samo korisno za razvitak značaja, vec 
i za napredak u svijetu. Napredovanje zavisi obično mnogo više, 
nego se misli, o osobnosti, o sređenosti i privlačivosti. Prvi iskreni, 
srdačni susret djeluje kud i kamo blagotvornije od ukočena i sumnji¬ 
čava. Ovaj kano da cijelo biće drugoga sledi. 

Imade ljudi, koji kao da se ističu onim, što nije na mjestu, 
Sami su kao oblak, koji zastre svu vedrinu. Sve, što kažu, mračno 
je i tužno. Sve je zasjenjuju. Oni su kao ptice zloslutnice, uvijek 

im je- zlo, sve preskupo, nikad im dosta novaca. Sve je u njih 
tjesnogrudo, a ništa veledušno i širokogrudo. 

Hvala Bogu, ima i takovih, koji od njih sasvim protivno misle, 
od kojih odsijevaju vesele zrake. Svaki pupoljak, kojega se dotaknu, 
procvate pod njihovim prstima. ; Svaki' bvijetak širi ugodan miris. 
Nikome se ne približe, da ga ne obraduju. Ne razgovaraju ni s kim, 
da ga ne bi obadrili. Prozu umiju pretvoriti u poeziji!, rugobu u lje¬ 
potu, nesklad u sklad. U svakome gledaju samo ono, što je'najbolje: 
Sa svakim i o svakome razgovaraju prijazno. 

Budimo i mi velediišni. Gledajmo i u sitnicama velikoga Boga. 
To će oplemeniti čitavo naše biće, učinit će nam živof bogatim i 
zadovoljnim. Ispunit će nas milosrđem za druge. Ljubimo druge, 
pa će drugi ljubiti nas i dijeliti s nama radost i žalost. Gledat će 
nas u istome svjetlu, u kojemu mi gledamo njih. 

Svijet podiže spomenike dobrotvorima čovječanstva. Ti'spo¬ 
menici Trijesu uvijek otesani od mramora-kamena, nego su milo 
sjećanje na one, koji su nas utješili, obadrili i. obradovali. 

Stvoreni srno na sliku i priliku Božju; Gledajmo stoga da po¬ 
stanemo Bogu što sličniji. Samo ako smo svakome dobri, ako Sva¬ 
kome . rado pomognemo, s njime sučustvujemo i ako nam takav 
postupak prijeđe u krv, samo tada možemo postati'ono, za što nas 
je Bog stvorio: S1 i k a i prilika velikoga i dobroga 
Boga. 




Hladna krv. 

»Dajte nain čovjeka, koji ne gubi ravnotežu«, tako dovikuje 
gomila, kada zaprijeti opasnost. Ona traži čovjeka, koji u općoj 
uzrujanosti, umije sačuvati razumno mišljenje i mir. Takav se 
čovjek potražuje kod svih važnih i odgovornih poslova. Svatko 
osjeća, da vodstvo takvoga čovjeka u vrijeme nužde gotovo zajain- 
čuje sigurnost. Tko lako izgubi glavu i u teškim se časovima smete, 
slabić je i nitko se u nj ne pouzdaje. 

Dakako nije lako u svakoj zgodi sačuvati hladnu krv, naročito, 
kada su svi izvan sebe. Teško je zadržati bistro suđenje, kada svi 
izgube glavu. Tko to može, taj je čovjek, koji ima veliku zalihu 
snage, potpuno je- sređen i imade sebe sasvim u vlasti. 

Golem ledenjak plivajući po moru prava je slika hladnokrvna 
čovjeka. Bjesnila oko njega kakva mu drago oluja i valovi, on ne 
drhće niti se koleba. Ne opaža se, da bi taj urnebes ma kako dje¬ 
lovao na nj. Razlog je tome, što je sedam osmina njegova obujma 
pod vodom. Tako je težište cijeloga tereta u dubini neuskolebanoga 
mora, netaknuto od vjetra i oluje. Ovo uporište njegove težine ispod 
vodene površine, ova dubina njegova težišta daje mu snagu, da 
može prkositi oluji i valovima. 

Mladu čovjeku vrlo je teško biti hladnokrvnu. Ravnoteža gubi 
se lako, kad nas zadesi nenadana sreća. Čim postignemo veću 
plaću, lako popuštamo u poslu. Teško je sačuvati hladnu krv u 
teškim časovima života, a još teže u sreći. Ima nešto, što čovjeka 
čelici u protivštini, dok ga blagostanje i obilje čini mekoputnim. Čim 
postignemo ono, što želimo, odmah nestane poticaja na rad. 

Najbolji dokaz, da čovjek ima duševno ravnotežje i da je 
sređen jest hladnokrvnost, koja se jednako ispoljuje u dobru i u zlu. 

U čovjeka, koji imade duševno ravnotežje, sud je besprije¬ 
koran. To je opet dokaz, da su njegova nagnuća disciplinovana, a 
sposobnosti jednako razvijene. Ovaj je razmjerni razvoj zemljište, 
na kojemu uspijeva prava jakost duha i značaja. U takva čovjeka 
nijedna sposobnost nije razvijena preko mjere na uštrb druge. 



Hladna krv. 

U savršena stvora svaki dio odgovara razmjerjem svima dru- 
gima dijelovima. U dobru satu svaki vijek i kotačić treba da je uđe- 
šen prema drugim vijcima i kotačićima. Samo takav sat bit će tačatt 
.i pokazivati vrijeme tačno — za što upravo i jest sat. 

Među mladićima teško je naći jednoga sa potpunom trgovač¬ 
kom spremom bez primjese stanovite slabosti, koja svima ostalim 
dobrim svojstvima ne bi smanjivala vrijednost. Mnogima nedostaje 
opća naobrazba. Kod mnogih je jedna sposobnost preveć razvijena 
na uštrb druge. Gdjekoje dobro svojstvo sasvim je iščezlo, jer mu 
se za vremena nije posvetilo dosta pažnje. Pa ipak bi svi trebali 
nastojati o jednakom razvoju svih sposobnosti. 

Najveće sile, koje djeluju u prirodi vrše svoj posao nečujno. 
Kod njih je sve sređeno. I najosjetljivije uho ne razabira trvenja, 
niti može opaziti nesklad u djelovanju najvećih djela prirode. Sve 
je skladno, sve u redu, sve u najvećem ravnotežju. 

Tako i duševno najjači ljudi ne prave buke. 1 kod njih je sve 
naredno. Mali potočić, koji se ruši preko kamenja u dolinu, buči više 
.od velike rijeke. Malene duše prave mnogo buke ni za što. 

Ako smo radi postići štogod, treba da sve naše sile složno 
djeluju. Jedna ne smije raditi na štetu druge, niti smije jedna 
• drugu pobijati. 

Svrha odgoje treba da bude odgojiti u prvome redu velika 
Čovjeka, a onda tek velika umjetnika, učenjaka, trgovca i t. d. 

Mladić odrastao na selu imade prednost pred gradskim mla¬ 
dićem. Prvi je prisiljen vježbati svoj zdrav razum, da dođe do 
mnogih potrebnih stvari, a drugi ih već gotove može nabaviti. 

Često se događa, da u nekoj radnji gospodar unaprijedi slabije 
nadarena namještenika preko drugoga, koji je može biti mnogo više 
učio, ali nema toliko zdravoga prosuđivanja kao prvi. 

Tko se zbog svake sitnice uzruja i izgubi ravnotežu, pokazuje 
svoju slabost i nedostatak samozataje. 

»Tko sebe nadvlada, cijelim svijetom vlada«, tako veli poslo¬ 
vica. Iskustvo je potvrđuje. Samo onaj može biti gospodar dru¬ 
gima, koji znade upraviti sam sobom. Povjerenje i hladnokrvnost, 
•to su svojstva, koja su potrebna vođama u svakom poslu. Svuda 
se traže sređeni ljudi, jer drukčijima se ne povjerava ni novac, ni 
.roba, a još manje nutrinja duše. 

■ ;; I- za hladnokrvnost treba Vježbe. U čemu' se lie vježbamo, u. 
tome gubimo vještinu. I mišić svaki postaje slab, kojega ne upo¬ 
trebljavamo. •' - 

Lakše se prolazi svijetom bez visoke naobrazbe nego bez 
zdravoga samostalnoga suda. Tisuće mladića ostavljaju visoke 
škole ne uvježbavši i ne odgojivši samostalnoga suda. 

• Hoćeš li, da te ljudi smatraju nezavisnim, hladnokrvnim čo¬ 
vjekom, u kojega se može pouzdati svako, moraš i sam o tome 
nastojati, 'Većina ljudi ne savladava se u malenkostima, koje- sami 
ne smatraju najboljima i najzgodnijima, te im popušta i ne žaca ih 
se. Tako -umaljuju u sebi sposobnost, da čine bezuvjetno samo-što-' 
je pravo. Treba da. se priviknemo činiti upravo ono, što u,-stano¬ 
vito, vrijeme činiti moramo i to po svojemu zvanju i savjesti najbolje, 
što se može. lako ćemo se priviknuti, da.uvijek liačiuimo najbolje: 
ono, što je pravo. Prije svega nikad ne odložimo posao, koji nači¬ 
niti moramo. Na to nas sjećaju i poslovice: ».Tko odgađa, ne po¬ 
gađa« i »Što može biti večeras, neka ne bude jesenas«. 

Svi se mi nagibljemo udobnosti i klonimo se neugodnosti,, No 
bilo nam izvršenje dužnosti koliko god mrsko, izvršimo je i to 
upravo zbog toga, jer nam je dužnost. 

Poznato je, da koprive ne žare, ako se krepko i brzo zahvate. 
Isto se tako treba hitro i srčano latiti svakoga i najneugodnijega 
posla, treba li da ga svršimo. 

.Srčanost je prijeko potrebna, hoćemo li napredovati. Ali treba, 
da je prate mudrost i opreznost, inače bi nas mogla zanijeti na luda 
poduzeća. 

., JRazmišljenost isključuje i pretjeravanje bilo koje vrsti. 

Neki ljudi imadu običaj govoriti samo o stvarima, koje njih 
zanimaju. Takovih se osoba svijet obično kloni. 

Neki od nas slični su jedrenjači, koja irnade preranoga, jedra, 
a premalo težine. Nijesu stalni, pa se na njih u nevolji ne možemo*' 
osloniti. 

' Zadaća graditelja jedrenjače jest spojiti najveću brzinu sa 
najvećom sigurnošću. Tako bi trebao i svaki čovjek da posjeduje 
toliko zdravoga suda, da i u najtežim časovima ostane miran i 
shbran. Ne smije da izgubi glavu i da se uzruja. Srce treba da mu 
je mirno,' glava ■ bistra, a ruka čvrsta za vedrih kao i za tmurnih: 
đ".na! 








Otac i sin. 

Svaki mladić traži povjerljiva muškarca, kojemu bi mogao 
rsaopćiti svoje sitne tajne, te s kojim bi se mogao razgovarati o svo¬ 
jim neotkrivenim nadama i osnovama. I ako bi svojoj majci po- 
vjerio više nego ikojoj drugoj osobi na svijetu, ipak čezne za pri¬ 
jateljem, s kojim bi hotio stajati u posebnoj vezi. Taj prijatelj treba 
uvijek da mu bude otac. 

Tvoj sin neka nikada ne misli, da si suviše zaposlen, da mu 
■pokažeš, kako će pustiti svoga zmaja u zrak, kako će postaviti 
mamac za ribe na udicu ili kako si štogod sastaviti bilo od drva ili 
od artije. .. .. . 

Počneš li dosta rano pomagati u takvim sitnicama svome sinu, 
ne će ti teško biti da dobiješ njegovo povjerenje. Treba da u naj¬ 
ranijoj mladosti osjeti, da mu tebe nitko ne može nadoknaditi. Ti 
trebaš zauzimati u njegovu srcu mjesto, koje nitko drugi ne može 
iispuniti. 

Svaki bi se trgovac zgrozio, kad bi znao, da će svojim zane¬ 
marivanjem uništiti svoga sina, te da će njegova velika zaposlenost 
biti uzrokom, da mu se sin otuđi. Pa ipak mnogi trgovac iskusio 
je sa gorkošću, da je stekao doduše mnogo novaca, ali da je pored 
toga izgubio utjecaj na svoga sina. Mnogi bi rado dao pola i više 
imanja, kad bi njime mogao popraviti tu pogrješku. 

U mnogim je porodicama odnošaj između oca i sina tako po¬ 
vršan, da sinovi nemaju prema svome ocu više povjerenja od 
■onoga, što ga imaju prema svakome strancu. Otac ih je tako često 
izgrdio, odbio i bio tako neprijazan s njima, da im i na um ne pada 
•upitati ga za kakav savjet ili povjerljivo se s njime porazgovoriti. 

Nesreća je za sina, ako u svomu ocu vidi neke ruke tamničara, 
•te se boji sastati se s njime, jer znade, da će ga samo grditi i kuditi. 

Imade očeva, koji i ne rade drugo nego samo kude i grde svoje 
sinove. Nikad im ne padne na um, da bi i pohvalili ono, što su sinovi 
.dobro učinili. Pa ipak ništa tako ne sokoli mladića kao iskreno pri- 


znanje onoga, što je izveo valjano, osobito ako mu je to teško išlo 
od ruke. To je dokaz, da mladić napreduje, a zato zaslužuje hvalu. 
Majke su nježnije i zato pripravnije pohvaliti i priznati dobro. To 
je razlog, zašto su mladići više privrženi majkama nego očevima. 
Majke su blaže i ne zahtijevaju od sinova koliko očevi. 

Promatrao sam čovjeka, koji mnogo nastoji da bi stekao 
odanost svoga psa. On brižno pazi, da ga ne bije, niti da ga nepre¬ 
stano ne grdi. Boji se, da ne bi izgubio njegovu sklonost. Sa svojim 
sinom postupa drugačije. Njega neprestano kara. Ništa mu nije 
pravo štogod učini. Bez prestanka nečemu zabavlja. Nije zado¬ 
voljan ni njegovim ponašanjem, nije mu po volji njegovo društvo.. 
Kako bi se moglo na taj način razviti i uzdržati povjerenje? Kako 
može da napreduje mladić u takovoj okolini? 

Povjerenje svoga sina treba da smatraš najvećim blagom 
svoga života i da se svega kloniš, što bi ga moglo oslabiti ili ra¬ 
zoriti. Katkada treba i pregaranja. To je od neprocjenjive vrijed¬ 
nosti tebi i tvome sinu. Sin ne može mnogo da zaluta* ako oca i 
majku smatra svojim prijateljima i pred njima nema nikakovih tajna. 




Majka. 

»Na svemu, što sam i čemu se nadam, imam zahvaliti svojoj 
majci«. Tako reče Lincoln, kada je postao predsjednik Sjedinjenih 
Država. 

»Sve, što jesam, učinila je od mene moja mati. Ona je imala 
potpuno povjerenje u moju budućnost, a ja osjećah, da toga povje¬ 
renja ne smijem razočarati.« Tako nedavno govoraše Toma Edison. 

»Za sve, što sam u životu postigao, dugujem hvalu svojoj 
majci«, reče poznati propovjednik Moodv. 

»Tko ima dobru majku, sve su mu žene svete«. To su riječi 
Jean Paula. 

Kad bi se htjela navesti sva svjedočanstva velikana, kojima 
zahvaljuju svojim majkama, bila bi golema knjiga od početka povi¬ 
jesti ljudske do današnjega dana. Malo je velikih ljudi, koji svoju 
veličinu ne duguju svojoj majci. 

Kako je često čovjek prisiljen priznati, da ovoga ili onoga ne 
bi bio mogao izvesti, da ga' pomisao na njegovu majku nije na to 
navela. Ona je vjerovala u nj, 011 a ga je bfidrila. kad su svi drugi 
o njemu sumnjali. 

Benjamin West kaže, da ga je jedan poljubac njegove majke 
ponukao, da postane velikim slikarom, kakovim je postao. Neki muž 
visokoga položaja reče: »Nikad se ne bih dostao položaja, koji zauzi¬ 
mam, da mi majka nije bila o tome uvjerena, da ću ga postići. Od 
malih nogu opažao sam često, da je ona uvjerena o tome, da ću tako 
daleko doći. Ovo pouzdanje ohrabri me i dade mi snagu, da izvedeni, 
što je od mene očekivala.« 

Mnogi čovjek uživa slavu, koja bi po pravu pripadala njegovoj 
požrtvovnoj majci. Ljudi slave čovjeka, ali tajna njegove slave po¬ 
tječe samo od djelovanja i utjecaja njegove nepoznate i neslavljene 
majke. Samo njezinom požrtvovnošću bilo mu je moguće da uživa 
naobrazbu i da postigne visinu, na kojoj je. Zaista je čudnovato, da 
naše majke, kojima jedinim imademo zahvaliti, da svijet napreduje. 

tako malo primaju hvale. Majka je često samo prečaga na ljestvama, 
kojima se sin podigao do slave, a ipak bez te prečage ne bi bio postao 
ništa. 

Od majke se odrazuje sve lijepo i dobro. Cijelu njenu atmosferu 
ispunja oduševljenje za sve, što je uzvišeno. Gdje je majka, tamo je 
svetište porodice. , ^ 

Neki velikan reče, da u prisutnosti svoje majke osjeća, da je 
posve drugi čovjek. Gotovo svatko osjetio je na sebi istinitost ove 
izjave! Kada gledamo majčine oči, spopade nas stid, da šino ikada 
i pomislili što nelijepo. Čini nam se nemogućim, da učinimo što zlo, 
dok stojimo pod dojmom tih očiju. Koliko se puta utrnula osveta, 
mržnja'ili' zavist pod ovim dojmom. Djeca odlažahu ispod materina 
okrilja sa svetom: odlukom da postanu bolji ljudi. Majka je najveći 
jtniak svijeta. Nitko ne prinosi toliko žrtava, nitko ne podnosi bez 
tužbe toliko ‘muka za svoju djecu koliko majka. 

Promislimo slijedeći slučaj, koji se često u životu ponavlja. 
Neka majka odgojila je svoju djecu u siromaštvu, koje nijedan čovjek 
ne bi mogao podnijeti. Muž je bio Ijenivac bez ikakvih viših ciljeva, 
čovjek bez plemenita značaja, samoljub i pun zahtjeva za svoju osobu. 
Nije ni 1 prstom maknuo, da joj olakša teret, šta.više tražio je, da žena 
poput služavke i njega poslužuje. 

Oni bijahu suviše siromašni a da bi služavku držati mogli. Ne¬ 
vrijedni muž ni-ii čemu nije pomagao svojoj ženi. Bio je grub i zlo¬ 
voljan, ako jelo nije biloma vrijeme gotovo. Ako je kakva malenkost 
bila u neredu ili ako su ga djeca razljutila ili bilo kojim načinom sme¬ 
tala njegovoj'udobnosti, to nije mogao podnijeti. Majka je radila kao 
rob, da se ne rastepe, što je porpdica posjedovala. Muž nije imao za 
djecu ni toliko vremena, da bi se za njih pobrinuo barem, dok je majka 
bila zaposlena. Ako je koje dijete oboljelo, to se majka iza teška 
dnevnoga rada morala brinuti i za njegu djeteta. Mužu nije nikada 
palo na um, da i njegovoj ženi treba sna, počinka, oporavka ili pro¬ 
mjene zraka. Nikad se ne bi sjetio, da joj donese kakav cvijetak ili 
kakvu drugu malenkost, kojom bi je obradovao. Za; nju je sve, i naj¬ 
gore moralo biti dobro. 

Popravljala je svoje haljine, dok se doslovno ne raspadoše. On 
jc ipak zahtijevao uvijek uredno odijelo, ma da ga je ona sama 
morala gladčati. Bez obzira je zahtijevao svoj cigar i svoju čašu 
piva. Sebi je uvijek uzimao bolje komade, kao da se to sye samo 
sobom razumije 



Pa Ipak pored ove beskrajne muke, bez ikakve udobnosti kod 
kuće, pored slaba zdravlja i manjkava počinka nikad, se jadnica nije 
potužila. Bila je uvijek dobro raspoložena, uvijek pripravna, da. pruži 
ruku pomoćnicu ili upravi dobru riječ svakome pa i nezahvalnome 
mužu. Mirna, ustrpljiva imala je melem za sve rane. Njena ljepota 
ocvate, a briga i trud navoraše joj lice. • Čekala ju je-pustari tamna 
budućnost bez nade, da će i nju ogrijati sunce ili da će i ona jednom 
moći misliti na sebe. O prištednji kakvoj nije bilo govora. Pored 
svega toga niti se kad tužila, niti je za što korila svoga muža*.koji. je 
upravo bio uzrokom svoj njezinoj 1 muci. Pregorjela je sav svoj život 
za svoju porodicu, dok ne ostade samo pepeo iscrpena života, samo 
ostaci žene, koja je nekoč bila zamamno svježa i lijepa. 

Takav je život zaista pravo junaštvo! Kad ishlape svi djevo¬ 
jački sni i kad sve lijepo iz života nestane, sve ovo podnijeti s mirnim 
dostojanstvom, nebeskom ustrpljivošću i ganutljivom dobrotom-'-—' 
ako to nije junaštvo; — onda zaista nema junaka na svijetu! 

Što je žrtva života u bitci ili kod junačkoga spašavanja prema 
materinskomu neprestanom žrtvovanju i polaganome obumiranju pa 
još k tome za pola vijeka života? Svi junaci nijesu ništa prema ju¬ 
naštvu takove majke. Tko je —. osim majke — podoban da pregori 
svoju krv i svoju snagu za djecu, bez očekivanja bilo kakve nagrade? 

Nijedan član obitelji ne može se svojim činirna usporediti sa. 
majkom. Kada drugi pođu u šetnju, ona ostaje kod kuće i nastoji 
djecu. Njene brige nemaju kraja. Odgovorna je za kućni posao, za 
jelo za dječje odijelo pa čak i za zabavu. A koliko puta mora žrtvo¬ 
vati i svoj noćni mir pa tako nikada ne miruje. 

Pa da je otac koliko god obziran i dobar, uvijek je teži teret 
svega kućnoga posla na majčini mieđima., jer »žena drži tri ugla od 
kuće«. Ona krasna svojstva požrtvovne majke kao da zavode ostale 
članove obitelji da tu dobrotu što više izrabe. Kad majka ne bi bila 
tako nježna i puna ljubavi, tako nesebična i obzirna, tako požrtvovna 
i uslužna, kad bi pokazivala više sebeljublja i tražila više prava za* se, 
živjela bi kud i kamo bolje i udobnije. Ali koja je majka takova? 

Uvijek je upravo majka koju zapada najviše posla, a najmanje 
priznanja. ' 

U nižim se slojevima najviše događa, da majka žrtvuje sve za 
svoju djecu. Ona zanemaruje svoje zdravlje, radi kao mrav i prinosi 
svaku žrtvu da svoga — možda nevrijednoga — sina iškola. Laća se 

i najprostijega posla, da svojoj djeci omogući što višu naobrazbu. Ona 
je Sama nikada nije uživala. Pa kako često dobiva mjesto hvale samo 
ravnodušnost i zanemarivanje. 

Nedavno čuo sam -o životu neke požrtvovne majke. Mlada,, 
lijepa, svježa, te puna poticaja djevojka udala se i rodila četvero 
djece. Muž joj umre, ne ostavivši ni dinara. Kao udovica pregarala 
je svuda i svagda samo da si djecu dobro odgoji. Neizrecivim trudom 
i nečuvenim žrtvama postigla je, da je djecu mogla poslati u bolje 
škole. Dotjerala je tako daleko, da su kćeri postale fine gospođe, a 
sinovi otmena gospoda. Svi su bili odgojeni prema duhu vremena. 
Majka pak postade iscrpljena, stara gospoda bez naobrazbe. Djeca 
su imala svoje društvene krugove i. svoje ciljeve, pa su se malo oba- 
zirala na majku. Ona sirota poživi pored njih još godinu, dvije, a 
tada umre. l'ek sada se djeci otvoriše oči i oni vidješe, što je učinila 
majka za njih. Najstariji sin držao ju na samrti u naručju uzdišući:. 
>0, kako si nam dobra bila, majko!« Lice umiruće prelije se rumeni¬ 
lom, oči joj zasjaju, osmjeh joj zatitra na usnama i ona prošapće: 
»A zašto mi to, dijete, nikada prije ne reče?« Tada ugasne svjetlo u 
njenim očima i ona blaženo usnu za uvijek. 

Kako su žalosna svjedočanstva o ravnodušnosti djece pisma, 
koja dobiva mati od svoje odrasle djece! Nekoliko nemarno naba¬ 
čenih redaka, nekoliko brzo napisanih riječi bez značenja. To su 
pisma, koja imadu tek da umire zlu savjest djeteta. Takav postupak, 
mogao bi ohladniti ljubav materinu, kad bi ona mogla da ohladili. 

Mnogi sin potroši kod pogreba majke više, nego joj je ikada u 
životu poklonio. Pa ipak je žensko srce još osjetljivije za pažnju i 
prijaznost, koja joj je već u mladosti bila tako mila da je s njome- 
računala. Djeca misle, da majka više ne mari za takve stvari. 

Zanemari sve, što hoćeš ili moraš, samo ne zanemari nikada 
stoje majke. To bi ti se moglo ljuto osvetiti. Doskora će doći vrijeme,, 
kada ćeš stajati pored njene smrtne postelje, pun uzaludnoga kajanja 
i neispunjivih želja. »O, da sam samo dao više novaca, da joj spremim 
radost ili da ju ugodno iznenadim.« 1 

Zaista veliki ljudi nijesu nikada propustili da iskažu ljubav i po¬ 
štovanje svojoj majci. Posljednja želja predsjednika Mac Kinleya 
bila je, da mu: majka bude do smrti opskrbljena. Predsjednik Garfiekfc 
kod svoga ustoličenja poljubio je svoju majku, koja je sjedjela pored 
njega i kazala, da je to najsretniji i najponosniji dan u njenom životu. 

Gledao sam, gdje je neki mladić svršivši visoku školu, pred¬ 
stavio svoju majku svojim drugovima i ponosio se njome, kao da je- 

kakva kraljica. Ona je bila zgrbljena, prije vremena ostarjela i imala 
je žuljave ruke. Sve je to bilo zbog sina, kojemu je htjela omogućiti' 
polazak te škole. — Vidio sam i druge, za koje je majka učinila isto. 
Oni su se stidjeli, da kn je majka bila kod ispita i da su je njihovi 
suučenici vidjeli. 

Nijedan čovjek, koji se stidi svoje majke, nije zaista dobar i: 
valjan. Takvi su ljudi svi bez iznimke samoživi i niski. 

No otvrdnuo sin ma koliko, bio u najvećoj mjeri nezahvalnik i 
propalica, jedno mu uvijek ostaje, a to je ljubav njegove majke. Jedan 
je stvor, koji mu čuva sigurnu vjernost do groba, pa i kad ga svi: 
ostave — a to je majka. Nema ljubavi, koja bi bila slična materinoj.. 
Ona prati dijete od kolijevke do groba. Ona vjeruje u svoje dijete;, 
kad su već svi drugi izgubili u nj povjerenje. O materinoj ljubavi 
može se s punim pravom kazati: »Sve snosi, sve vjeruje, sve oče¬ 
kuje, sve trpi — njena ljubav nikad ne prestaje«. 

Pored dana u godini, koji se posvećuju raznim svrhama, trebalo 
bi osobitu pomnju obratiti »materinskom danu«. Svi bismo trebali 
nastojati, da taj dan učinimo pravim majčinim danom. Iskažimo taj 
dan svojoj majci osobitu ljubav i poštovanje. Ako je od nas daleko,. 
pišimo joj ljubazno pismo. Pošaljimo joj kitu cvijeća, te nastojmo da 
taj dan sprovedemo u njenu društvu. Ako li je mrtva, okitimo joj : 
grobf cvijećem, naročito bijelim karamfiljem, jer se taj dan nosi u 
zapueku! bijeli karanrfilj u znak poštovanja prema majci — on je znak 
nevine majčine ljubavi, njene ustrajnosti i vjernosti. Njegov miris 
miris daleko seže, kao što je dalekosežna majčinska ljubav. Njegov 
stručak znaci ljepotu u znak ljepote materinske. 

Bilo bi krasno, kad bi se sav narod složio za jedan dan u godini, 
te se okitio tim znak omi Tako bi svaki pojedini a i sav narod poka¬ 
zao, da mu je sveto poštovanje majke. 



Priroda kao izvor radosti. 

. . »'Najviše, što čovjek na zemlji postići može, jest umjeće .pravo 
■gledati predmete i o viđenome savršeno znati govoriti«. Za koliko 
Ma bi naša sreća na zemlji veća, kad bi ljudi bili sposobni da čine ono. 
Što je veliki ljubitelj prirode Ruskin izrekao ovim riječima. On je u 
svemu .vidio ljepotu i sklad. Sve stvari bile su za njega slika 
Stvoritelja. ’. - - 

Agassiza bi toliko ushitio oblik ili građa lista, cvijeta, kamečka, 
pijeska i toliko bi uživao u takvom promatranju, da je često zbog toga 
promatranja odbio poziv za predavanja, za koja mu bijahu ponuđene 
goleme svote. Obično bi se u takvoj zgodi iZvinio rekavši, da nema 
vremenđ. Ispitivati i tumačiti čuda prirode njemu je bilo najveće 
.uživanje. 

• . James Freeman Clarke reče: »Što više ljepote vidimo u prirodi, 
u životu, u ljudima i djeci, u poslu i počinku, u vanjskome i nutarnjeuu 
svijetu, to više naziremo Boga. Ljubimo li i promatramo prirodu, ne 
možemo nego da posvuda vidimo ljepotu. A to nas čini jačima i 
sretnijima.« 

- Pristupačnost duše za ljepotu prirode pruža nam silan užitak. 
■Upravo zato je zločin, dozvolimo li da dijete rastući ne nauči proma¬ 
trati .stvari tačno. Promatrajući prirodu u tančine, točno i pravilno, 
to je prvo, čemu dijete treba priličiti. Na taj način postat će ne samo 
.čovjek dalekoga pogleda i svestrane naobrazbe, nego će također biti 
'i.zadovoljniji. Imat će i mnogo više uspjeha nego bez ove naobrazbe. 

I najsiromašnije gradsko dijete možemo za malen novac odvesti 
ma selo i pokazati mu krasotu, koja bi ushitila i same anđele. Mnogi 
prođu velike puteve, da vidi glasovite umjetnine. Drugi potroše čitav 
imutak, da se domognu slike, koja prikazuje kakav predjel, zapad 
■sunca ili što slično. Pred slikama u velikoj galeriji prirode ostaju isti 
ljudi tupi i nepristupačni. 

Mnog od nas tako je zauzet svojim zvaničnim poslom i zarađi¬ 
vanjem, da osim toga nema smisla ni za što. Da Božju prirodu — 
ikako .treba — razgleda, to ga ne umije. Zato se događa, da tkogod 

iscrpljen poslom, pođe odmora radi na selo, pa se ipak sasvim! neopo- 
ravljen povrati kući. Nije živio u skladu sa zvucima prirode, jer oni 
ne dopriješe ni do njegova uha. Njegova je duša tako zakršljala i 
otvrdnuta u jagmi za bogatstvom, da prirodi nije više pristupačna. 0 
Mpglo bi se o njemu kazati: »Ima ocima ne vidi; ima uši, a ne čuje.« 
Zd nj je izgubljeno najplemenitije bbgatšvo i najčistija radost života.. 

■ Ljudi skidaju kapu i naklone glavu, kada posjećuju veličan¬ 
stvene zgrade Evrope. Nije li modri nebeski svod uzvišeniji od naj- 
veličanstvenije zgrade? Pa da je naše srce ne znani kako tužno, kad. 
stupimo u prirodu Božju, promijeni se naše biće i napuni radošću, kao 
da srčemo »nektar« bogova. Svakim dahom udišemo jakost, svakim, 
pogledom umirujemo naš duh. 

Duh Božji, kojim odiše priroda, odjekuje u našoj nutrinji. Taj 
duh, koji je utjelovljen u cvijeću i travi, u šumi i livadi, u rijeci i pla¬ 
nini u sunčanom svjetlu i pjevanju ptica, nalazi u našoj duši srodnost 
i dovodi nas u sklad sa neizmjernošću, s onim velikim duhom, koji je¬ 
li sve prodr’o. Priroda odiše osobitim čarom, koji nas ispunja novom, 
snagom. Ona je melem, koji liječi naše bolno srce. U prirodi osje¬ 
ćamo, kako se u nama sve obnavlja. Sve ono, što nas je jučer jošte 
tištilo, čini nam se maleno i neznatno. Udišimo svom snagom ljeko¬ 
vitost prirode! Provedimo samo jedan dan u vrtu Božjemu — i- evo 
nas preporođenih. 

Sa'oporavka malo ne uvijek vraćamo se bolji. Ovaj osjećaj 
svježine i pomlađivanja izlazi iz uvjerenja, da smo bili u prisutnosti 
Boga i Njegove svemogućnosti. Nabujali pupoljci, mirisavo cvijeće,, 
bujni život oko nas sjeća nas, da smo u svetištu, gdje lebdi Duh Božji- 

Naučimo se zato promatrati prirodu i uživati u njoj ! 


Kako ćeš sebi podložna potaknuti na rad. 

Kaže se, da imade drveća i bilja, kraj kojih ništa rasti ne može, 
■jer zatruju svu okolinu. 

Tako imade i pretpostavljenih, koji na isti način otruju svoju 
okolinu. Pod njihovom upravom i najbolji namještenik ništa ne može 
uraditi. Uzdah, koji ih okružuje, tako je zagušljiv, da se svaki, ko 
boravi u njihovoj blizini osjeća skučen i sapet. U njihovoj blizini nitko 
t>e može pravo i prirodno nastupiti. Poznavao sam namještenike, 
koji su niz godina proveli u takvoj atmosferi. Vidjeli su, da nikako 
ne napreduju. Dugo vremena mišljahu, da nijesu dosta nadareni. 
Kasnije se uvjeriše o protivnome. Kad su promijenili mjesto i došli 
u bolju atmosferu, tada im se dogodilo kao i nekim) biljkama. Kad se 
iz vrućih krajeva presade u hladne, zaostaju u rastu. Došavši opet u 
rodni kraj odmah bolje rastu, cvatu i napreduju. 

Poslovođe nekih poduzeća, kao da su stvoreni, da utuku sve 
oduševljenje i radost za rad u svojih namještenika. Niko se uz njih 
ni u čemu ne može istaknuti. Svojim ljudima onemogućuju da sudje¬ 
luju kod razvoja poduzeća. Satno kore, grde, ponizuju i oduzimaju 
samopouzdanje. 

Imade ljudi, koji kao iz načela nikoga ne hvale. Misle, da bi 
tinte pokvarili namještenike. Njima se čini, da ukor mnogo više po¬ 
maže nego hvala. No to je velika zabluda. Nekima je ljudima prijeko 
potrebno priznanje i hvala za poticaj. Bez toga ne čine ništa dobro. 
Dapače, o većini ljudi može se reći, da ih pohvala mnogo više veže 
ttz posao i hrabri da postanu još vredniji. 

Zato nemoj štedjeti hvalu i ne slabi svoje priznanje neugodnim 
primjedbama! Hvali iskreno, od svega srca i bit ćeš iznenađen, od 
kolike će ti biti vrijednosti. 

Mnogi, koji se podigao do zamjerne visine, imade da zahvali u 
životu svoj preokret na bolje onome času, kad ga pohvališe i obdariše. 

Uvjerenje, da drugi prepoznaju naše sposobnosti i djela, jača 
naše samopouzdanje i ulijeva nam nadu, da ćemo u budućnosti isto to¬ 
liko postići kao i oni sretnici, koji su Već na visini. 



Kako ćeš sebi podložna potaknuti na rad. 


47 


Napredak namještenika zavisi najviše o tome, da li imade srča¬ 
nosti za posao. Bez toga je oduševljenje i revnost nemoguća. Nitko 
ne može stvoriti nešto posebno i s uspjehom raditi svoj posao, ako je 
bojažljiv i potišten. 

U svome poslu treba da bude nezavisan. Ako ga neprestano 
skučuju i o njemu sumnjaju, ako ga bez prestanka nadziru, kore i su¬ 
sreću sa nepouzdanjem, tad će zacijelo samo polovično vršiti svoj 
posao. Srčanost i samopouzdanje glavni su uvjeti kod svakoga posla. 
Zato moraju biti usađeni u duši radnika i onaj, tko te radnike treba, 
ne smije toga pouzdanja razoriti. Svaki razlog, koji čini namješte¬ 
nika protivnikom gospodara, koji ga nuka, da se protiv njega brani, 
čini ga pukim strojem. Samo u potpunoj slobodi može čovjek valjano 
da radi. 

Opaze li ljudi, koji za te rade, da ih satno zato držiš, da iz njih 
za sebe što više koristi izvučeš, postat će i oni tebi slični, pa će težiti 
samo za većom plaćom, i gledati, da što manje urade. 

Nastoj radije, da dobiješ poštovanje i divljenje tvojih namješte¬ 
nika. 0 tome što revnije nastoj. Ta o svojim namještenicima i ti si 
u mnogome zavisan. Uvijek se isplati, da svoje namještenike zado¬ 
voljiš i sretnima učiniš. Imaj uvijek na umu, da ništa ne povećaje nji¬ 
hovu radnu snagu toliko kao tvoja pohvala i priznanje. 



Ništa nije nemoguće. 

• • : Ti si stvoren za pobjedu. Stvoren si da odigraš ulogu u igri 
života. Ali znaj, da nikada ne ćeš proizvesti ništa veliko i uzvišeno, 
dok „ne budeš uvjeren o svojim sposobnostima. 

. Naše su želje odraz onoga, što želimo, odjek onoga, što nas naj¬ 
više ispunja, za čim žudimo svom snagom. Ispunjenje naših želja 
ovisi o jakosti i ustrajnosti naših težnja kao i o razumnom nastojanju 
oko toga, da se naše težnje ispune. 

. i Magnet privlači samo željezo, te ne pokazuje nikakove srodnosti 
sa drvom, mjedi ili drugom tvari, koja ne sadržava željezo. I ljudi su 
magneti. Isto kao što magnet privlači sebi srodnu tvar, tako i.čovjek 
privlači stvari, koje odgovaraju njegovim mislima i težnjama. 

Najveća pogrješka onih, koji se bore sa žalosnim, nesretnim pri¬ 
likama jest, da su se bilo na koji način udaljili od najvećega magnetič¬ 
noga središta — Stvoritelja svoga. Oni ne misle kako treba, zato ne 
privlače k sebi prave predmete. Mi moramo svom snagom misliti na 
ono, što želimo. Predstavljaj sebi jasno i ustrajno one stvari, koje 
želiš i to baš onako, kako ih želiš imati., Upravi svu snagu svoju 
prema onome, što želiš, i želi to svom snagom. Na taj način postaješ 
magnetom za ono, što misliš postići. Čim počneš sumnjati, brinuti 
se, bojati se, oduzeo si snagu magnetu koji je u tebi. Stvari, koje 
želiš, odmiču se od tebe, svojim neraspoloženjem tjeraš ih od sebe. 
One ti se ne mogu približiti, jer se hotimice uđaljuješ od njih. ,Ideš 
jednim smjerom, dok se ono, što želiš, miče protivnim smjerom. 

Pa bili izgledi na ono, što želiš, ne znam kako slabi, i prikazala 
'.se budućnost u najtamnijem svijetlu, drži se čvrsto svojih želja i 
doživjet ćeš, da će ti se ispuniti. 

Predstavi si najljepše uvjete života, dočaraj si uspjeh, kojega 
bi rado postigao. Misli, da si već postigao mjesto, za kojim toliko 
težiš. Ne priznaj nijednu zapreku, nedaj u svojoj nutrinji mjesta bilo 
kojoj predodžbi izvan uspjeha. Umišljaj sebi, da su se već ispunile 
tvoje želje i drži se što žilavije ove misli. To je način, kojim ćeš 
svladati poteškoće, koje su ti na putu. Tako se otvaraju vrata 
k višemu položaju, k boljem i sjajnijem životu. Razlog, zašto mnogi 
žive skučenim životom, jest, što se boje da dadu oduška svojim 
željama, svojim težnjama te ih ne znadu sebi dočarati. Navikli smo 
vjerovati samo stvari, koje možemo dohvatiti svojim osjetilima. Vrlo 

nam je teško predstaviti sebi, da je sjedište snage, koja djeluje i u 
život privodi naše želje, doista u našoj nutrinji. Mjesto da se uživimo 
u ono, što želimo, mislimo samo o zaprekama. Nepravilnim mišlje¬ 
njem i pomanjkanjem vjere oduzimamo sebi snagu. Vidimo samo 
prepone na svome putu a zaboravljamo, da je čovjek, koji radi u 
zajednici s Bogom, jači od svih zapreka, na koje bi se mogao na¬ 
mjeriti na putu do svojih želja. 

Benjamin Disraeli znao je to dobro, kada je kazao: »Čovjek 
nije stvor okolnosti, nego su okolnosti stvorovi čovjeka«. Njegov 
život; potvrdio je ove riječi. Unatoč strane krvi, strane vjere i drugih 
okolnosti, koje su ga s početka sprečavale u napretku svladao je 
mladi, odlučni Židov sve zapreke i postigao cilj. I postao je mini¬ 
starski predsjednik Engleske, a kraljica Viktorija podigla ga je na 
čast grofa. Kako se često o nekome kaže: »On postigne sve« ili 
»Čega se takne, sve mu se pretvara u zlato«. Zašto? Jer taj čovjek 
ima neprestano pred očima uspjeh onoga, što poduzima, a k tome 
nastoji oživotvoriti sliku svojih sanja. Ta žilavost, ustrajna od¬ 
lučnost pretvara ga u magnet, koji privlači, što on želi. Svijesno ili 
besvijesno iskorišćuje božansku snagu, kojom svaki čovjek može 
sebe i svoju okolinu izdjelati prema uzoru svoje nutrinje. 

Zašto ne iskoristiš Božansku snagu, koja je u tebi, da postaneš 
što bi hotio? Zašto se ne priljubiš uz sliku, koju o sebi stvaraš u 
časovima oduševljenja? Zašto čvrsto ne pregneš, da je privedeš 
u život? 

Iskorišćivanje vlastite snage, da bismo od sebe stvorili najbolje, 
ima tu svrhu, da se preobrazi cijeli svijet. Svoj život uređujemo 
prema svojim zamislima. Ova sposobnost stvarati u duhu, put je 
k uspjehu. Ništa ne možemo postići, ništa načiniti, ništa proizvesti, 
ako sebi o tome ni jesmo stvorili sliku u duhu. 

Rastreseni, neznalice, ravnodušni gledaju sve kao posljedicu 
slučaja i sreće. Vide li koga, da se obogaćuje, govore: »Ima sreću«. 
Odlikuje li se tkogod duševnim radom, kažu: »Nadaren čovjek«. 
Zapaze li čiju dobrotu ili veliki utjecaj koje osobe kažu: »Ovome se 
zgoda pruža sama«. Muku, napor, eventualni neuspjeh, koji su ovi 
sretnici preuzeli na se, ne vide. Oni i ne slute, kolike su žrtve 
morali prinijeti dok su svladali ono, što se činilo na oko nesavladivo. 

Razlog, zašto mnogima ne polazi za rukom što bi htjeli postići, 
jest, što sa svoje strane ne prinesu ono, što bi trebali. Ne smijemo 
zaboraviti, da su težnje i želje tek sjeme uspjeha. Tko se samo 
njima zadovolji, neka se ne nada obilnoj žetvi kao ni seljak, koji 

prije sjetve nije zemljište dobro ognojio, uzorao, pobranao, i poslije 
pazio, da mu korov ne uguši usjev. 

Svoje želje treba da podupremo čvrstom i nepokolebivom 
odlukom, da ćemo učiniti sve, što bude moguće, da nam se želje 
ostvare. Puka želja, koliko god bila jaka, ne ostvaruje se sama po 
sebi. Samo neprestano pitanje i njegovanje naših želja jedini je put 
da se ispune. Ono, na što najviše mislimo, uvuče se u tkivo našega 
života, postaje dio nas samih, te pojačava snagu našega duševnoga 
magneta tako, da privlači ono, za čim najviše žudimo. 

Kad graditelj promatra osnovu kuće, koju misli graditi, ne 
vidi samo crtež, nego u duhu gleda cijelu još nevidljivu zgradu. On 
je vidi potanko sa svijem pojedinostima kao predmet svoje mašte 
i svoga duha. Nacrtana osnova nije dostatna. Kada ne bi unaprijed 
gledao ostvarenu sliku svoga duha, ona nikad ne bi postala zbiljom, 
a kad u nacrtanoj osnovi ne bi vidio zbilju, ne bi bio,graditelj. 

I slika života stoji pred tobom, neizrađena. li postavljaš 
temelj svojoj budućnosti, bilježiš joj granice očekivanjem, koje imaš 
u duši. Ne će ti poći za rukom ništa veće od onoga, što si snovao 
u svome duhu. Slika budućnosti pojavlja se najprije u duhu. Tvoja 
budućnost bit će samo izgradnja onoga, što si sebi već prije predočio. 
Budućnost je samo proširenje sadašnjosti. I ovaj čas stvaraš, te 
onijem, na što najviše misliš, određuješ sebi mjesto u životu; odlu¬ 
čuješ o svojoj budućnosti. I tvoja će cesta u životu biti šira ili uža, 
lakša ili teža prema slici, koju stvoriš o njoj u svome duhu. 

I svijet ćeš naći onakav, kakav ćeš sebi predočiti u duhu. 
Okolina, koju stvaraš svojim mislima, svojom vjerom, svojim sno¬ 
vima, svojim iskustvom i predodžbama, jedina je, u kojoj ćeš 
živjeti. 

Kojemu smjeru težiš, onijem ćeš se kretati. Misao, koja tobom 
upravlja, uzrok, iz kojega potječu tvoja djela, sve to privlači sebi 
srodne drugove. Mladić koji na priliku dolazi sa sela u grad, da 
tamo kuša svoju sreću, traži ono, što odgovara njegovim željama. 
Ako možda ne poznaje u cijelome gradu nikoga, to će ipak za kratko 
vrijeme naći jednomišljenike,. ljude, kojih ukus, želje i sklonosti 
odgovaraju njegovima. 

Imade mladića, koji misle samo na uživanje. Traže gostionice, 
plesaonice, igračnice, zabavišta. Drugi žele, da se što više naobraze. 
Ovi traže zavode i mjesta, gdje mogu što naučiti, zato posjećuju 
večernju školu, knjižnice, polaze predavanja, te nastoje da na svaki 
način obogate duh svoj. 


51 


Ništa nije nemoguć.*. 


Isto se može kazati i o djevojkama. I one teže za onim, što će 
podmiriti njihove želje, uz koje se priljubilo njihovo srce. Budi po 
svojoj slabosti, budi po jakosti, one se razvijaju u istome pravcu, 
u kojemu se kreću i njihove misli, dakle dobrim ili zlim putem. 

Magnet duše ne privlači ništa sebi protivno već samo sebi 
slično. Na nama je da odredimo, što će naša duša usvojiti. Mo¬ 
žemo je ispuniti mržnjom, ljubomorom, zavišću i osvetom. U za 
čudo kratko vrijeme možemo promijeniti magnet naše duše, koji je 
privlačio dobro tako, da privlači zlo. O nama. zavisi, kakova će biti 
jakost magneta, koja iz nas proizlazi. Nutrinja naša jest i ostaje 
uvijek magnet, koji privlači nešto. Ovo nešto, što se opet vraća 
k nama, odgovara struji, koja izvire iz nas. Ukratko, sve što je u 
tvojoj duši, to si sam privukao k sebi, da s tobom i u tebi živi. 
Sumnja privlači sumnju, ljubomor sije Ijubomor, mržnja izazivlje 
mi žniu isto tako kao što ljubav rađa ljubavlju, prijaznost pobuđuje 
piijaznost, samilosti se odazivlje samilost.. Doklegod mislimo, gra¬ 
dimo, naš život odgovara našim mislima. Kako mislimo, takovi smo. 
Naše misli određuju granicu našemu djelovanju. One su nam go¬ 
spodari, kojima se nikako oteti ne možemo. Mnogi ljudi zarobe se 
svojim mislima i svojim strahom toliko, da božanska snaga, koja je 
u njima, mora zahiriti. Oni ne vjeruju, da će postići ono, na što 
imadu pravo. Neprestano se tuže i uži vi j uju u siromaštvo, u kojemu 
žive. Ne vjeruju« prijateljstvo. Sumnjaju o sućuti, ljubavi, dobroj 
zgodi, uopće o svemu, što bi željeli. Ne mogu pojmiti, da su svoji 
vlastiti tamničari, da su santi krivi svome neraspoloženju, svome 
udesu. Ni jesu privik'li, da od sebe načine magnet za ono, što žele. 
Oni ne znadu, da nas sve ono, na što imamo pravo, traži i za nama 
teži. lo.su bogatstvo, prijatelji, ljubav, sreća i ispunjenje svake 

dozvoljene želje, ako sve to od sebe ne tjeramo tome protivnim 
mislima. 

Mnogi ne mogu da sebi objasne, kako su mogli svladati po¬ 
teškoće, koje su im u početku njihova nastojanja bile na putu. Oni 
više ne misle na to, kako nikada nijesu pustili š vida zvijezdu pre- 
hođnicu anđela uspjeha, koji ih je preveo preko teškoća i za¬ 
preka i izveo iz močvara klonulosti u visinu, gdje je zrak čist, a izgled 
dalek i nepomućen; iz tame u vidjelo, gdje stanuje savršenstvo 
sloboda i uspjeh. 

Ne misli, da za te nema uspjeha, jer moraš vršiti posao, koji 
ne voliš; jer nemaš nikoga, tko bi ti pomogao brinuti se za tvoje 
stare roditelje ili nejaku: braću. Ne kloni duhom i sjeti se, da imađeš 



52 


Ništa nije nemoguće. 




pravo postići ono, što želiš. Stotine i tisuće mladića bilo je u kud i 
kamo lošijim prilikama od tvojih pa ipak učiniše neumrla djela, jer 
su vjerovali, da ono, što postići žele, i moraju postići. 

Edison je neprestanim razmišljanjem o riješenju znanstvenih 
pitanja i svojim pouzdanjem, da će ih svojim sposobnostima zaista 
riješiti, namakao sebi snagu, koja ga je učinila najvećim sada 
živućim izumiteljem. Njegove misli bile su preteče njihovih izuma. 
On je svom snagom nastojao da ih oživotvori. Dizao se sve više, 
a uspjeh, o kojemu je već unaprijed bio osvjedočen, nije izostao. 

Mislite li, da bi Edison postao ono, što je postao, da je izgubio 
vjeru u se, da se je dao uplašiti zaprekama? Tko ima pouzdanja, a 
uz to i radi, svuda su mu vrata otvorena. Uvijek mu se pruža po¬ 
voljna zgoda. Slabić, krzmalo i sumnjičavac, koji ne vjeruje u bo¬ 
žansku snagu, koja je u njemu, ne postizava ništa. 

Ako ti je staza makar koliko teška i tamna, umišljaj sebi, da 
nosiš svjetiljku, koja — dogodilo se šta mu drago, — svijetli uvijek 
toliko, da rasvjetljuje slijedeći korak, i ako je ostali put još u tami. 
Najzad ćeš prispjeti k cilju, ako tvoja svjetiljka bude uza te. 
Drugima riječima, treba da imaš vjere i pouzdanja. Bog, na čiju 
smo sliku stvoreni, izvest će sve bolje, nego bismo sami mogli učiniti. 
Treba samo da i mi sa svoje strane prinesemo, što nam je moguće. 

Daimler, glasoviti izumitelj automobila i podvodnih motornih 
lađa, bijaše sanjar, koji je ono, što je izumio, gledao najprije u 
duhu. — Grof Zeppelin vidio je naprije u duhu zrakoplov i snivao o 
njemu unatoč svome prvobitnom neuspjehu, dok mu san nije postao 
zbiljom. Da nije Elias Howe snivao o šivaćem stroju, bile bi još i 
danas žene ropkinje igle. Svi izumitelji, obretnici, svi koji su ljudski 
rod podigli i unaprijedili unatoč nevjerojatnih patnja i zapreka bili 
su čvrsto uvjereni, da će se njihov san obistiniti. Ništa nije bilo kadro 
uzdrmati pouzdanje i vlastitu snagu, a prema tome i vjeru u uspjeh. 

Prirodna nauka potvrđuje, da se krila u razmjeru ptičjega 
nagona za lećenje jačaju. Mi smo rođeni zato, da ljudstvo što više 
podignemo, da svoje osnove izvedemo i da u svijetu, što nam je 
najbolje moguće, djelujemo. 

U sv. Pismu govori i sv. Ivan: »Ja sam se rodio, da propovije¬ 
dam istinu«. Većina ljudi ne zna, da smo i mi na svijetu, da širimo 
istinu. Želja da slijedimo ovu prirođenu težnju naše duše, pokazuje 
nam put k cilju. To ne samo da. će učiniti nas sretnima, nego će 
nam dati prilike, da učinimo sretnima i. druge. 


Stalan cilj. 

«Zašto provodiš tako osamljeni život?« upitaše Michelangela. 
»Umjetnost je ljubomoran gospodar«, odgovori umjetnik. »Zahtijeva 
čitava čovjeka«. Dok je god radio u Sikstinskoj kapeli, nije primao 
nikakovih posjeta nigdje, ni kod kuće. 

»Danas plovismo na zapad, kako smo odlučili«. Tako je Ko¬ 
lumbo bilježio svaki dan u svoj dnevnik. Ma da mu je nada sad 
rasla sad padala, ma da je momčad obuzimao strah pred tajan¬ 
stvenim titranjem kompasa — Kolumbo plovljaše neustrašivo k za¬ 
padu i bilježaše svako veče iste riječi. 

Samo velikoj snazi usredotočene volje imade Napoleon za¬ 
hvaliti, da je njegovo ime zabilježeno u spomenicima Francuske, da 
živi u srcu svakoga Francuza i da je nezaboravljeno u cijeloj Evropi. 
Jošte danas osjeća svijet čarobnost toga imena, a u glavnom gradu 
na Seini svaki čas nailazimo na tajanstveno slovo N, 

čvista odluka čini čudesa. Preobrazila je lice zemlje. 

Da bi čovjek u današnje vrijeme imao uspjeha, valja mu svu 
svoju snagu upraviti k jednome cilju i valja mu se boriti na život i 
I smrt za ono, što je rad postići. Sve, što ga od toga cilja odvraća, 
mora potisnuti u pozadinu. 

Isti Giadstone kazao je, da dva posla najedamput ne može 
obavljati. On se prihvatio svom snagom onoga, što je radio. I kad 
I se je odmarao, odmarao se potpuno. Ako je takva usredotočena 
snaga bila potrebna Gladstonc-u, kakav uspjev možemo očekivati 
mi obični smrtnici kod svoje rastresenosti? 

Svi veliki ljudi odlikovali su se svojom usredotočenom sna- 
gom, zbog koje su zaboravili sve, što nije bilo u savezu sa ciljem, 
kojemu su težili. 

Dok je Viktor Hugo godine 1830. pisao svoje djelo: »Naša 
Gospa od Pariza«, daždjele su ubojite kuglje oko njegova vrta. 0,i 
se zatvorio u svom sobu. Svoje odijelo zaključao je u susjednu sobu, 

da ga ne zavede, da izađe. Tako je proveo veći dio zime zamotan 
u debeli ogrtač, usredotočivši sve svoje misli u svojemu remek-djelu. 

Abraham Liucolu bio je tako sabran, da je mogao doslovce 
ponoviti propovijed, koju je još dječakom čuo. 

Samo oni postignu vrhunac uspjeha, koji se bave samo jednim 
poslom. Ono je velik čovjek, koji nikada ne ostavi svoje zvanje i 
ne proigra svoju osobnost. To je Edison, Morse, Bell, Howe, Ste- 
pheiison, Wat. To je Adam Srnith, koji je .deset godina radio jedno 
djelo; Gibbon, koji dvadeset godina piše »0 propasti rimskoga car¬ 
stva«; Hume, koji dnevno trinaest sati posvećuje svojoj »Engleskoj 
povijesti«; Webster, koji tridcsetišest godina treba za svoj rječnik; 
Eield, koji petnaest puta prebrodi ocean, da postavi ispod mora 
brzojavne žice, ma da mu se međutim svijet ruga. Čovjek, koji 
nije osobito nadaren, ali koji ima pred očima stalan cilj, postići će 
više od veoma nadarena, koji upravo ne zna, šta hoće. 

I najslabiji može imati uspjeha ako svu snagu upravi k jednome 
cilju, dok jaki, ako snagu rasipa na sve strane, ne uspije. 

Amerikanac znade, da zaveže uže na više različitih načina; 
Englez ga zavezuje samo na jedan način, ali taj je najbolji. Prošla 
su vremena, kad je Bacon obuhvatio svojim mozgom sveukupno 
znanje ili kad se je za onda svestrano učeni Dante mogao na pariš- 
škom sveučilištu prepirati sa četrnaest protivnika i svu četrnaesto- 
i icu predobiti mogao. Danas su samo jedan cilj i usredotočena snaga 
sredstva za uspjeh. 

Najslabiji učenik preteče u praktičnome životu često i najbo¬ 
ljega i to s prosta razloga, što svoje slabe sposobnosti upravi 
k jednome cilju, dok onaj drugi oslanjajući se na svoju darovitost i 
povoljne prilike svoju snagu ne usredotoči nikada. 

Čovjek, koji ima uspjeha, radi po stalnoj osnovi. Odredi sebi 
put i ne skreće s njega. Ide pravce k cilju. Napreduje, ako mu se i 
klipovi bacaju pred noge. Ne može li im se maknuti, prelazi preko- 
njih. Neprestana, postojana uporaba duševnih sposobnosti, uprav¬ 
ljena k stalnu cilju daje nam jakost i snagu, dok uporaba ovih spo¬ 
sobnosti bez cilja samo slabi. Duh valja da bude upravljen prema 
stalnom cilju, inače smalakše. 

Naše doba treba ljude, koji razumiju jedan posao, i taj tako 
dobro, da se bolje ne bi mogao opraviti. 

Ostani kod svoga posla! Neprestano mijenjanje posla štetno 
je za uspjeh. 

Mnogi misle, da samo njihovo zvanje imade poteškoća, a 
zvanje drugoga, da je bez njih. Trgovački pomoćnik vidi n. pr. lje- 
kara, kako se vozi k bolesnicima i misli, da nije bio pametan, kacia 
je izabrao svoje zvanje. On zaboravlja, da je učenje ljekaisko bilo 
dugotrajno i teško, a početak prakse i čekanje bolesnih mušterija 
mučno. Kada se k tome uzmu operacije na život i smrt, mnogo¬ 
brojna imena lijekova i tehničkih izraza, ustajanje u noći u slučaju 
teških bolesti, odgovornost za ljudski život — tada ni ljekarsko 
zvanje nije vrijedno zavisti. 

Nema ništa ljepše od mladića, koji ima pred sobom veliki cilj 
i k tome cilju teži svom dušom. On će zacijelo pobijediti. Svijet mu 
ide s puta i propušta ga svuda, jer poštuje njegovu odlučnost. On 
ravno brodi k svome cilju, ne boji se zapreka i svladava teškoće. 
Poraz mu daje novu snagu, otpor podvostručuje njegovo pregnuće, 
opasnosti povećavaju njegovu srčanost. Bez obzira na bolest, siro¬ 
maštvo i nesreću nikad ne svraća sa očiju svoj cilj. 



Radi i čekaj. 

Iemeljitost je svojstvo, koje našemu vijeku najviše manjka. 
Rijetko ćemo naći čovjeka, koji se temeljito sprema za svoje zvanje. 
Sa nešto opće naobrazbe i malo površnoga znanja mislimo, đa je 
čovjek spreman za raci. 

»Ne mogu čekati« — to su riječi, koje obilježuju naše doba. 
Dječak ne može čekati, dok postane čovjek. Mladi se ljudi prihva¬ 
ćaju posla bez dostatne zalihe znanja i vježbe. Posve je prirodno, 
da im je posao manjkav i grozničav, da brzo smalakšu i umiru prije 
vremena od staračke slabosti. Svakome se žuri. Iste kuće grade sc 
tako brzo da se doskora i ruše. Sve se radi samo za oko — to jest 
za prodaju. 

Mladići sadašnjega doba ne brinu se, da bi svoju budućnost sa¬ 
gradili na čvrstu temelju. Dugotrajno učenje plaši ih. Zadovoljavaju 
se tako površnim znanjem, da im kasnije očajno nastojanje da bi 
sakrili svoje neznanje, pobuđuje samilost. Svuda bi htjeli, da im se 
obuka skrati. Ne misle, kako je jedini put k uspjehu dugo sakupljanje 
potrebne zalihe znanja. Samo marljiv rad, stalan cilj i ustrajnost 
kadri su prikratiti taj put. 

Strpljenje je geslo prirode. Ona radi stoljeća, da proizvede, 
savršen svijet. Sto li tek zahtijeva za svoje najveće djelo — 
čovjeka? 

Johnson tvrdi, da čovjek mora pročitati polovicu dobro ure¬ 
đene knjižnice, da postane sposoban, da napiše jednu knjigu. Kada 
je neka spisateljica kazala glasovitomu pjesniku Words\vortlm, da 
je trebala šest sati, dok je napisala neku pjesmu, on joj odgovori, 
da bi on za to trebao šest nedjelja. Sjetimo se biskupa Halla, koji 
je trebao trideset godina dok je napisao svoja djela. Moore je trebao 
više tjedana da sastavi pjesmu od nekoliko kitica, ali zato je ona 
pravo djelo umnika. 

Carlyle je pisao veoma teško. Nikada nije napisao ni stranice 
svojih velikih djela, dok se ne bi posavjetovao sa stručnjacima. 

Svaka mu je rečenica najbolji izvadak iz najboljih knjiga, plod dugo¬ 
trajna rada i mučna potraživanja u velikim knjižnicama. Danas se 
njegove knjige dobivaju svagdje. Na stotine tisuća raširene su po 
svijetu. Kada je pak godine 1851. donio svoje radove u London, 
odbiše ga tri nakladnika. Napokon, teškom mukom uvrstiše jedan 
dio njegovih sastavaka u nekom časopisu. Urednik toga časopisa 
saopćio mu je kasnije, da je njegov rad primljen u javnosti s očitim 
negodovanjem. 

Henry Ward Beecher poslao je nakladniku nekoga časopisa 
nekoliko svojih članaka umjesto pretplate u novcu. Nakladnik ili 
nije primio. 

Samo za jednu knjigu — kasnije glasovitoga Emersona — 
našlo se je ispočetka kupaca. 

Irwing morao je čekati do sedamdesete godine, dok su mu 
djela donijela toliko, te je od njih mogao živjeti. 

Današnje doba treba snažnih i ustrajnih ljudi, koji mogu raditi 
i čekati bez obzira, da li svijet njihov rad odobrava ili kudi. Da¬ 
našnjem svijetu treba: Grant, koji se junački šuteći, dalje bori i 
onda, kad ga generali — njegovi drugovi — ocrnjuju; Michelangelo, 
koji deset godina neumorno radi, da svojom umjetnošću ukrasi Sik- 
stovu kapelu i odbija svaku nagradu, da mu kist ne okalja požuda 
za novcem; Weed Thurlow, koji u razderanoj obući trči po snijegu 
dvije milje daleko, samo da pozajmi knjigu o francuskoj revoluciji, 
koju onda pročita na dušak kod gorućega granja; Milton, koji, 
premda slijep, piše svoj »Izgubljeni raj«, Balzac, koji u potkrovnici 
radi i čeka; ljudi, koje ne plaši ni siromaštvo, ni glad, koji se u osku¬ 
dici ne ponizuju i kojima neuspjeh ne oduzima srčanost. 

Trebamo ljude, koji umiju raditi i čekati. Dok je Daniel Web- 
ster bio još mlad odvjetnik, pretražio je sve pravničke knjižnice 
svoje okolice. Kad u njima nije našao, što mu je trebalo za obranu 
svoga štićenika, nekoga mladoga kovača, kupi iz svoga džepa knjiga 
za 50 dolara. Kad je parnicu dobio, uzeo je obzirom na siromaštvo 
kovača, kao nagradu samo petnaest dolara. Po tome pregorio je u 
tome slučaju ne samo znatnu svotu svoga novca nego i velik dio 
svoga vremena. Kada je poslije više godina došao u New-York 
umoli ga za savjet neki bogataš u vrlo važnoj i zamršenoj parnici, 
koja se tada vodila pred najvišim sudištem. On odmah uvidi, da se 
radi gotovo o istome slučaju, kao što je bio onaj s onim kovačem. 

Kako sa je tada temeljito proučio, bilo mu je sada sve jasno kao 
sunce. On je bogatašu tako brzo i jezgrovito objasnio slučaj, da ga 
je ovaj iznenađen upitao, da li mu je o njegovoj stvari već prije što¬ 
god poznato bilo. »Nipošto, ja o vašoj parnici dosada ništa čuo 
nijesam«. »Nastavite«; reče bogataš. Kada je Webster svršio razla¬ 
ganje, nagradi ga bogataš tako obilno, da je ovaj put bio namiren i 
•za onaj trud i vrijeme, koje je utrošio na svoga siromašnoga šti¬ 
ćenika. 

Sve, što hoće da prkosi vremenu, treba da je građeno na čvr¬ 
stom temelju. U Rimu je temelj često najskuplji dio zgrade. Tamo 
se vrlo duboko kopati mora, dok se dode do kamenita tla. 

Velik dio svakoga uspješnoga života treba utrošiti za postav¬ 
ljanje temelja. Uspjeh je plod truda i ustrajnosti i zavisi o tome, 
kako smo ga -dugo čekali. 

Ustrajnost je za značaj mnogo bolji dokaz od svakoga junač¬ 
koga čina, pa bio kako mu drago plemenit. 

Glasoviti glazbenik Thalberg reče, da se nikad nije usudio svi¬ 
rati u javnosti nijednu od svojih skladbi, dok je barem petnaeststo- 
tina puta nije ponovio. On nije vjerovao u genij, već je tvrdio, da je 
svaki uspjeh plod rada. Takva marljivost, takva ustrajnost postidjet 
će' mnogoga, koji se drži genijem. 

Prije nego što se glasoviti glumac Kean pokazao općinstvu a 
svojoj najboljoj ulozi »Poštenjak kao zločinac«, vježbao je godinu i 
po pred ogledalom svoje lice'. Onda je tek mogao prikazati potpunu 
sliku zločinca. Byron, koji je prisustvovao predstavi, rekao je, da 
nikada nije vidio tako bezbožno, strašno lice. Kada je. pak umjetnik 
prikazao strašne posljedice grijeha, pao je Byron u nesvijest. 

»Svoj sam posao započeo bez i jednog dolara«, pričao je neki 
bogati bankar. »Godinama bio sam već prije izlaza sunca u svojoj 
radnji i nijesam je ostavio po petnaest do osamnaest sati na dan«. 

Strpljivost istke i od malinova lišća svilu. Leonardo da Vinci 
izrađivao je četiri godine glavu Mone Liže, po svoj prilici jednu od 
najljepših, koja je ikada naslikana. U njoj je utisnuta umjetnička 
misao za sva vremena. 

Neki mladić, tek što je postao doktorom, reče rektoru svoga 
sveučilišta, da je svršio svoju naobrazbu i došao da se oprosti. 
>Zaista?« reče rektor osmjehnuvši se, »ja sam svoju tek započeo«. 

Mnogi glasoviti čovjek bio je sasVijem običan mladić. Da se 
postigne, što je postigao on, treba započeti, kad je započeo i on, to 
jest u mladosti. 

Za čudo je, kako odgoja ugladi surova, neotesana, šta više i 
tupa mladića. Treba samo da dode u ruke spretna odgojitelja, i to 
prije nego se njegovi običaji učvrste i ustale. 

I vojničke vježbe, koje traju samo nekoliko tjedana ili mjeseci 
načine od nespretnih, neuglađehih, pognutih novaka muževne, 
uspravne vojnike. Njihovi vlastiti prijatelji jedva ih prepoznaju. 
Ako se takva promjena postigne kod zrelih mladića, kakvim li će 
tek plodom uroditi za ranije mladosti redovita vježba u duševnom, 
moralnom i tjelesnom pogledu. 

Kako su često bili sakriveni najljepši darovi u čovjeku, koji je 
danas u kaznionici ili ubožnici na sramotu roda ljudskoga. Da je 
kojom srećom uživao dobru odgoju, ne bi do toga došao. 

Lijenost počinje usred paučine, a svršava u gvozdenim oko¬ 
vima. 

Edison pripovijeda, kako se silno namučio, dok je iz gramo¬ 
fona izmamio piskavi glas. »Posljednjih sedam mjeseci radio sam 
osamnaest do dvadeset sati dnevno, da dobijem iz gramofona riječ 
»specia«. Ja sam u gramofon govorio »specia«, a stroj mi je nepre¬ 
stano odvraćao »pecia«: Već sam mislio, da ću poludjeti. Unatoč 
tome ustrajao sam u poslu i napokon uspio.« 

Put k odlikovanju plaća se godinama samozataje i mučna rada. 

Horace Mann, začetnik općih pučkih škola u Massachussetsu 
osobit je primjer energije i strpljivosti, koja umije raditi i čekati. 
Njegova baština bila je siromaštvo i mučan posao. Unatoč tome 
osjećao je neutaživu želju i čvrstu odluku, da u svijetu postigne 
nešto. Pleo je slamu, da zasluži novac za knjige, kojih mu je duša 
bila žedna. 

I Gladstone morao je raditi. Mnogo je godina utrošio na pri¬ 
pravu za svoje zvanje i ako je bio svijestan svojoj vlastitoj darovi¬ 
tosti, koja bi mnoge mladiće potpuno zadovoljila. I ako mu se ispu¬ 
nila vruća želja da postane članom parlamenta, odlučio je da po¬ 
stane gospodar položaja. Pored svih svojih javnih i privatnih duž¬ 
nosti produljio je svoje učenje ne samo sa sedam semestara prava, 
već i neprestanim čitanjem svake dobre knjige, koju je dobiti mogao. 

Odlučio je da do skrajnosti iskoristi svoj život i da snabdije svoj 
duh što opsežnijim znanjem. 

Ole Buli reče: »Vježbam li jedan dan, opažam sam svoj uspjeli; 
vježbam li dva dana, opažaju sa moji prijatelji; vježbam li tri dana, 
opaža ga široko općinstvo.« 

Jednom zamoliše Webstera, da govori u nekoj veoma važnoj 
stvari. On to odbije rekavši, da je suviše zaposlen, a da bi mogao 
proučiti tu stvar. »Ali«, reče mu prijatelj, »samo nekoliko tvojih 
riječi bilo bi dosta da probude zanimanje za tu stvar«.- Webste r 
odgovori: »Da su moje riječi od tolike važnosti, to dolazi otuda, što 
ja nikada ne govorim o nekoj stvari, dok je sasvim nijesam pro¬ 
niknuo.« 

1 Demostena zamoliše jednom, da nepripravan govori o teškom 
položaju, koji je nenadano nastupio. On to odbije. Neki mišljahu. 
da Demosten nije osobito nadaren, jer nikada ne htjede govoriti bez 
temeljite priprave u javnosti. 

Aleksandar Hamilton reče: »Neki misle, da sam silno nadaren, 
no sva moja nadarenost stoji u tome, da zadatak, koji imadem rije¬ 
šiti, temeljito proučim. Obdan i obnoć lebdi mi pred očima. Sav mi 
jc duh zaokupljen njime. Napor, koji na zadatak upotrijebim, na¬ 
zivlju ljudi nadarenošću. Sve to je samo plod mišljenja i rada. Zakon 
rada jednako veže umnika kao i srednje nadarenoga«. 

Nelaton, veliki kirurg, rekao je: »Da imam samo četiri časa za 
izvedbu operacije, o kojoj zavisi život, utrošio bi jedan čas na raz¬ 
mišljanje, kako bih je bolje izveo.« 

»Mnogi ljudi«, reče Longfellow, »ne dopuštaju svojim mislima 
da uhvate korijen: Neprestano ih natežu poput djece, koja su zasa¬ 
dila cvijeće. Htjela bi vidjeti, da li raste. Ne moramo samo raditi 
nego i čekati.« 

»Načičkan fićfirić«, kaže Sizer, »koji najviše misli na svoje 
brčiće, svoje cipele, svoj šešir i koji govori samo o kazalištu i utak¬ 
mici, te se izrugava valjanome mladiću,' koji uči zanat i želi da po¬ 
stane čovjek, doživjet će dan — ako ga neuredan život ne uništi 
prije kad će sa zahvalnošću primiti mjesto od onoga marljivoga 
mladića, koji će ga kao gospodar tvrtke primiti i posjedovati već 
lijepi imutak.« 

Dr. Euyler reče: »Ima više trideset godina kako promatram 
život mladića i došao sam do zaključka, da je-glavna razlika između 

(mijeh, koji imaju uspjeh i ouijeh, koji ga nemaju, u izdržljivosti. 
Trajan uspjeh postizava se više ustrajnošću, nego sretnim slučajem. 
Oni, koji se lako uplaše zapreka, zaostaju uvijek za onima, koji 
ustraju.« 

Dok ljudi nijesu upoznali Napoleonove sposobnosti, zado¬ 
voljio se on bilo kakvim mjestom, koje je dobiti mogao. No za to 
vrijeme učio je svom snagom, da upotpuni svoju vojničku naobrazbu. 
Naskoro pomoglo mu je ovo učenje u toliko, da je mogao upućivati 
i stare časnike o novoj vrsti ratnih operacija, o kojima nijesu ni 
pojma imali. 

Snaga, koja nam pomogne u nenadanoj potrebi, plod je dugo¬ 
trajna rada i čekanja. Dr. Colluyer kaže: »Snaga, koju osjetiš u 
časovima potrebe; snaga, da uvijek dobro radiš, a najbolje u času, 
o kojemu sve zavisi; snaga da izdržiš veliku borbu i pored toga ne 
malakšeš; snaga, da se nikad ne osjetiš pobijeđen, što zaista nikad 
i nijesi, to je zaliha snage, koja te osposobljuje, da tvoriš velika 
djela.« 

U svome je djelovanju nezavisan samo tko je temeljito uz¬ 
gojen i podučen. Ne učimo se za školu nego za život. Naše običaje: 
brzinu — oklijevanje, odlučnost — neodlučnost, temeljitost — po¬ 
vršnost, ozbiljnost — lakoumnost, sve to najlakše stečemo i najdulje 
zadržimo. Tri su glavna uvjeta za uspjeh u duhovnom i tjelesnom 
radu: vježba, strpljivost i ustrajnost, ali najglavnija je ustrajnost.' 


Ne potcjenjuj sitnice] 

Malena Grčka potisnula je poplavu azijske obijesti i dala Ev¬ 
ropi primjer najsavršenije do danas poznate slobode i klicu neogra¬ 
ničenoga duševnoga napretka. 

U Alpama zahtijevaju vodiči kadšto potpuni mir, jer se boje, 
da drhtaj glasa ne prouzroči smrtonosni sniježni usov. 

Dar opažanja tako je razvijen u Indijanaca, da je kadar zasti¬ 
djeti naobražcnoga čovjeka. — Neki Indijanac vrativši se kući opazi, 
da mu je ukradeno meso divljači, što ga je objesio da se suši. Pošto 
je sve pomnjivo razgledao, pode da potraži lopova'. Na putu sretne 
svoga znanca i upita ga, da li je vidio nekoga niskoga staroga bijelca 
s kratkom puškom u pratnji malenoga kusova. Znanac mu odgo¬ 
vori, da je vidio toga čovjeka, ali se začudi, kako mu drug tako 
točno opisuje čovjeka, kojega, kako je razabrao, ni vidio nije. Indi¬ 
janac odgovori: »Da je nizak, znam po tome, što je prislonio uza zid 
kamen, da lakše može ukrasti meso. Po njegovim malenim kora¬ 
cima zaključio sam, da je star. Da je bijelac znadem po tome, što 
su mu kod hodanja prsti okrenuti prema vani. To je kod Indijanca 
isključeno. On mora da ima kratku pušku. To zaključujem po ogre- 
bini na drvu, o koje ju je prislonio. Po koraku psa znadem, da je 
malen, a otisak svoga kusoga repa ostavio je u pijesku, gdje je 
sjedio.« 

Tko bi mogao izmjeriti posljedice neznatnoga čina, kad je ma¬ 
lena pukotina u zemlji bila kadra da se razvije u korito ogromne 
rijeke Amazonke, i kad kradljivac, kojemu je bio prvi prijestup krađa 
igle, svršava na stratištu. Čin jednoga časa može biti uzrok doži¬ 
votnoga kajanja. 

Iskrica, koja je pala na upaljivu tvar, prouzročila je izum ba¬ 
ruta. Nekoliko morskih biljaka i plivajućih dasaka pomogle su Ko¬ 
lumbu, da je primirio buntovnike, koji bi bez te pojave bili spriječili 
otkriće Novoga svijeta. U povjesnici imade časova, koji vrijede 
godine običnoga života. Imade učitelja, koji jednim zrncem pijeska 

čitav razred mostu više sati pozabaviti. Po jednoj jedinoj kosti 
opisao je Agassiz tako točno oblik i način života neke životinje, koju 
nitko nikad prije vidio nije, da je kasniji nalaz i istraživanje cijeloga 
kostura bilo potpuno u skladu sa njegovim opisom. 

Maleni cvrčak spasio je jednoć čitavu posadu neke lađe od 
propasti. Lađa sa kapetanom i stotinom vojnika bila bi se uslijed 
neopreznosti straže razbila o nekoj hridi, da nije bilo cvrčka, koji je 
osjetio kopno i prekinuo svoju šutnju. Tako je upozorio posadu na 
prijeteću opasnost. 

Glodanje štakora može biti uzrokom, da poplava uništi cijeli 
jedan kraj. — Neki dječak opazi u nasipu malu rupu, iz koje je ka- 
pila voda. Znao je, ako se voda ne zaustavi, da će svom silom pro¬ 
valiti iz rupe. Zato i ako je bila tamna i hladna noć, zadržavaše 
svojom rukom vodu nekoliko sati. Tek kad je u zoru mogao upo¬ 
zoriti prolaznike, bila je uklonjena opasnost. Ime toga malenoga 
junaka živi u Holandiji još sada u zahvalnoj uspomeni. 

Velike kredne pećine engleske obale sagradišc tako male živo¬ 
tinje, da se jedva kroz povećalo mogu vidjeti. 

Izgleda gotovo za nevjerovanje, da je stara u-vatru bačena 
boca uzrokovala izum lokomotive. 

»Sudbina naroda«, reče Gladstonc, »ovisjela je često o dobroj 
ili lošoj probavi obilne gozbe«. 

Neki rat između Engleske i Francuske, kojemu je palo žrtvom 
preko 100.000 ljudi, nastao je uslijed natjecanja dviju lađa, koja će 
se od njih prije otisnuti u more. 

Neki mladić pođe u Indiju da pokuša sreću. Kako nije imao 
uspjeha, odluči da se ubije. Kad je odapeo u sljepočieu, samokres 
zataji. Pođe k prozoru, da još jednom pokuša oružje. Bude li sada 
opalilo, smatrati će to znakom, da ga je Promisao sačuvao. I zbilja, 
samokres taj put opali. Dršćući od uzbuđenja zavjetuje se, da će 
svoj život poštovati i iskoristiti, kako najbolje uzmogne. 1 aj mladić 
bio je general Clive, koji je kasnije sa šakom Europljana Britaniji 
osigurao posjed velike i bogate zemlje sa dvije stotine hiljada sta¬ 
novnika. 

Gakanje gusaka spasilo je Rim od Gala. Henry Ward Beecher 
bio bi postao nadzornik željeznice, da mu kod izbora nije manjkao 
jedan glas. Da je taj glas dobio, bila bi Amerika izgubila svoga naj¬ 
većega propovjednika. Evo kakve malenkosti odlučuju o sudbini. 



64 


Ne potcjenjuj sitnice! 


Engleskoj vladi ponudiše da kupi neki osobito krasni rubin. 
Kod pretrage istoga izjavio je dvorski draguljar, da je rubin zaista 
najljepši što ga je ikada vidio, ali da ima gotovo nevidljivu pukotinu. 
Ta sitna pukotina smanjila mu je vrijednost za nekoliko tisuća do¬ 
lara i bila uzrokom da rubin nije dospio u kraljevsku riznicu. 

Gibanje svjetiljke u katedrali Piše nije za čuvare crkve bilo od 
nikakove važnosti. Dječak Galilei vidio je u tom gibanju njihalo i 
došao na misao, da njime mjeri vrijeme. 

Neka krava, koja je u jednoj kolibi prevalila svjetiljku, bila je 
uzrok, da je izgorio cijeli Chicago do temelja i da je stotina hiljada 
ljudi ostalo bez krova. Moskva je izgorjela od svijeće za kopjejku. 
Naglost, popuštanje, mala slabost malenkosti su, kad ih uporedimo 
sa velikim duševnim darovima, pa ipak su razorile mnogi život. 

Bentham kaže: »Često je jedna u horu ili u nehoru izrečena 
riječ odlučila o sudbini prijateljstva, šta više o sudbini države.« 

Paučina bila je uzrok, da je kapetan Bro\vn došao na misao 
visećega mosta. Pomanjkanje -zareza u jednome računu, kojega u 
kongresu kroz više godina nijesu primijetili, stajao je američku 
vladu milijun dolara. 

Jedna jedina krivo napisana riječ bila je uzrok, da neki inače 
veoma sposoban mladić nije dobio mjesto docenta na nekom ame¬ 
ričkom sveučilištu. 

' »Ne opažam, da ste od moga posljednjega posjeta napredovali«, 
reče netko Michelangelu. »Ali«, odgovori veliki umjetnik, »ja sam 
tu i tamo štogod popravio, izgladio, crte ublažio, mišiće istaknuo, 
usne učinio izrazitijima, a ovome sam udu ulio više energije«. »Ta 
to su malenkosti«, reče posjetitelj. »Može biti«, odgovori Michel- 
angelo, »ali malenkosti čine savršenstvo, a savršenstvo nije ma¬ 
lenkost«. Ogromna ustrpljivost Michelangelova, koji je cijeli tjedan 
radio, da jednu mišicu izradi većom vjernošću ili ustrpljivost Dou-a, 
koji je trebao jedan dan, da udahne život kaplji rose objašnjava nam 
sav čovječji uspjeh i neuspjeh. 

Neka ptica, koja je pala na granu pred pećinom, u koju se na 
svom bijegu sakrio Muhamed/odvratila je pozornost njegovih pro¬ 
gonitelja i spasla život čovjeku, koji je svojom naukom prevrnuo 
povijest gotovo triju dijelova svijeta. 

Djeca nekoga optičara nasiagala su u igri više stakala od uao- 
čari i kazala ocu, da se na taj način vide predmeti povećani. To je 
hio početak dalekozora! 

Svaki je dan jedan kratak život, a cijeli naš život nije nego 
ponavljanje jednoga dana. Oni, koji ne mare izgubiti jedan dan 
opasni su rasipnici, a one, koji ga zlorabe, možemo smatrati neiz¬ 
lječivima. Što sačinjava našu sreću? Male uslužnosti, malena pri¬ 
jateljstva, ljubezne riječi, prijazan osmjeh, ugodno pismo, dobre želje 
i dobra djela. 

Samo je jednome među milijunima dano, da izvrši veliko djelo. 

Napoleon bio je vještak u malenkostima. 0 pojedinostima, 
kojima njegovi podložnici nijesu posvetili pažnju, razmišljao je teme - 
ljito. Ništa nije izmaklo njegovoj pažljivosti. Htio je sve znati: o 
živežu, o hrani konja, o dvopeku, o kotlovima, o obući svojih vojnika 
Kad je bojna trublja zatrubila na odlazak, svaki je časnik imao točne 
odredbe o putu, kojega je morao proći, o danu, kada je na stanovito 
mjesto morao prispjeti kao i o satu odlaska. Svpjim je časnicima 
naložio, da mu šalju tačne izvještaje i o najmanjim sitnicama. »Kada 
dobijem ove izvještaje, ostavim sve drugo, samo da ih mogu tačno 
proučiti i ustanoviti razliku među pojedinim izvještajima. Nijedna 
djevojka ne raduje se najljepšem romanu više, nego ja ovijem izvje¬ 
štajima.« Napoleon ne prepuštaše ništa slučaju, dok je god mogao 
tome izbjeći. Sve je bilo spremljeno do u najmanje sitnice, prije 
nego je došlo do izvršenja. 

I Wellington je bio »velik u sitnicama«. 

Mnogi odvjetnik izgubio je parnicu' zbog pomanjkanja na oko 
nevažnih spisa. Kolike su oporuke bez vrijednosti zbog površnosti 
bilježnika,, koji su izostavili važnu riječ ili upotrijebili dvoznačne 
izraze. 

Nagomilavanje bezbrojnih malenkosti, od kojih je svaka za se 
bez vrijednosti, podaje kao cijelost neoborive dokaze za mnogu 
znanstvenu tvrdnju. 

Jedan jedini krumpir, kojega je Sir Walter Raleigh u 16. sto¬ 
ljeću donio iz Amerike u Englesku, raširio se po cijelome starom 
svijetu, a Irsku je koliko puta spasio od glada. 

»Ove knjige poklanjamo za osnutak sveučilišta u ovoj koloniji«, 
rako govorahu deset učenjaka, koji su se sastali godine 1700. i sta- 


5 



66 


Ne potcjenjuj sitnice! 


vili u ovome obliku svoj prinos na stol, oko kojega su se sakupili bik 
To bijaše početak glasovitoga sveučilišta u Vale-u. 

Veliki se ljudi odlikuju svojom pozornošću u pogledu malen¬ 
kosti. Goethe zamolio je jednom nekoga vladara, da ga izvini za 
Časak i pošao je u susjednu sobu, da zabilježi neku misao. Hoggarth 
običavao je praviti na svojim noktima skice čudnovatih lica. Zaista 
veliki dusi ne poznaju malenkosti. 

Otpaci šarenih stakalaca, kojima se djeca zabavljahu, bijahu 
uzrok otkrića kaleidoskopa. Rupa, koju je progrizao crvić na nekoj 
lađi, pobudila je u Sir Brunela pomisao za gradnju tunela ispod 
Them’se. Istraživanje ostataka poginulih životinja učinilo je Hugh 
Miillera najvećim geologom svoga vremena. 

Sir Walter Scott pozvao je jednom na svoja kola mladoga 
pastira, koga je susreo na putu, kad je odlučio proći pješke nekoliko 
milja, samo da vidi neki lijepi spomenik. Taj pastir postade kasnije 
glasoviti kipar George Kemp. On ne zaboravi dobrotu Scotta, te 
ulije svu svoju dušu u spomenik, koji mu povjeriše da izradi u slavu 
ovoga velikoga pisca. 

Neki siromašni mladić molio je u jednoj pariškoj banci za na- 
mještenje, ali bude odbijen. Kad je na povratku iz banke zatvarao 
vrata, podigne sa zemlje iglu. To je primijetio ravnatelj banke. On 
ga pozove natrag i podijeli mu mjesto, na kojemu je imao zgode 
razviti se do najvećega bankara'Pariza — Laffite-a. 

Neki vojnik iz Massachussetta promatrao je, kako ptica vadi 
rižu iz ljuske. On ubije pticu i uzme njezin kljun kao uzorak, po 
kojemu je kasnije sastavio stroj za ljuštenje riže. To je sasvim 
preobrazilo trgovinu riže. 

Oko je fotografski aparat, koji neprestano prima lica, drveće, 
bilje, rijeke, brežuljke, cvijeće, bregove, prizore sa ulice i uopće sve, 
s čim se susreće. To sve čovjek u svom mozgu naslaže za kasniju 
porabu. Mi imademo u sebi i fouograf, koji prima svaku riječ pa i 
besmislice, koji bilježi svaki izraz, te ga čini besmrtnim. 

U životu nije ništa maleno. Cijeli život proizlazi iz mikroskop¬ 
skih začetaka. Mikroskop otkriva pod povećalom svijet, koji je isto 
tako velik kao i onaj nad njime. Zakoni prirode upravljaju i najsit¬ 
nije atome. Jedna jedina kap more je u malenome. 

Jakost lonca zavisi o njegovom najslabijem dijelu bez obzira 
na druge dijelove, koji su ma kako jaki. Gdje je uže najtanje, ondje 

se prekine, kaže hrvatska poslovica. Svi se ponosimo svojini do¬ 
brim svojstvima, a slabosti rado zaboravljamo. Pa ipak je naša 
najveća slabost mjera za našu pravu jakost. 

Vojnik, koji je u više bitaka izbjegao smrtnom tanetu, umire 
možda od uboda igle, a lađa, koja je odoljela oluji i ledenim brego¬ 
vima, potone, na mirnoj pučini od rupa, koje su izdubli maleni kukci. 

Sitne stvari postaju velike, kad ih vidi velika duša. • Jedan 
jedini plemeniti i velikodušni čin pojedinca čovjeka uzvisi kadšto 
čitavi narod. Prvi povod mnogome uglednome položaju bila je pri¬ 
jazna riječ izrečena u pravo vrijeme ili srdačan stisak ruke. 






Prokletstvo nerada. 


»On je silan ljenivac«, reče Spurgeon, kad je počeo nabrajati 
zla svojstva nekoga nevaljalca. »Dosta ste kazali«, usklikne stari 
svećenik, kojemu su bile upravljene ove riječi, »sve su pogrješke 
sadržane u ovoj jednoj«. Nikad nije bilo istiniti je poslovice od ove: 
»Besposlena je glava đavolja radionica« ili »Besposlica je uzglavlje 
đavlu«. 

Neki zločinac oblačeći kažnjeničko odijelo reče: »Što sam živ, 
nijesam radio ni jedan sat«. Kakvo čudo, da je svršio na robiji! 

Danguba prouzročila je više zločina nego ikakva druga po¬ 
grješka. 

Na ruci nekoga francuskoga kažnjenika, koji je sav svoj život 
sproveo u besposlici, nađoše urezane ove riječi: »Prošlost me je 
razočarala, sadašnjost me muči, a pred budućnošću strepim«. 

Kada su Sir Horaca Vere-a pitali, od čega je umro njegov brat, 
odgovori: »Od nerada«. »Da«, reče knez Spinola, »to bi bio do¬ 
statan razlog da i nas sve usmrti«. 

Epes Sargent pripovijeda o nekome čovjeku, kojemu je bilo 
ispod časti, da odgoji svoje sinove za rad! Šta je postalo od njih? 
Jedan je radio u kanalima, drugi je živio od prošnje, a treći je tucao 
kamen na drumu. 

Neki ljenivac tužio se, da ne može »naći« kruha za svoju djecu. 
»Bogme ni ja«, odgovori vrijedan radnik, »nego sav kruh moram 
zaraditi«. 

Lijeni mladić postat će lijeni čovjek isto tako sigurno, kao što 
će krivo drvce postati grbavo drvo. Lijenost savlada čovjeka. Ona 
je spora koraka i zato je dostigne siromaštvo. Ne raditi znači biti 
siromah. Nerad je sladak za one, koji ga zasluže, ali je teret za one, 
koji ga imaju badava. 

Tko si ti, mladiću u cvatu i snazi tvoga života, koji misliš, da 
si oslobođen svih tereta i briga života, a jedeš kruh, koji su drugi 
zaslužili u znoju svoga lica; ti, koji riznice svijeta ni za paru obo- 

gatio nijesi? A što bi radio, kad bi ti zemlja uskratila kruh, da te liši 
tvoga beskorisnoga, besposlenoga života? 

Besposlica, naročito ako je bila u vezi sa prosjačenjem, kaznila 
se u Engleskoj u prijašnja vremena i smrću. Prvi put bio je krivac 
izbijen, drugi put bio mu je gornji dio uha odrezan, a treći put baciše 
ga u tamnicu, a često i smaknuše kao zločinca i neprijatelja javnoga 
blagostanja. 

1 u Ateni bila je lijenost kazne vrijedan zločin. Građani su ne 
samo radili, nego su sve svoje sposobnosti iskoristiti morali. Svaki 
je morao imati neko zvanje. Strogo se je ispitivalo ne samo, što tko 
posjeduje, već i koliko tko štedi. 

Neki mladi bogati plemić, svršivši svoje nauke i popunivši svoje 
znanje dalekim putovanjima, nastani se na svome imanju, da se od¬ 
mara i da se poda neradu. Doskora mu besposleni život dozlogrdi 
toliko, da je kazao svome prijatelju, da će se ubiti. Prijatelj — neki 
ivorriičar —- ne prigovori mu stoga, već ga zamoli, da mp iskaže 
posljednju čast i da ga posjeti u njegovoj tvornici i vidi, kako je on 
sebi uredio posao. Plemić dođe. Na znak tvorničara navali neko¬ 
liko radnika na posjetnika, obliku ga u radničko odijelo i prisile ga, 
da se lati posla. Kad je bilo vrijeme ručka, bio je plemić tako umoran 
i gladan, da je bio sretan, što je smio sa radnicima prisustvovati 
ručku od crna hljeba, kobasice i piva. 1 kako mu je još to prijalo! 
Kako mu ugodno bijaše vrijeme odmora! »Prijatelju«, reče mu neki 
radnik, koji je čuo o njegovoj nakani snmoubijstva. »Ja sam imao 
petero djece. Troje od njih ugrabila mi najedamput okrutna smrt. 
Bilo mi je da poludim. Htio sam za njima, ali morao sam raditi za 
preostalu-djecu, koju sam ljubio više svega. I evo posao mi je opet 
zasladio život.« Plemić zahvali svome prijatelju za neobično lije 
čenje i započne sretan i koristan život. 

Praznina i nezadovoljstvo, kojima često rađa besposlica u 
višim krugovima, vidi se jasno iz slijedećega pisma. Neka grofica 
pisala je svome odsutnome mužu: »Dragi supruže! Pošto ne znam, 
šta bih radila, pišem tebi. Ne znajući, šta bih pisala, svršavam pismo. 

1 voja od dosade umiruća supruga.« 

De Quincey opisuje, kako je jedna gospođa vozeći se u čamcu 
opazila, da se prekinula njena biserna verižica. Jedan kraj visio je 
preko čamca i zrno za zrnom padalo je u vodu. Dok je nastojala, da 
zaustavi zrno bisera, koje je tonulo, izgubilo se već i drugo ispred 

njenih očiju. Tako i naši dani tonu u duboku vječnost i ne vraćaju 
se više nikada. 

Lijenost smatram nekom vrsti samoubojstva«, piše lord Che- 
sterfield svome sinu, »jer razara čovjeka na najuspješniji način«. 

Ništa ne škodi mladiću više, nego ako je poznat kao ljenivac. 
Uspjeh mladića zavisi većim dijelom o onome, što drugi misle o 
njemu. Samo brz, energičan, odlučan, ozbiljan i iskren mladić može 
steći zaštitnika. Bez tih svojstava svaki je uspjeh nemoguć. 

Neki stari kapetan broda bojao se toliko besposlice svoje po¬ 
sade, da je svojim ljudima naložio ribati sidro, kad nije bilo drugoga 
posla. 

Nerad je lukav kradljivac. On ukrade ovdje čas, ondje dva. 
Sasvim neopazice oduzima ti sad četvrt sata od tvojih nauka, sada 
opet od drugih dužnosti. Svako jutro ustajemo s čvrstom odlukom, 
da mu danas ništa ne ćemo dati, a onda svake večeri moramo po- 
stiđeni priznati, da' nam je opet štogod ukrao. On te zadrži »samo 
malo«, dok tvoj vlak ode, dok je obuka svršila, dok je ured ili dućan 
već zatvoren. Zavede te, da oklijevaš do sutra sa osiguranjem svoje 
kuće, koja međutim večeras plane; da se natječeš sutra za mjesto, 
koje je međutim već danas udijeljeno drugome; načini da dođeš na 
dogovor prekasno i tako izgubiš dobar glas, koji si uživao u pogledu 
tačnosti. 

»Spominjem se«, kazivaše Hillard, »jedne porugljive slike, na 
kojoj su predstavili vraga, kako hvata ljude i udešava svoj mamac 
prema ukusu i slabosti svojih žrtava. Lijene je najlakše hvatao, 
jer su progutali čak i praznu udicu. 

Praznici, večeri, slobodno vrijeme kušnja su za značaj. Oso¬ 
bitih napora obično nema u svakdanjem životu. 

Mnogi, koji je radom i marljivošću stekao imutak, povuče se 
u mir, kojemu se tako dugo radovao. Takvome obično postane život 
tako nesnosan, da mu je opet odlučiti se ili za posao ili za smrt. 
Uviđa, da je zapovijed rada izdana za dobro čovječanstva, jer bez 
ikakvog posla ne možemo dugo živjeti. Naša se energija prosuđuje 
- po jakosti zanimanja, koje pokazujemo kod raznih posala. 

Duh treba da je zaposlen. Ako ga ne zaposlimo dostojnim po¬ 
slom, sam će se istrošiti. Čovjek, koji nema redovitoga posla, po¬ 
staje žrtva bolesti. Melankolija i razočaranje oduzmu mu svu sreću 
i nađu. 

Priroda traži, da radimo do umora. JJad nas nagrađuje okrep- 
iiim snom i zdravim tekom, a to je uživanje, o kojemu ljenivac nema 
ni pojma. 

Kotač pada u času, kada se prestane okretati. Marljivost sa¬ 
čuva mnogi život u padu. 

Načelo: »Što te briga!« opasno je. Nije li te briga za tvoj 
mozak, oslabit će ti. Nije li te briga za tvoju zemlju, osiromašit ćeš. 
Nije li te briga za tvoga susjeda, postat ćeš egoista. Nije li te briga 
za tvoju dušu, propao si. 

Ljenivac je od manje vrijednosti nego mrtvac, jer jošte uzima 
drugome mjesto. Tko čeka, da mu pečeni golubovi lete u usta, sam 
često odleti u tamnicu. 

»Ništa nije neugodnije za ljude, koji su zaposleni, od posjeta 
ljudi, koji nemaju nikakva posla«, kazao je neki škotski nakladnik. 

Vrijeme je ono, što od njega načinimo. U rukama mudraca je 
blagoslov i priprava za sretnu vječnost, a u rukama luđaka proklet¬ 
stvo i priprava za vječne muke. 

Kad bih mladež naše zemlje mogao savjetovati, dao bih im ovaj 
savjet: Ne dozvolite, da vam prođe bez koristi ma i jedan časak. 
Nebo ni zemlja nemaju mjesta za besposlenoga. On vrijeđa cijelo 
čovječanstvo. Ni čar bogatstva, ni položaj u društvu ne može da 
pokrije njegovu rugobu. Radije vuci kola i radi lopatom u ozbiljnoj 
želji da pomogneš čovječanstvu nego da odrasteš u izobilju 1 budeš 
danguba. 


Vrijednost zapreka. 

»Kako često«, reče jedna djevojka iz ugledne obitelji, »razgo¬ 
varali smo o tome, da je nesreća, koja je stigla našega oca u poslu, 
bila blagoslov za nas. Da se to nije dogodilo, živjele bi mirno i bez¬ 
brižno poput ostalih neimućnilr gospođa provincije, koje šiju i svake 
godine više štede i na taj se način skučuju. Mi smo nesrećom oče¬ 
vom bile prisiljene stati na svoje noge, neumorno i korisno raditi, 
steći prijatelje, dobar glas i nezavisnost, vidjeti svijet kod kuće i u 
tuđini — jednom riječju: mi smo zaista živjele, mjesto da smo živo¬ 
tarile.« 

Dvojica od najvećih epskih pjesnika — Homer i Milton — ; bi ¬ 
jahu slijepi, a treći bijaše u kasnijim godinama malone slijep. Izgled i, 
da su neki velikani samo zato bili tjelesno prikraćeni, da svoju snagu 
ne potrate uzalud, nego da je samo prema jednome cilju usredotoče. 

. Neki obretnik reče: »Kad sam god naišao na prividno nesa¬ 
vladive zapreke, bio sam obično sasvim blizu, da pronađem nešto 
novo.« 

Dopustite da kritika i zabavljanje vaših neprijatelja bude za 
vas ono, što je vihar za orla: protustruja, koja ga diže sve više. 

Zmaj ne bi letio, kad ga uzica ne bi zadržavala. Sasvim je tako 
i u životu. Muž, koji mora da se brine za djecu i ženu, razvije se 
obično bolje od neženje, koga ništa ne veže i koji svoju snagu često 
istroši u nečistoći. 

Kada su se Napoleonu drugovi počeli rugati zbog njegova po¬ 
rijekla i siromaštva, prionuo je on sasvijem za knjige. Doskora pre- 
stigne ih sve u znanju i prisili ih, da su ga poštovali. Za kratko vri¬ 
jeme postao je dika razreda. 

»Da mlad čovjek postane odvjetnik«, reče glasoviti jurista, 
»treba da živi kao pustinjak i da .radi kao konj. I gladovanje bit će 
dobro sredstvo, da ga prisili na rad.« 

Tisuće nadarenih ljudi nijesu bili od nikakve vrijednosti za 
čovječanstvo i to samo zato, jer se nijesu imali boriti sa zaprekama 

i poteškoćama, koje bi podbole njihove drijemajuće sposobnosti. 
Nijedan napor nije prevelik, koji nam pomaže da napredujemo. 

Siromaštvo i zagonetno porijeklo mogu da nas zaustave u na¬ 
predovanju, ali samo za neko vrijeme kao što kamenje i otpaci samo 
za neko vrijeme zaustavljaju rijeku u toku.- Doskora prouzroče 
vrtlog, te rijeka većom snagom provali i pohiti k moru. Siromaštvo i 
tamno porijeklo nijesu zapreka nego samo koristan poticaj za onoga, 
koji je po prirodi trom. Oni bistre um i jačaju mišice. 

Ako se klica sjemena, prodirući iz zemlje ima boriti sa kame¬ 
njem i tvrdom zemljom prije nego dođe na vazduh i sunce, i kad se 
iza toga jošte mora boriti s olujom, snijegom i mrazom, postat će 
vlakno njegove stabljike žilavije i jače. 

Velika je mudrost u zapovijedi da ljubimo neprijatelje svoje, 
jer su oni često naši najbolji prijatelji. Oni nam kažu istinu, a pri¬ 
jatelji nam laskaju. Njihova ujedljivost i zagrižljive primjedbe ogle¬ 
dalo su, koje nam pokazuje malone uvijek našu pravu sliku. Njihovi 
neprijazni ubodi i udarci jesu ostruge, koje nas badre k velikom 
uspjehu i plemenitijem nastojanju. Prijatelji pokrivaju plaštem lju¬ 
bavi naše pogrješke i rijetko nas kore. Neprijatelji ruju i kopaju, da 
i najsitnije naše slabosti iznesu na svjetlo. Mi se bojimo ovih otkrića 
kao i noža liječnika, ali postajemo uslijed toga bolji. Dok oni prodiru 
u dosad netaknute dubine, mi odlučujemo uzdignuti se nad prezir i 
osrednjost. Želimo, da ih pobjedimo. Svojim su postupkom razvili 
u nama jakost, kojom ćemo ih svladati. Bez njihova otpora ne bi se 
nikad očeličili. Kušnje, brige i trpljenja, kojima smo ispostavljeni 
razvijaju u nama snagu. 

Čovjek, koji je svladao zapreke, nosi na svom licu znakove 
pobjede. Ima nešto pobjedničko u svakoj njegovoj kretnji. 

»Moram dakle da bolje naučim pjevati«, reče neki glasoviti 
pjevač, kada je saznao, da se isti dječaci ismijevaju njegovu pjevanju. 

Čini se, da se jaki značaje vi najbolje razvijaju u nepogodama 
k&o i paome, koje najbolje uspijevaju, kad im je najgore. 

Muževi, koji za dugo vrijeme nesreće nijesu klonuli, postaju 
nesposobni za sreću. Udobnost im oduzima energiju, kao vruća klima 
što oslabi ljude, koji su oštroj navikli. Neki ljudi postaju tek onda 
svi jesni, kada ih drugi pogrde, odbiju, u izvedbi njihovih osnova 
spriječe, utuku, izmožde. Kušnje otkrivaju njihove krjeposti, požar 
je za njih put k pobjedi. , 

Požar smrvi kost u prah, poraz načini čovjeka nepobjedivim. 
Poraz je stvorio junake, učinio da sloboda slavi pobjedu nad rop¬ 
stvom. 

Poteškoće probude velika svojstva i otvaraju put k slavi. 

. »Hoće li postati, veliki slikar?« upitaše Northcote-a za nekoga 
mladoga umjetnika, koji se je vratio iz Italije. »Nikada«, bijaše od¬ 
govor, »jer ima šezdeset tisuća funti sterlinga dohotka na godinu.« 
U obilju bogatstva živi čovjek prelagodno i presretno, da bi postao 
velik umjetnik. 

Najbolje oruđe prima svoju tvrdoću od vatre, svoju oštrinu od 
kamena, kojim se brusi. Najplemenitiji značajevi razvijaju se na isti 
način. Što je tvrđi dijamanat, to je veće trenje, kad se brusi, ali je 
zato i veći njegov sjaj. Samo njegov vlastiti tvrdi prah vrstan je 
izmamiti iz njega potpunu ljepotu. 

»Udar nađe iskru u kamenu, bez njega bi u kam 1 očajala«; 
pjeva Njegoš. I žar, oduševljenje i polet čovjeka ne bi se nikad 
ispoljio bez borbe i protivština. 

Jedan električni tramvaj zaustavio se pred teretnim kolima, 
koja su mu sasvim nenadano došla u susret. Sav napor vozača i 
konja nije bio kadar da makne kola s tramvajskih tračnica skliskih 
od kiše. Dosjetljivi vozar tramvaja pospe kotače kola sa nešto 
pijeska. Namah su krenula kola. »Trenje je korisno«, primijeti 
netko iz općinstva. 

Napor rađa junake. Napor i nastojanje, koje upotrijebimo u 
borbi za bolje namještenje, rađaju jakost i dostojanstvo. Oni nas 
čine jačima i onda, ako željeno mjesto ne postignemo. 

I u besposlena, beskorisna duha izazove opasnost snagu i spo¬ 
sobnost, koje prije nijesmo slutili. Često Opažamo, kako se do sada 
u svemu spori mladić razvio poslije smrti očeve ili poslije gubitka 
imanja ili ako je inače nastradao. I sam zatvor razbudio je katkada 
đrijemajuću snagu duha. »Robinsona Crusoe« pisao je Defoe u tam¬ 
nici. Sir Walter Raleigh pisao je svoju svjetsku povijest za svoga 
tridesetgodišnjega tamnovanja. Dvadeset godina radio je Dante 
svoju »Božansku glumu« skitajući se od nemila do nedraga, dok je 
nad njim lebdjela smrtna osuda. 

Uzmimo dva žira. Zasadimo jedan na brežuljku, a drugi u 
gustoj šumi. Osamljeni hrast izvrgnut je svakoj olujini. Korijenje mu 

se raz vri ježi na sve strane, obujmi pećinu i zarije se duboko u zemlju. 
Svaka žilica nastoji, da učvrsti rastućega diva, kao da već predviđa 
borbu sa divljim stihijama. Kroz vise godina — čini se —- kao da 
ne raste u visinu. Za ovo vrijeme upotrijebi svu svoju energiju zato, 
da svoje korijenje obavije oko pećine i da se tako bolje usidri. Onda 
potjera u vis, pripravan da prkosi bjesnilu bure. Oluja, koja se divlje 
poigrava sa njegovim granjem, ima da se bori sa sebi doraslim 
protivnikom. Ona služi samo da ga ojača. 

Drugi žir, koji je bio zasađen u šumi, izraste kao slabo, osjet¬ 
ljivo drvce. Zaštićeno od svojih susjeda, ne osjeća potrebu, da raširi 
svoje korijenje. Kad se pak velika stabla, koja su ga zakriljivala, 
posijeku, ostaje nemoćno svakome vjetru na udaru. 

Uzmite dva brata. Odvedite jednoga na selo, da uzraste da¬ 
leko od razmaženosti i lagodnosti. Dopustite mu da posjećuje samo 
seosku školu, da ima samo nekoliko knjiga. Ne dajte mu bogatstva 
ni drugih pomagala. Ako je sam po sebi vrijedan, on će pored svih 
lih neprilika napredovati. Svaki put, kad je svladao koju zapieku, 
poraste u njemu snaga za novu borbu. Padne li, uzdići će se btzo 
i imat će više otporne snage nego prije. Što je bila veća zapreka 
to će poput lopte više odskočiti. Zapreke su za nj samo sprave iz 
gimnastičke dvorane, koje razvijaju muževnost. On će prisiliti one, 
koji su se prije rugali njegovu siromaštvu, da ga poštuju i cijene. 

Drugoga dječaka pošaljite u obitelj milijunaša. Dajte mu uzgo- 
jitelja i ispunite mu svaku želju. Pošaljite ga u najbolje i u najskuplje 
škole. Dajte mu mnogo novaca da troši. 

Oba se brata sastanu poslije nekoliko godina. Gradski se brat 
stidi svoga seoskoga. Jednostavno, iznošeno odijelo, tvrde ruke, 
osmagnulo lice, ponašanje i kretnje posljednjega u tužnoj su opreci 
sa uglednom pojavom prvoga. Siromašan dječak uzdiše zbog svoje 
žalosne sudbine, tuži se, da nema sreće i zavidi svome bratu. Misli, 
da je okrutni Promisao rastavio obojicu nepremostivim ponorom. 

Oni se raziđu, ali se i opet sastanu kao odrasli ljudi. Kolike li 
promjene! Od siromašnoga dječaka odrasloga na selu razvio se 
zdrav, jak, samosvijestan i imućan čovjek, koji je sve što ima po¬ 
stigao trudom i naporom. Drugi postane mekušac, odnjihan na krilu 
bogatstva i visokoga položaja. Svatko lako opaža razliku među 
njima kao i među hrastom odraslim na osamljenom brijegu, »ljeti 
sušnu a u zimi burnu« i onijem, koji je odrastao u šumi među drugim 
drvećem. t 

Kad Bog- želi čovjeka uzgojiti, ne šalje ga u školu k obilju već 
k oskudici. Kroz duboku jamu i zatvor popeo se Josip na prijesto. 
Sv. Pavao dođe kroz tamnicu do slave, a Milton steče neumrlo 
ime podučavajući dva dječaka za revolucije. Veliki Livingston osu¬ 
šivši se od gladi kao kostur umiraše u jednoj afričkoj kolibi. Svi su 
ovi velikani imali za života malo sreće, pa ipak do koje ih je visine 
podigao Bog iz toga prividnoga poniženja. < 

Jedan od dvojice razbojnika, koji su prolazili pokraj vješala 
reče: »O, kako bi lijepo bilo naše zvanje, kad ne bi bilo vješala«. 
Drugi odgovori: »Vješala su naš spas, jer kad ne bi bilo njih, želio 
bi svatko biti razbojnikom.« 

Tako je i sa svakom umjetnošću, zanatom i poslom. Poteškoće 
zastrašuju samo kukavice. 

»Uspjeh je posljedica borbe«, reče Smiles. Kad ne bi bilo po¬ 
teškoća, ne bi bilo uspjeha. U naporu nalazimo glavni izvor čovječ¬ 
jega napretka — i to napretka pojedinca kao i čtavih naroda. Napor 
je uzrok svijeh obreta i poboljšica. 

»Grebite me svojim pđndžama«, reče Mendelssohn svojim kri¬ 
tičarima, kad je stupio u koncertnu dvoranu u Birminghamu. »Ne ka- 
zujte mi ono, što vam se na meni sviđa, nego što vam se ne sviđa.« 

Mladež treba upozoriti i na to, da se ništa ne postizava glatko 
i lako. Rijetko se dolazi do mjesta, koje nas zadovoljava bez poteš¬ 
koća i razočaranja. Ako ih pak junački uočimo, postaju nam pomoć 
umjesto zapreka. Nema korisnije i bolje vježbe od savladavanja 
poteškoća. Cervantes pisao je Don Quixotta u Madridu u tamnici. 
Bijaše tako siromašan, da nije mogao nabaviti ni artije za pisanje. 
Pisao je na otpacima kože. Kada zamoliše nekoga bogatoga Špa¬ 
njolca, da mu pomogne, on odgovori: »Sačuvaj Bože, da mu tko 
ublaži siromaštvo. Njegovo će siromaštvo obogatiti svijet.« 

»On ima u sebi sva svojstva velikoga glazbenika«, reče Bee- 
thoven o Rossim-u, »trebalo je samo da dobije bivši još dječakom 
više batina. On je razmažen lakoćom, kojom sklada.« 

Waters reče, da borba, kojom nastojimo steći znanje i u svi¬ 
jetu što više postići, jača duh, oštri duševne sposobnosti, zreli, naš 
sud, rađa samopouzdanje i pribavlja nezavisnost mišljenju, a jakost 
značaju. 

Košut nazivao je sebe »od oluje proganjanom dušom, kojoj su 
se oči izoštrile, jer su bile pomućene nevoljom«. 

čim su mladi orlovi sposobni za lijet, bace ih stari iz gnijezda 
uklonivši sve pahuljice i perje. Ovo žalosno iskustvo osposobljuje 
orla, da postane kralj ptica, nemilosrdan u progonu svoga plijena 

Gotovo od početka povijesti bio je progon sudbina Židova. 
Ipak su oni dali svijetu najuzvišeniju pjesmu, najmudrije rečenice, 
najslađu glazbu. Kod njih proizvelo je gonjenje sretan napredak. 
Oni napreduju, gdje bi drugi izgladnjeli. Za njih bila je borba pro¬ 
ljetno jutro, prijatno, ali puno mraza, kojega hladnoća ubija gamad i 
čini da uspijevaju biljke. 

Za vrijeme krimskoga rata probila je topovska kugla zid i 
izdubla rupu u nekom lijepom vrtu. Iz te gadne rupe probije vrelo, 
iz kojega je onda izvirala uvijek bistra voda. Iz gadnih rana, koje 
nam zadaju brige i nesreća, proteče bunar bogata iskustva i novih 
radosti. 

Ne tuguj za izgubljenim bogatstvom. Možda vidi Tvorac u tebi 
nešto veliko i moćno, što i On sam ne bi mogao izmamiti doklegod 
ti je bogatstvo na putu. Treba da odbaciš štake bogatstva i da se 
postaviš na svoje noge. Tako će se tvoje dosad nezaposlene mišice 
razviti. Bog vidi možda u tebi neizrađeni dragulj, kojega samo tvrdi 
udarci siromaštva mogu izbrusiti. Bog zna, gdje je blago našega 
života. Mraz, snijeg, oluja i blijesak jesu grubi učitelji, koji iz ma¬ 
lenoga žira proizvedu jaki hrast. Stroge su zime zato jednako po¬ 
trebne kao i vruća ljeta. Najljepše i najjače drveće nalazimo ne pod 
nebom tropskoga podneblja već u hladnim krajevima. Tamo se ono 
ima boriti protiv nepogoda. Zapreke i pregaranja dlijeto su i čekić,' 
koje od pravoga čovjeka načine umjetninu. 

Spomenik ostao bi uvijek sakriven u mramor-kamenu, da 
mramor nijesu razbili, isklesali, izglačali. 

Mnogoga je zadesila nesreća na njegovu sreću. Strjelica, koja 
je razorila njegove najslađe nade, otvorila je novi prozor u njegovu 
životu i pokazala mu u vlastitoj nutrinji mogućnosti, za koje on prije 
ni sam nije znao. Grob je pokrio njegovu najmiliju nadu, ali je zato 
otkrio u njegovoj nutrinji krjepost ustrpljivosti, ustrajnosti i nade,.. 
koja je do sada duboko u srcu sakrivena bila. 

-»Nesreća je oštar učitelj«, reče Edmund Burke, »koju nam šalje 
Onaj, koji nas bolje poznaje i ljubi od nas samih. Tko se s nama bori, 
jača naše mišice i povećava našu spretnost, nije nam protivnik nego- 
pomoćnik. On nam ne dozvoljava da budemo površni.« 

Kaže se, da je mnogo vjerojatnije, da veličina, darovitost i spo¬ 
sobnost potječu iz seljačke kuće nego iz palače. 

Nesreća ogorčava luđaka, svladava kukavicu, ali kod mudroga 
i marljivoga izazivlje sve moguće sposobnosti. Ona sili čednoga da 
pokuša svoju spretnost, zaplaši bogataša, a ljenivca Čini bogatim. 

Beethoven bio je pun briga i malone gluh, kada je stvarao svoja 
najveća djela. Schiller je pisao svoja najljepša djela, kada je bio naj- 
bolniji. Isto tako i Milton napisao je svoja glavna djela, kad je bio 
slijep, siromašan i bolestan. »Tko najbolje znade trpjeti«, reče on, 
»taj najbolje znade i raditi«. 

Tek što je kuga uništila na stotine tisuća života i vatra razorila 
stari, prosti rasklimani London, podigao se iz njegovih ostataka naj¬ 
veći i najmoćniji, grad svega svijeta. 

Najveći i najjači značaje vi ne razvijaju se u tropskim kraje¬ 
vima, gdje čovjek dobiva sa drveta hranu već u krajevima, gdje se 
za nju mora teško mučiti. Nije pukog slučaja radi, da indijski seljak 
dobiva tek nekoliko para za svoj svakdanji posao dok američki seljak 
dobiva dolar za svoj; da je Mexiko sa svojim zlatnim i srebrnim 
rudnicima siromašan, a Nova Engleska sa svojim granitom bogata. 
Razumni i teški rad pretvara pustinju u plodno zemljište. 

Priroda nas lišava bogatstva, ponizuje našu oholost, izrugava 
se našem slavohleplju, ne priušti nam zasluženu slavu, obrađuje nas 
na tisuće načina, kad hoće da u nama razvije značaj. Sve treba da 
služi toj svrsi. 




Gdje je čovjek? 

»Svijet traži čovjeka. Taj čovjek nije daleko. Evo ga u našoj 
blizini. Taj čovjek, to sam ja, to si ti, to je svaki od nas. Kako ćemo 
postati čovjekom? Ništa teže od toga, ne znamo li to htjeti, ništa 
lakše od toga, hoćemo li to.« 

Povijest nam pripovijeda, da je Diogenes usred bijela dana sa 
svjetiljkom tražio po Ateni čovjeka i da ga je tražio zaludu. On je 
vikao na javnom trgu u sav glas: »Čujte me ljudi«, pa kad su se ljudi 
sakupili oko njega, on se je sa prijezirom okrenuo rekavši: »Zvao 
sam ljude, a ne patuljke«. 

»Gdje je čovjek?« To je napis na vratima svakoga zvanja, 
svakoga posla i svakoga obrta. 

Gdje je čovjek, koji u mnoštvu svijeta ne gubi svoju osobnost, 
koji ima snage, da ostane kod svoga uvjerenja i onda, kada je cijeli 
svijet protivnoga mnijenja? 

Gdje je čovjek, koji ne dopušta, da se u njemu na račun jedne 
sposobnosti ne razvije čovječanstvo već da zakršlja, da se istroši i 
iskvari i da razvitak samo jedne potisne u pozadinu sve druge? 

Gdje je čovjek, koji svoje zvanje dostatno cijeni, koji ga ne 
ponizuje toliko, da ga smatra sredstvom da u svijetu proživi? 

Gdje je čovjek, koji u svome svakdanjem poslu vidi priliku za 
razvitak, odgoju, naobrazbu, zapt, značaj i muževnost? 

Stotine praznih mjesta, stotine nezaposlenih ljudi u vrijeme, dok 
se za čovjekom traga, pokazuju, da je dobrih i pravih ljudi premalo. 

Gdje je čovjek pun srčanosti, u kojemu nema ni truna kukav- 
štine ? 

Gdje je čovjek, u kojemu je sve skladno, kod kojega malena 
pogreška ili zla navika ne škodi razvoju drugih valjanih svojstva ? 

Gdje je čovjek, koji je svestran, koji nije dopustio, da na račun 
njegova jednostranoga razvoja sve druge mogućnosti zakršljaju i 
obatnru? 

Gdje je čovjek otvorenih očiju, koji opaža sve, a ne samo po¬ 
lovicu od svake stvari; koji zdravim razumom shvaća život; koji 
uslijed svoje akademske naobrazbe ne otupi za praktičan život; koji 
i spoljašnjosti posvećuje dužnu pažnju i koji bdije nad svojim dobrim 
glasom kao nad neprocjenivim blagom? 

Gdje je čovjek, a ne zakršljali-asketa, nego čovjek pun života 
i žara, čije su strasti tako uzgojene, da su u stanju pokoriti se 
čvrstoj volji — sluzi nježne savjeti; koji je naučio da ljubi sve, što 
je lijepo, jednako u prirodi kao i u umjetnosti; koji mrzi svaku pro¬ 
stotu, koji poštuje ne samo druge nego i sebe samoga? 

Gdje je čovjek, koji je u svakom pogledu odgojen, koji svoje 
živce drži na uzdi, kojega je mišljene izoštreno i opsežno; u koga 
su ruke spretne, oči budne i pažljive; srce veledušno i vjerno? 

Sav svijet traži takvoga čovjeka. I ako ima na stotine tisuća 
besposlenih u svijetu, ipak je skoro u svakome zvanju teško naći 
pravoga čovjeka i svuda se pita: »Gdje je čovjek?« 

Neki veliki odgojitelj kaže: »Po želji Providnosti svi su ljudi 
jednaki. Njihovo zajedničko zvanje jest čovječanstvo. Tko je od¬ 
gojen da ispuni dužnosti čovjeka, ne može da bude manje uzgojen, 
da ispuni dužnosti svoga zvanja. Svejedno mi je, da li je moj gojenac 
određen za vojsku, za propovjedaonicu ili za odvjetništvo. Provid¬ 
nost nas je odredila u prvom redu, da ispunimo dužnosti čovjeka. 
Čovjek — to je zvanje, za koje bih ga želio uzgojiti. Poigravao se 
život s njime kako mu drago, ja bi želio, da ga uvijek nađe na svom 
mjestu kao čovjeka.« 

Emerson piše o Talleyrandu, da je njegovo prvo pitanje bilo, 
ne: Da li je bogat? Da li je uplivan? Posjeduje li ovo ili ono svoj¬ 
stvo? Kojoj stranci pripada? već: Da li je čovjek na mjestu? To 
je sve, što zahtijeva Talleyrand, sve, što zahtijeva zdrav razum. 

Kad su zapitali mladoga Garfielda, šta bi želio postati, odgo¬ 
vori: »Prije svega moram da postanem čovjek. Ako mi to ne pođe 
za rukom, ništa mi uspjeti ne će.« 

Montaigne reče: »Naš posao ne smije da nam odgaja samo 
dušu ili samo tijelo, nego oboje iiporedo, to jest cijeloga čovjeka.« 

Žalosno je gledati, kako visoke škole šalju u svijet na hiljade 
mladih ljudi boležljivih mjesto zdravih, slabih mjesto jakih, po¬ 
gnutih mjesto uspravnih leđa, punih teoretskoga znanja bez ikakve 
praktične vrijednosti. Mnogo nadobudnih mladića, a malo gotovih 
muževa. 

Značaj je u tijesnoj vezi s tijelom i nehotice se prilagođuje 
njemu. Zlovoljan, čangrizav, boležljiv čovjek ne može da ima u sebi 
onu snagu, kojom raspolaže zdrav, jak i vedar čovjek. 

Stojimo li na morskoj obali vidjet ćemo, da svaki slijedeći val 
dopiie mnogo dalje od pređašnjega. Zatim se povuče, ali poslije 
nekoga vremena dolazi sljedeći još veći i tako redom, dok za plime 
cijelo more ne postigne vidljivu visinu. I među ljudima uzdigne se 
jedan čovjek samo za glavu više od drugih u znak, da priroda nije 
smetnula s vida ideal. Dakle nije isključeno da i prosječni čovjek 
prestigne svoju okolinu. 

. Apel putovaše mnogo godina po cijeloj Grčkoj da proučiva 
ljepotu žena. Ovdje nađe lijepo oko, ondje prekrasno čelo, sada 
izvanredno pravilan nos, onda opet dražesnu crtu lica za svoj gla- 
soviti kip najsavršenije ženske ljepote, koji je zadivio svijet. Tako 
će i čovjek budućnosti biti sklop mnogih dijelova ljudskih svojstava 
u jednoj cjelini. On ne će biti sastav slabosti i ludosti, nego sastav 
jakosti i kreposti. On će posjedovati najveću snagu, te biti središte 
svega, sam sređen toliko, da će biti gospodar nad samim sobom. 

Glavni je cilj dobre uzgoje, da svaki od nas postane čovjek. 
Vrijeme i strpljenje načini od drvca drvo. Tako će zapt, uzgoja i 
iskustvo načiniti od djeteta fizički, ćudoredno i duševno jaki stvor. 

Kad bi mladić htio započeti s čvrstom odlukom, da će svaka 
njegova liječ biti istina, da će svako svoje obećanje ispuniti do¬ 
slovce, da će svaki dogovor s obzirom na vrijeme i okolnosti održati 
najtačnije, da će svoj dobar glas smatrati neizmjernim blagom, 
kojega za ništa na svijetu ne bi okaljao, stekao bi neograničeno 
povjerenje u svakoga, koji bi ga poznavao. 

Što su palače i najsjajnije kočije, što je posjed kraljevstva i 
naslov kralja, što more sa svom svojom trgovinom i bogatstvom 
upoređeni sa poštenim licem, koje nikada nema razloga da od 
straha problijedi; srcem, koje je tako čisto, da 11a njemu nikakve 
krivice otkriti ne možemo? 

Nikome nikad ne učiniti krivice; nikad ništa potpisati, na što 
se najčišćom savješću zakleti ne možemo; živjeti i djelovati bez 
ljage; ne prisvojiti sebi ništa, što nije naše; ne dopustiti, da među 
našim željama i ispunjenjem istih ne bude ništa, što potpunom po¬ 
štenju ne bi odgovaralo — to znači biti čovjek. 

Čovjek je veličina u svemiru, no jošte nije savršen. Svi vije- 
kovi nastojali su usavršiti ga, pa ipak i najbolji su tek osjen onoga, 
što bi morali biti. Samo je jedan savršeni živio među ljudima, a to 
je bio Onaj, kojega je Pilat mogao svijetu predvesti i predstaviti 
riječima: »Evo č o v jeka!« 



O izboru zvanja. 

Pošto svako djelovanje i svaki posao imadu moćan upliv na 
'duljinu čovječjega života, trebao bi mladić prije nego li se odluči 
?a stanovito zvanje izvidjeti, da li je pogledom na zdravlje, zdravo. 
Poznato je, da državnici,, suci i svećenici poprečno dugo žive. Oni 
se ne kreću u vrtlogu posala, u kojem trenje natjecanja izrabljuje 
život preko mjere. Zvjezdoznanci, koje proučavaju zviježđa, koji 
se kreću u duhu ogromnim daljjinama — žive često veoma dugo — 
kao Herschel i Humboldt. Filozofi, prirodoznanci i matematičari 
kao Galileo, Bacon, Nevvton, Euler, Dalton, uopće svi, koji se bave 
izrazitom znanošću, izbjegnu, kako se čini, mnogome zlu od kojega 
ljudstvo obično trpi. Od četrnaest članova nekoga poznatoga priro- 
doznanstvenoga društva u Engleskoj, koji umriješe 1870 ., bilo je 
dvojici preko devedeset, petorici preko osamdeset, a dvojići preko 
•sedamdeset godina. 

Djelatnost duha od zamašnoga je upliva na zdravlje tijela. 

Vjerojatno je, da se među zemljoradnicima nađe više starih 
ljudi nego li igdje drugdje. Muogo štošta uzrokom je, da seljaci duže 
žive nego li pripadnici drugih zvanja. Ne uzevši u obzir čisti zrak 
i kretanje u njemu, što mnogo doprinaša dobrome teku i okreplju¬ 
jućemu mirnome snu, oni nijesu izvrgnuti trenju, teškim brigama, 
strahu, velikom natjecanju, koje je neizbježivo u natjecanju vele¬ 
gradskih poslova. Ipak imađe i na selu koječega, što prikraćuje 
život. ■ Čovjek ne živi samo o kruhu. Duh je. kud i kamo važniji 
u podržavanju zdravlja. Društveni život, koji nam u gradu 
p. uža obilnu priliku, da svoj duh hranimo i obogaćujemo knjižni¬ 
cama, propovijedima i predavanjima; neprestani saobraćaj s dru¬ 
gim duhovima i izmjena misli odštećuje nas često za prednosti 
seoskoga života. Usprkos umjerenosti i svega onoga, što muči 
čovjeka u gradu, ne dostižu ljudi na selu tako visoku starost, naro¬ 
čito 11a nekima mjestima, kao učenjaci, odvjetnici, svećenici ili 
pr ".vruci. Nastojanje i uspjeh produžuju život. Napredak je uzrok 

dugoga života, ako mu ne škodimo grozničavom potjerom za bo¬ 
gatstvom. Neki učenjak pobilježio je tridesetoricu glasovitih pro¬ 
povjednika i našao, da su umrli poprečno u dobi od 69 godina. 

Izaberi čisto, korisno, pošteno zvanje. Postoji li u tome po¬ 
gledu sumnja, odreci se smjesta takvoga zvanja. Prigrliš li takvo 
zvanje, koje nije bez prigovora, ono će ti se doskora pričiniti, 
dobrim. Izaberi posao, koji je tako rekav bez kraja, neiscrpiv. 
Imade posla, kojemu najpoštenije ime ne može dati čestiti 
izgled. Izaberi zvanje, gdje ćeš se moći razviti, koje će te podići,, 
koje će ti pružiti priliku, da razviješ svoje sposobnosti i da napre¬ 
duješ. Vjerojatno je, da u takvome zvanju ne ćeš zaslužiti tolik© 
novaca kao drugi, ali ti ćeš postati muževniji, a muževnost je kud i 
kamo vrednija od svih časnih naslova, a značaj kud i kamo bolji 
od najsjajnijega položaja. Izbjegavaj, ako je iole moguće, zvanje,, 
koje te sili da radiš zguren ili noću ili nedjeljom. Ne izvinjavaj se 
time, da netko i taj posao vršiti mora. Neka ga vrši »netko«, ali ti 
ne preuzmi ovu odgovornost na sebe! Bez obzira na to, da li je 
pravo ili nepravo, svakako je nezdravo raditi sedam dana u tjednu, 
pa još k tome noću, kada narav zahtijeva, da se odmaraš, ili spavati 
danju, kada zahtijeva, da radiš. 

Mnogi je izgubio svoje zdravlje ili zakršljavio, ostao nerazvi¬ 
jena razuma, otupjelih osjećaja, pored niskoga posla, koji ga je u 
svemu skučio osim u nagomilanju novca. 

»Ispitaj samoga sebe« kaže Longfellovv, »i najprije pazi na to, 
što je od tebe tražila narav, u čemu je ona htjela, da se istakneš«. 

Dr. Matthews kaže, da se ničemu ne mogu toliko pripisati pro¬ 
pali životi kao rđavo izabranome zvanju. Lakše ćemo se oporaviti od 
teških udaraca i opetovanoga neuspjeha nego li od krivo izabranoga 
zvanja. Ove će nam kušnje pokazati, što možemo, a što ne možemo, 
dok se na mjestu, na koje ne spadamo, osjećamo sasvim sputanima. 
Ovaj put patnje, ovo svladavanje zapreka često je jedini put, koji 
će nam pokazati, za što smo stvoreni. 

Koliko je ljudi za cijeloga života izvrgnuto izrugavanju, jer su 
se posvetili pravu, liječničkoj znanosti ili teologiji jedino zato, jer 
su to ugledna zvanja. Da su se posvetili gospodarstvu ili trgovini 
bili bi postigli mnogo više, dok su u svome sadašnjem zvanju ništice. 
Upravo ugled njihova zvanja, za koje su držali, da će ih podići,, 
iznaša to više njihovu nesposobnost na površinu. 

Na tisuće mladića uzgojeni su za zvanje, za koje nemaju ni 
sredstava ni nagnuća i koje ih čini nesposobnima u onome pravcu, 
u kojemu bi se sjajno razvili bili, jer su za nj stvoreni. Đaci, koji 
ništa postigli nijesu, te o svačemu nešto pojma imadu, istrgnuti su 
iz svoje prvobitne okoline, a da za drugu sposobnosti nemaju. Veliki 
dio pariških kočijaša potekli su iz redova nesposobnih đaka. Onj su 
vrlo rđavi kočijaši. 

Ne izaberi neko zvanje samo zato, jer je to zvanje tvoga oca, 
ujaka ili brata. Ne posveti se nekome poslu samo zato, jer si ga 
naslijedio ili zato, što tvoji roditelji i prijatelji žele, da mu se po¬ 
svetiš. Ne izaberi, ga zato, jer su drugi njime zaslužili milijone. Ne 
izaberi ga zato, jer je udoban i otmen. Potraga za uglednim poslom, 
ugodnim zanimanjem, kod kojega nema truda, trnja i pregaranja, 
koje se malim naporom naučiti dade, uniš'tila je već mnogoga 
mladića. 

Ako nastojimo, da se tome posvetimo, za što stvoreni nismo, 
ne razvijamo svoju jakost već svoju slabost. Našoj su volji i odu¬ 
ševljenju polomljena krila. Mi vršimo posao napola, gubimo pouz¬ 
danje u samoga sebe i držimo se budalama, jer ne možemo da izve¬ 
demo ono, što drugi izvađaju; cijeli nam je život promašen, jer nismo 
na pravome mjestu. 

Kako je lako postići uspjeh, ako smo zarana mudro izabrali 
zvanje; ako smo udarili pravim putem, dok smo još mladi, nado¬ 
budni, puni života i oduševljenja, kada osjećamo, da svaki korak 
kojega učinimo, svaki posao, svaki čas život proširuje, obogaćuje i 
čini temeljitijim. 

Oni, koji ne imadu uspjeha, to su obično oni, koji nijesu na 
svome mjestu. Čovjek, koji nije na mjestu, na kojemu bi trebao 
da bude, pola je čovjeka; cijelo mu se biće kvari. On radi protiv 
svoje prirode, vesla protiv struje. Kada će iscrpsti svoju snagu pli¬ 
vat će niz vodu. Onaj čovjek, koji radi posao, protiv kojega se 
cijela njegova priroda buni, ne može ništa da postigne, ništa pot¬ 
puna da izvede. Da imamo uspjeha, moraju sve naše sposobnosti 
pristati uz posao, kojega obavljamo. One moraju biti u skladu sa 
našim odlukama. 

Imade li mladić pravo, da izabere zvanje, koje razvija samo 
njegove poroke, lukavost i neiskrenost, dok sve plemenitije spo¬ 
sobnosti skučuje i ubija? Imade li pravo, da izabere zvanje, koje u 
njemu unapređuje samo životinju, a ne čovjeka; svojstva zvijeri. 

koja samo iz zasjede navaljuje, koja samo grabi, a nikada ne daje. 
u kojoj je razvijena samo podmuklost, dok se lijepa svojstva gube? 

Najbolji način, da izaberemo odgovarajuće zvanje jest pitanje: 
»Za što bi me odredila država, kada bi znanstveno istražila moje 
sposobnosti i darove, kada bi me odredila za mjesto, na kojem bi 
najviše mogao koristiti narodu?« Dobro je norveško pravilo: »Podaj 
se sasvim čovječanstvu; ono će doskora tebe vratiti tebi«. Mi mo¬ 
žemo, da učinimo najviše i najbolje za sebe, ako zauzimamo mjesto, 
gdje za druge najviše činimo. Mi se najbolje razvijamo, ako u na¬ 
šemu zvanju najviše naših najboljih sposobnosti na najplemenitiji 
način uporabimO, drugima riječima mi postignemo za sebe najbolji 
uspjeh, ako za druge izvojštimo najbolji. 

Doći će vrijeme, kada će se odrediti prirodna nagnuća dječaka 
i djevojaka, kada će ljudi bogatim iskustvom ispitivati sposobnosti 
mladeži i pokazati im u čemu je sadržana najveća njihova jakost i 
kako će je najbolje iskoristiti. Kada bi izvjesno znali, što međutim 
nije slučaj, da svaki mladić prije ili kasnije upozna, u čemu je naj¬ 
jači, te da si time služi svoj svakdanji kruh, to se otkriva tako kasno 
u životu, da ne može biti uzrokom uspjeha. Takve uredbe pomogle 
bi mladeži, da rano izabere svoje zvanje; a rani izbor zvanja pri¬ 
kraćuje put k uspjehu. 

Imade li za čovjeka išta važnijega, nego li da započne svoj 
život kako treba, da udari pravim putem, gdje će mu maleni napor 
biti od veće koristi, nego li silan napor na krivome putu? Čovjek 
na pravome mjestu rijetko je kad bez uspjeha, nesretan ili poročan. 

Ako si izabrao zvanje ne obaziri se unatrag? Prihvati ga svom 
snagom, koja je u tebi. Ne daj se ničim zavesti, da se od njega ma 
i za vlas udaljiš i ti ćeš pobijediti. Ne daj se trujem, koje se poka¬ 
zuje. u tvome zvanju, ni privremenim razočaranjem i očajem uz¬ 
drmati u tvojoj odluci. Ti ne ćeš nikada imati uspjeha, ako te za¬ 
strašuju poteškoće, koje su u vezi s tvojim zvanjem? ako te proganja 
misao, da si u drugome zvanju više postići mogao. Velika ustraj¬ 
nost u odluci jest jedina, koja Će ti pomoći da svladaš zapreke i 
poteškoće, koje se nalaze na svakom putu do pobjede. Odlučnost i 
čvrstoća imadu veliki upliv na uspjeh, jer one pobuđuju druge, da 
nam vjeruju, a o tome zavisi sve. One nam ulijevaju vjeru i daju 
moralnu potporu na tisuću načina. Ljudi uvijek vjeruju čovjeku sa 
■ čvrstom odlukom i pomažu mu dvostruko više nego Ii onome, koji 
je mlitav u svome zvanju i koji je uvijek pripravan latiti se drugoga 

posla ili očekuje da će mu posao propasti. Svakome je poznato, da 
odlučni ljudi ne poznaju neuspjeh. Svojom smjelošću i svojom od- 
lučnošću pokazuju uvjerenje i sigurnost uspjeha. 

Svijet nam ne propisuje, što da činimo; on zahtijeva da 
činimo n e š t o i da postanemo kraljevi u svome poslu. Nema ništa 
'veličanstvenijega nego što je mladić na pravome mjestu, koji svom 
snagom nastoji, da iz svojih sposobnosti izvuče najbolje i koji je 
odlučio da nijednu od njih ne protepe. Ne novac, ne visoki položaj, 
već snaga je ono, što nam je potrebno; a značaj je nešto boljega od 

svakoga posla, svakoga zvanja. 

Garfield reče: »Ne zadovolji se zvanjem, koje ne iziskuje i ne 
sili te na neprestani duhovni razvitak«. Izaberi zvanje, koje te ople¬ 
menjuje, uzdiže, s kojim se možeš ponositi, koje ti ostavlja vremena 
za vlastitu naobrazbu i napredak, koje unapređuje tvoju muževnost 
i koje te čini boljim građaninom i boljim čovjekom. 

‘ Moć i neprestani razvitak jesu veliki ciljevi čovječjega biv¬ 
stvo vanja. Tvoje zvanje neka bude za tebe škola života, neka laz 
vija tvoje čovječanstvo, tvoj značaj, tvoje od Boga ti dane darove, 
tvoje nagnuće k razmjeru, skladu i ljepoti. 

Ali ma što radio, budi veći od svojega zvanja. Nastoj, da tvoje 
čovječanstvo nadvisuje tvoj položaj, bogatstvo, posao, naslov. 
Mnogo će te stajati truda da to postigneš. »Neprestano bavljenje 
sa poslom ili trgovinom ne uzdiže čovjeka«, kaže Lyndall. »Nasto¬ 
janje. da drugoga preteknemo u poslu, pogađanje, trgovanje i tisuću 
malih lukavština, kojima se u današnje doba konkurencije utječemo, 
zavađaju nas lako, da duhovni vidokrug suzimo i da otupimo osjet¬ 
ljivost ćudorednosti.« ^ 

Proučavaj zastupnike zvanja, koje izabrati kaniš. Uzdize li 
one, koji su ga već izabrali? Da li su u njima postali dalekovidni, 
širokogrudni i razumni ili su postali samo strojevi zvanja i izgubili 
smisao za opće dobro? Ne misli, da ćeš ti biti iznimka, i da možeš 
izabrati i zvanje, kojemu bi se prigovoriti moglo, a da ono ostane 
bez upliva na tebe. Unatoč sve odlučnosti i volje, kojom se tome 
uplivu opireš,. zaplest će te takovo zvanje neprestanim ponavlja¬ 
njem u svoje mreže, preobraziti te i utisnuti neizbrisivi pecat u 
tvoju dušu. 

često viđamo mladiće vesele, svježe, ugledne, koji su svi sili 
svoje nauke najboljim uspjehom, a koji su se kasnije podali zvanju, 
koje ih je tako promijenilo, da ih prepoznati ne možemo. Nekada 

plemenite crte lica sasvim su se izobličile. Postali su ljudi sebični, 
pohlepni, niski i nepristupačni za sve što je dobro. Je li moguće, 
pitamo se, da je malo godina tako preobrazilo dobroga mladića? 

Gradi s temelja hoćeš li postići visinu. Prouči svoje zvanje 
do u najmanje sitnice. Ništa nije neznatno, što se tiče tvoga zvanja. 
Na tisuće ljudi, koje je u životu stigao brodolom, izmučili su se 
raznim poslom u toliko, da bi im ta rastepena snaga, da su je upra¬ 
vili k jednome cilju, zacijelo pomogla u uspjehu. Mehaničar, koji 
započne sastavljati jedan stroj, pa prijeđe k drugome poslu, u kojemu 
bi možebiti i uspio, da i opet posao promijenio nije, nikada ništa 
postići ne će. Svijet je pun ljudi, koji su »skoro« uspjeli, nu oni se 
zaustave upravo pred svršetkom. Njihova im se hrabrost iznevjeri 
baš pred svršetkom. Koliki ljudi imadu posjed, koji im ništa ili vrlo 
malo nosi, jer ga iskoristili nisu. Koliki znadu više jezika, ali tako 
tla se njima ni u pismu ni u govoru, kako treba, poslužiti ne mogu. 
Površnost, kojoj se privikavamo, ostavljajući posao .nedovršen, ođu- 
zimlje nam spretnost, koja bi nam drugom kojom zgodom dobro 
došla. 

Čuvaj se svestranosti.. Mnogi samo zato ne postane velik 
čovjek, jer je razdijeljen u dvojicu poprečnih. Svestranost je ško¬ 
dila mnogome nadarenome čovjeku. On je pokušao da nauči mnoge 
predmete, ali nijednoga potpuno svladao nije. 

»Mjera prave učenosti stoji u razmjerju svojevoljnoga ne¬ 
znanja«, reče Thoreau. Kada posjetimo tvornicu kompasa, opažamo, 
da igle prije magli etizo van ja pokazuju na svaku stranu svijeta, koju 
želimo. Poslije magnetizovanja pokazuju samo prema sjeveru i 
ostaju za uvijek vjerne ovoj strani. Tako i čovjek može samo onda 
pokazivati samo prema jednoj strani, kada ga čvrsta odluka ma- 
gnetizuje. 

Posveti svoj život, svoje oduševljenje najvećoj djelatnosti za 
koju imadeš sposobnosti. Neki glasoviti propovjednik reče jednom: 
»Samo je jedan uzrok neuspjehu u životu, a to je taj, đa ne osta¬ 
nemo vjerni onome, za što smo najviše sposobni«. 

»Tko je vrstan da načini da dva žitna zrna rastu na komadu 
zemlje, gdje je prije raslo samo jedno zrno, načinio je za čovječan¬ 
stvo i domovinu svoju više nego li množina ljudi bez stalnoga posla 
i cilja.« 


Odvažnost. 

Kada su Gali opsjeli Rim, htjedoše Rimljani da Gale poaukaju 
.zlatom na odlazak. Upravo kada su vagali zlato dođe Kamilo i baci 
svoj mač mjesto otkupnine na vagu i reče, da Rlimljani neće mir 
otkupiti novcem, već će ga izvojevati mačem. Ovaj smjeli, odvažni 
čin podbode Rimljane u tolikoj mjeri, da su neprijatelja protjerali sa 
svetoga zemljišta domovine svoje. 

Kada je Antiohije Epifan navalio jednom na Egipat, koji tada 
stajaše pod rimskim gospodstvom, poslaše Rimljani svoga posla¬ 
nika, koji se suoči sa Antiohijem kod Aleksandrije i zapovijedi mu, 
povuče svoju vojsku. Odlučni Rimljanin povuče oko Antiohija svojim 
mačem krug i zabrani mu da taj krug prekorači prije nego što će se 
odlučiti na uzmak. Odvažnost rimskoga poslanika djelovaše toliko, 
da se je nametljivac povukao, a rat bijaše spriječen. Brza odluka 
osigurala je Rimljanima mnogu pobjedu i načinila ih gospodarima 
svijeta. Svi veliki uspjesi u povijesti čovječanstva jesu plod brze 
odluke i odvažnosti. 

Ljudi, koji su stoljeće, u kojemu su živjeli, učinili velikim, bili 
su svi bez iznimke napadne brzine i odvažnosti. Neodlučni čovjek, 
koji uvijek krzma, koji ne zna, za što bi se odlučio, koji bi put oda¬ 
brao, pokazuje svojom neodlučnošću, da nije sređen, da je osuđen 
pokoravati se drugome. To nije čovjek, to je prišipetlja. Odvažan 
čovjek ne čeka zgodnu priliku. On se ne ravna prema okolnostima. 
Okolnosti se moraju pokoriti njegovoj volji. 

Krzmajući značaj ravna se uvijek po mnijenju onoga s kim je 
naposljetku govorio. Možebiti uviđa, što je pravo, ali se dade za¬ 
vesti krivim mišljenjem. Odluči li se za nešto, držat će se toga 
samo tako dugo, dok to i drugi odobravaju. 

Kad je Julije Cezar došao do Rubikona, koji je tada bio granica 
nepovredive Italije, postade i on unatoč svoje velike odvažnosti 
neodlučan kod pomisli, da nijedan vojskovođa bez dozvole senata 
na njeno zemljište stupiti ne smije. Preostalo mu je samo dvoje: 

ili da uništi sebe ili svoju domovinu. Njegov neustrašivi duh ne okli¬ 
jevaše dugo. »Kocka je pala«, reče, kada je na čelu svoje vojske 
prekoračio rijeku. Cijela svjetska povijest promijenila se u tome 
času. Čovjek, koji je kazati mogao: »Dođoh, vidjeh i pobijedih«, h e 
mogaše dugo oklijevati. On je poput Napoleona imao snagu, da se 
brzo odluči za čin, kojemu je tada žrtvovao sve drugo, što bi se 
kosilo s tim činom. Kada se sa svojom vojskom utaborio u Britaniji, 
odlučili su stanovnici, da se ne predaju. Brzi Cezarov duh vidio je, 
da vodi svoje vojnike ili k pobjedi ili u smrt. Da onemogući svaku 
nadu na povratak, dade spaliti sve lađe, koje su Rimljani dopremili 
do britanske obale. Ovaj čin otkriva nam njegov značaj i objašnjava 
pobjede ovoga velikoga vojskovođe. 

Ova sposobnost, da se brzo odlučimo za najbolje, i da sve za¬ 
preke potisnemo u pozadinu i kada su potisnute, da im onemo¬ 
gućimo povratak, jest najvažniji pomoćnik u borbi za uspjeh. 
Krzmanje znači Često propast, čovjek, koji se polako odlučuje, 
zbog sitnica oklijeva i nikada se ne pomiče s mjesta, jer se svakom 
novom zaprekom uplašiti dade. Takav nikada ništa postići ne će. 
On sam pravo ne zna, što mu je činiti. Neprestano kizma, i zato ne 
postizava ništa. Takav čovjek ne stekne povjerenje već pobuđuje 
nepovjerenje. Odvažan čovjek imade snage, da zastupa svoju stvai. 
Takvoga čovjeka treba visoko cijeniti, jer se djelovanje njegove 
energije proračunati dade. 

Kada su pitali Aleksandra Velikoga, kako to da je osvojio svijet 
odgovori on: »Jer nijesam oklijevao«. 

Onaj, koji krzma, nije nikada brz, a bez brzine je uspjeh ne¬ 
moguć. Izvanredne prilike pružaju se i najsretnijemu čovjeku rijetko. 
One i iščezavaju brzo. 

Odvažan čovjek ne uštedi samo na vremenu, koje se utroši 
krzmanjem, već uštedi i iia zdravlju i energiji, koju neodlučni često 
uzalud troši. 

Pa ipak nema čovjeka na svijetu, koji ne bi brzo odlučiti mogao. 
Čovjek, koji je točan i odvažan može da uradi dvostruko toliko kao 
neodlučan čovjek. 

Brza je odluka često spasila Napoleona i Granta u času, kada 
bi oklijevanje značilo bilo propast. 

Odvažnost i brzina u izvađanju odlučenoga osposobiše Na- 
poleona, da svojim uspjesima zadivljuje svijet. Izgledalo je, da je 
u isto vrijeme svagdje. On je sve oko sebe clektrizirao. 

Upliv Washingtona bio je tako moćan na narod, da je Jeffe.soi« 
pisao Monroe-u u Pariz, Ttada je kongres bio odgođen: »Republika 
prepušta brod kormilaru«. 

Nema zvanja, u kojemu ne bi bilo poteškoća, koje često izgle¬ 
daju nesavladive, a mladi čovjek, koji se zbuni kod poteškoća, ne će 
imati uspjeha. Bez odvažnosti nema koncentracije, a bez koncen¬ 
tracije nema uspjeha . 

Neodlučni nema žarišta. On smanjuje svoje energiju, rasipa, 
svoju snagu i ne postizava ništa. On nije kadar, da tako dugo ostane 
kod jedne stvari, dok u njoj uspije. On vidi samo ružačistu sti anu 
svoga zvanja, uvjeren da je u njoj usredotočena njegova zadaća i 
izabere ga najvećim oduševljenjem. Za kratko vrijeme proviri 
trnje, njegovo oduševljenje popusti i on se čudi, kako je i pomisliti 
mogao, da je to zvanje za njega. Zvanje njegova prijatelja sviđa mu 
se više. On napusti svoje i prigrli drugo. Tako neodlučan prolazi 
životom, zaveden novom djelatnošću, koja mu se u taj čas čini naj¬ 
poželjnija i ako se ne posavjetuje svojim zdravim razumom sli¬ 
jedi samo časovito nagnuće. Takovi ljudi nemaju nikakovih načela. 
Nikada ne znamo, gdje ćemo ih naći. Danas su ovdje, sutra ondje; 
sada čine ovo, sada ono. Tako izgube svu vještinu, koju su si stekli 
u prijašnjem poslu. Oni nikada ne rade jedan posao tako dugo, d a 
bi se podigli iz muke do zasluge i spretnosti. Oni utroše svoj život 
započimanjem svih mogućih poslova. Rijetko kada takovi ljudi dođu 
do znanja, udobnosti i zadovoljstva. 

Aleksandar je pobijedio svijet srcem, u kojemu je bila velika 
odluka; Hanibal prolazi Alpe, da izvede svoju odluku iz mržnje 
prema Rimljanima. Dok se drugi ljudi tuže na zapreke, plaše opas¬ 
nosti, poteškoće i čekaju pomoć, velika duša prijeđe preko svega, 
toga i vidi, da se brdo snizuje. a put se otvara. Privikni zato na 
odvažnost i ne daj da tvojim životom pbTKfaViirsvžđći povjetarac ifao 
povenutim listom. 

Većina mladih djevojaka i mladića propada u velegradovima 
samo zato, jer nijesu u stanju, da sa odlučnim »Ne« odbiju od sebe- 
napasti i zavađanja, koja računaju sa njihovim strastima. Kada bii 

odmah ispočetka odlučno napasnika odbiti mogli, ušutkali bi ga za¬ 
uvijek. No oni sii slabi, oni se boje da drugoga ne uvrijede, oni ne 
mogu da kažu »Ne« i zato se brzo nađu na putu propasti. 

Neka stara priča pripovijeda o nekome luđaku i mudracu, koji 
su putovali zajedno. Oni dođoše do raskršća. Jedan put bio je širok 
i lijep, a drugi uzak i kamenit.' Luđak htjede poći ugodnim putem, 
a mudrac je znao, da je drugi put kraći i sigurniji, a to je i kazao. 
Naposljetku popustio je nagovaranju luđaka. Oni pođoše lagodnijim 
putem, gdje doskora susretoše razbojnike, koji su im uzeli sve, što 
su imali, te ih još i zarobili. Doskora iza toga bijahu zajedno sa raz¬ 
bojnicima uhvaćeni i dovedeni pred suca. Tada reče mudrac, da je 
luđak zaslužio ukor, jer je izabrao krivi put. Luđak pak reče, da je 
on lud i nijedan pametan čovjek ne treba da sluša njegov savjet. 
Sudac kazni oba jednako. »Kada te zli zavesti žele, ne poslušaj ih«. 

Ničemu se tako lako ne naviknemo kao neodlučnosti. Tako 
neodlučni ljudi ne znadu, da navika sve odlagati, štetno djeluje na 
njihovu muževnost, sposobnost i uspjeh. Scott je opominjao mladež, 
da se čuva tratiti vrijeme, jer da takav gubitak vremena uništi i 
hajnadobudniji život. »Lati se odmah posla, to treba da vam bude 
geslo«, znao bi kazati. To jedino uništi besposlicu. Koliko li smo 
sati potratili u krevetu, jer nismo odmah ustali, kada je to trebalo. 
"Mnogi je život razoren na taj način. Burton se nije mogao odviknuti 
toga. Njegov sluga morao je da mu obeća, da će ga probuditi u sta¬ 
novito vrijeme. Sluga je došao, probudio ga, nagovarao ga da ustane, 
ali Burton moljaše, da još malo spavati smije. Tada ga sluga, kome 
je bila obećana nagrada, ako gospodar ustane, polije kablom hladne 
vode — i Burton zbilja ustane. 

Gotovo uvijek su odvažnost i jakost tijela dva nerazdruživa 
druga. Tjelesno jaki čovjek obično je odvažan. 

Ničim si lakše ne stječemo povjerenje i izgled na potporu kod 
drugih, kao kad znadu da smo pouzdani. Svijet znade, da točan 
čovjek točno isplaćuje račune, zato ima u njega povjerenje. Ljudi 
nfeka znadu, da ti i činiš ono, što govoriš, da je tvoja odluka čvrsta, 
da na nju nikakvo obećanje niti bojazan djelovati ne može. 

Neki su ljudi takvi, da se odmah uplaše, čim su za nešto odgo¬ 
vorni. Oni se boje, da nešto odluče. Čim nastoje da stvore odluku, 
vide u duhu sve teškoće i zapreke za napredak i uspjeh. Oni cje¬ 
pidlače, pitaju za savjet, razmišljaju, promatfaju, muče se mislima. 

ali ne djeluju. Koliki imadu da pripišu svoju propast tome, što su 
propustili priliku, koja im se pružila. * 

Pripovijeda se, da je Napoleon imao časnika, koji je imao više 
dara za vojskovođu nego H on sam. Ali manjkala mu je odvažnost 
i snaga da svoje misli usredotoči, što je Napoleon najveći vojsko¬ 
vođa, kojega svijet poznaje, posjedovao u velikoj mjeri. Grant je 
imao više generala, koji su ratnome umjeću bili isto tako vješti kao 
i on sam, koji su poznavali kraj kao i on, a imali možebiti naobrazbu 
veću nego li on, nu nijesu imali njegovu odvažnost, koja mu je pre¬ 
dala u ruke neprijatelje, gdjegod ih je našao. Grantova odluka bila 
je nepokolebljiva i neumoljiva. Ovdje nije bilo razmišljanja, oko¬ 
lišanja. 

Tko se u ovome vijeku natjecanja istaknuti hoće, mora biti 
sposoban, da se brzo odluči. Kao Cezar mora da svoje lađe spali 
— i uzmak onemogući. Izvuče li jednom mač treba da odbaci tok 
(korice), da ne upadne u napast, da ga u času neodlučnosti i malo¬ 
dušnosti opet zatakne. On mora, da svoju zastavu kao Nelscn čav¬ 
lima pričvrsti 11a jarbol i odluči da će sa lađom propasti, ako ne po¬ 
bijedi. Brza odluka i uzvišena smjelost pomogle su mnogima u te¬ 
škim časovima, u kojima bi oklijevanje i dugo razmišljanje značilo 
propast. Zato:' 


»Lati se odmah posla!« 


Tumačenje i izgovor stranih riječi. 

Apel, najveći starogrčki kipar iz Kolofona, prijatelj Aleksandra 
Velikoga, učenik Pamtila. 

Beecher-Henry Ward = Bičr Henri Uod. propovjednik u Brooklinu 
(Bruklinu) pregradu New-Yorka (Nju-joka). 

Bentham = Bentnu * 1748. + '1832., djelovao za reformu kazniona. 

Beethoven — Betovn, * 1770. f 1827., najveći glazbenik i umjetnik 
u skladanju simfonija, suvremenik' Haydna i Mozarta. • Od 
1800. gluh, 1815. udesio *Missa solemnis. 

~ * 

Burke Edmund = Bok, engleski državnik, * 1730. u Dublinu. Borio 
se za slobodu štampe, veliki protivnik francuske revolucije. 

Byron George = Baien Đodž lord, najznamenitiji engleski pjesnik 
novijeg doba * 1788. t 1809. Putovao mnogo po! istoku, vo¬ 
jevao u Grčkoj u ratu za slobodu. On je pjesnik boli, katšto 
pokazuje ipak humor. 

Cervantes = Servantes, španjolski pisac 1547. Napisao Don Qui- 
jotta (Don Kižota). To je djelo i ako izrugivanje viteških ro¬ 
mana — čista poezija. 

Chesterfield = Čestrfild, lord engleski državnik i pisac. Kraljevski 
namjesnik u Irskoj. Napisao »Pisma svome sinu«, koja mogu 
služiti kao uputa za lijepo ponašanje. 

Columbus = (Kolumbus) * 1456. u Genui f u Valladolidu 1494. otkrio 
Ameriku, 1499. oklevetan, vraćen u Španjolsku i bačen u tam¬ 
nicu. Iza svog opravdanja ode po treći put u Ameriku. 

Demosten, * 384. najveći grčki govornik, smrtni neprijatelj Make¬ 
donaca, badrio Atenjane u ratu za slobodu, 322. otrovao se. 

Diogen, grčki filozof, tako siromašan, da je stanovao u bačvi, su¬ 
vremenik Aleksandra Velikoga. 

.Edison Thomas = Edisn, fizičarT izumitelj telefona, telegrafa, fono- 
grafa, mikrofona, električnog svjetla, bežičnog telegrafa i 
mnogih drugih električnih strojeva. 

Emerson Ralph Waldo = Emesn Ralf Uoldou, znameniti amerikanski 
filozof i pjesnik. * 1803. u Bostonu. Napisao više poučnih d'jela 
za puk. 

Field = Fikl, trgovac, 1866. postavio prvi, kabel među Amerikom 
i Engleskom. 

Galilei, t 1564. u Piši, profesor. Proganjan, jer je branio Kopernikov 
sistem o kretanju zemlje. Izumio hidrostatsku vagu. 1642. osli¬ 
jepio i umro. 

Garfield = Gafild, predsjednik Sjedinjenih država Amerike, a 
kasnije vojskovođa. 

Gibbons = Gibnz, * 1583. t 1625., engleski skladatelj, organist West- 
minsterske opatije u Londonu. 

Giadstone = Gladstn, * 1809. engleski državnih, član doljnje kuće, 
čuvar kraljevske riznice, prvi. pođp.redsjednik, ministar pred¬ 
sjednik, 1886. zauze se svom snagom za slobodu Irske, ali nije 
uspio zbog otpora gornje kuće. 

Hamilton Alexander, Hamiltn, amerikanski državnik, adjutant 
Washingtona, jedan od osnivača Sjed. drž. Amerike i njihov 
prvi ministar financija. 

Hunter Jchn = Hantr Đon, glasoviti kirurg. Napisao »Postupak sa 
ranama«. 

Johnson = Đonsn, engleski pisac, sastavio engleski liječnik, izdao 
Shakespeareova (Šeikspirova) djela. 

Kean Edmund = Kin, engleski tragičar naročito Shakespeareovih 
tragedija. 

Kossuth = Košut * 1802., mađarski prevratnik, urednik novina, išao 
za tim, da se sa ugarskoga prijestolja skine kuća Habsburška, 
rieko vrijeme guverner Arada, kasnije pobjegne u Tursku, a 
bio f u Engleskoj i Italiji. 

Loonarđo da Vinci = Vinči SIi 1452. glasoviti talijanski slikar, osnivač 
akademije umjetnosti u Milanu. 1516. boravio na. dvoru fran¬ 
cuskoga kralja Franje I. Najljepše su mu slike: Posljednja ve¬ 
čera i Mona Liza. 

Lincoln Abraham — Linkn Eib.rhem, predsjednik Sjedinjenih država 
* 1809. Najveći protivnik robovanja, proglasi robove Unije 
slobodnima. Ubijen od glumca Boota 1865. 

Livingstone — Livingstn Englez, proputovao Afriku, misionar Kap- 
landa. Tijelo mu počiva u Wcstminsterskoj opatiji u Londonu. 

Longfellow = Longfelou, amerikanski pisac, * 1807. t 1882., pro¬ 
fesor u Cambridgeu. Pisao romane, drame, epose, od kojih je 
najljepši »Evangelina«. 

Martineau Harriet = Matinou Heriet, engleska spisateljica. Napi¬ 
sala »Povijest Engleske« i »Uspomene«. 

Massachussets = Mas’čusets, dio Sjedinjenih država na Atlanskom 
oceanu, osim nekih dolina malo rodna, klima kontinentska, 
znamenita zbog industrije. Glavni grad Boston, 1602. naseljena 
od Engleza. 

Mendelssohn = Mendlson. * 1729. Dessau t 1786. Berlin, glazbenik, 
prijatelj Lessinga. Njegova kćerka bila žena Fridrika Schlegela. 

Michelangelo == ’Mikelanđelo, veliki slikar, kipar i pjesnik. * 1475. 
Firenca. Najvažnija djela: Strop i pročelje Sikstinske kapele 
u Rimu, spomenik pape Julija II. sa kipom Miojsija, kupola 
crkve sv. Petra u Rimu. 

MsUon = ’Miltn, * 1608. u Londonu, 1652. oslijepio. Glasovit svojim 
epom »Izgubljeni raj«. Opravdavao umorstvo kralja Karla I. 

Moore = Mur, engleski pisac, prijatelj Byrona. 

Morse — Mos, izumitelj elektromagneta i pisaćeg telegrafa. 

Owens = Ouins, engleski socijalist. 

Dr Peabody = Pibdi, filantrop, potrošio 9 milijuna kruna za dobro¬ 
tvorne svrhe. 

Rousseau = Ruso, francuski pisac, * 1712. u Ženevi, t 1778, u Er- 
menovilleu. Svojim spisima mnogo doprinesao k franc. revo¬ 
luciji. Najznamenitije mu je pedagoško djelo »Emil«. 

Sir Walter Scott = Uoltr Skot, škotski pjesnik i pisac, * 1771. u 
Edinburghu, odvjetnik, t 1832. u Abbotsfordu. Njegovi romani 
odlikuju se živahnošću i vjernošću opisa napose; značajeva. 

Spurgeon = Spodžn, engleski propovijednik baptista. Radio sa ve¬ 
likim uspjehom. 

Smith Adam = Smis, glasovit zbog svog djela »Priroda i uzroci 
narodnoga bogatstva«. 

Tal!eyrand — Tajeran, znameniti francuski diplomata. Dopisivao sa 
Ljudevitom XVIII. Izdao Memoire. 

Tyndall = Tindl, glasoviti prirodoznanac, profesor u Londonu. 

Thackeray = Dzekri, engleski humorist, satirik. * 1811. Kalkuta, 
t 1863, u Londonu. 

Webster Daniel = Uebstr, amerikanski govornik i državnik. 

Wellington = Uelingtn, britanski vojskovođa i državnik. Vojevao 
pobjedonosno u Španiji i 1,815. sa Blucherom kod Waterlooa,. 

Wordsworth = Uedzuets, engleski pisac i pjesnik. 

PROSVJETNOGA SAVEZA u Zagrebu 


Dopisna škola 

Dopisna škola 

Dopisna škola 

pomaže svakomu pismenomu, da postigne 
ono obrazovanje, koje mu u životu treba. 

budi duševne i tjelesne sile, koje još u 
u čovjeku drijemaju. 

probuđene nutarnje čovjekove snage krijepi, 
jača i razvija. 


otvara put sposobnima. 

omogućuje svakomu, da svojom snagom 
postigne ono, za čim teži. 

radionica je čovječnosti, pa čitavom na¬ 
rodu pripravlja bolju i sretniju budućnost. 



Prihvatite dobru priliku, ako 
želite dobro sebi i djeci svojoj! 

Upišite se u dopisnu školu „Prosvjetnoga saveza". 
Pretplata na jedan tečaj od 25 poslanica stoji 20 Din. 

Naručuje se: 

PROSVJETNI SAVEZ", ZAGREB 4. 

poštanski pretin. 10. 


Pištie odmah / 

Od Američanina MARDENA izašle 

su u hrvatskoj priredbi ove knjige: 

1. Volja i uspjeh. 

2. Samopouzdanje vodi k pobjedi. 

3. Upotrijebi darovitost svoju. 

4. Vedrina duše — snaga života. 

5. Upoznaj i usavrši samoga sebe. 


Svakoj knjizi je cijena 20 dinara. 


Sve knjige dobivaju se u svakoj knjižari, 
a na veliko uz knjižarski popust u 

NADBISKUPSKOJ TISKARI, 

ZAGREB, KAPTOL 27 











